
Τμήματα Αμειβομένων Αθλητών. - Αθλητικές Ανώνυμες Εταιρίες 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο Νόμο που ψήφισε η Βουλή: 

ΜΕΡΟΣ ΠΡΩΤΟ 
Γενικές διατάξεις. 

ΤΜΗΜΑ Α’ 

Τμήματα Αμειβομένων Αθλητών. 

Άρθρο 1 

Καθορισμός κλάδων άθλησης για αθλητές με αμοιβή. 

1. Με Προεδρικό Διάταγμα, που εκδίδεται ύστερα από πρόταση του 
αρμόδιου για θέματα Αθλητισμού Υπουργού, μετά από εισήγηση ή 
γνώμη της οικείας αθλητικής ομοσπονδίας, μπορεί να καθορίζεται ο 
κλάδος άθλησης και οι κατηγορίες των αγώνων πρωταθλημάτων αυ¬ 
τού, στη διεξαγωγή των οποίων επιτρέπεται η συμμετοχή αθλητών με 
αμοιβή. 

2. Στην εισήγηση ή γνωμοδότηση της προηγούμενης παραγράφου 
περιλαμβάνονται υποχρεωτικά οικονομικοτεχνικά στοιχεία βιωσιμότη¬ 
τας του κλάδου άθλησης, στους αγώνες του οποίου ζητείται να επιτρα- 
πεί η συμμετοχή αθλητών με αμοιβή. 

Άρθρο 2 

Τμήματα Αμειβομένων Αθλητών - Προϋποθέσεις ίδρυσης. 

1. Όπου σύμφωνα με τις διατάξεις του παρόντος ή των κατ’ εξουσιο¬ 
δότηση αυτού εκδιδομένων κανονιστικών πράξεων επιτρέπεται σε αθλη¬ 
τικά σωματεία η διατήρηση αθλητών με αμοιβή, τα σωματεία αυτά 
έχουν την υποχρέωση να ιδρύσουν και οργανώσουν ειδικό, κατά περί¬ 
πτωση, Τμήμα Αμειβομένων Αθλητών, σύμφωνα με τις διατάξεις του 
παρόντος. 

2. Για την ίδρυση και διατήρηση Τμημάτων Αμειβομένων Αθλητών 
από αθλητικά σωματεία απαιτείται: 

α) Απόφαση της γενικής συνέλευσης των μελών του σωματείου λαμ- 
βανόμενη με την παρουσία του ημίσεος τουλάχιστον των μελών και με 
την απόλυτη πλειοψηφία των παρόντων ύστερα από εκτίμηση των οικο- 
νομικοτεχνικών στοιχείων βιωσιμότητας του τμήματος. 

β) Έγκριση της οικείας αθλητικής ομοσπονδίας, η οποία και παρέχε¬ 
ται υποχρεωτικά, εφ’ όσον πληρούται η υπό στοιχ. α’ ανωτέρω προϋπό¬ 
θεση. 

γ) Ειδική αναγνώριση από τη Γενική Γραμματεία Αθλητισμού μετ’ 
έλεγχο της νομιμότητας και εκτίμησης της βιωσιμότητας του Τμήμα¬ 
τος. 

3. Τα Τμήματα Αμειβομένων Αθλητών απολαύουν οικονομικής και 
διαχειριστικής αυτοτέλειας, εν σχέσει με τα λοιπά ερασιτεχνικά τμή¬ 
ματα του αθλητικού σωματείου. Τηρούνται ίδια βιβλία για τις αποφά¬ 


σεις της διοικήσεως, ίδια βιβλία εσόδων και εξόδων αυτού και καταρτί¬ 
ζεται ίδιος προϋπολογισμός και ισολογισμός του τμήματος, που δημο¬ 
σιεύεται σύμφωνα με τα όσα ορίζονται από τις ισχύουσες για τη δημο¬ 
σίευση των ισολογισμών των ανωνύμων εταιριών διατάξεις, αναλόγως 
εφαρμοζόμενες. Το οικονομικό έτος αυτών αρχίζει την 1η Ιουλίου και 
τελειώνει την 30ή Ιδυνίου του επόμενου έτους. 

4. Επιτρέπεται ο διορισμός τριμελούς επιτροπής διοίκησης και δια¬ 
χείρισης του Τμήματος Αμειβομένων Αθλητών, ύστερα από απόφαση 
του Δ.Σ. του σωματείου, εγκρινόμενη από τη γενική συνέλευση αυτού. 
Με την ίδια ή όμοια απόφαση ή με αποφάσεις του Δ.Σ. του σωματείου 
καθορίζονται οι ειδικότερες διοικητικές και διαχειριστικές αρμοδιότητες 
που ανατίθενται στην ανωτέρω επιτροπή. 

5. Απαγορεύεται η διάθεση από το. αθλητικό σωματείο μέρους ή του 
συνόλου των επιχορηγήσεων της Γενικής Γραμματείας Αθλητισμού, 
που προορίζονται για έργα ή τους σκοπούς των ερασιτεχνικών τμημά¬ 
των αυτού, για τις οποιεσδήποτε ανάγκες του Τμήματος Αμειβομένων 
Αθλητών. 

6. Απαγορεύεται η διατήρηση Τμήματος Αμειβομένων Αθλητών, 
από αθλητικό σωματείο, εφ’ όσον τούτο δεν διατηρεί συγχρόνως δύο (2) 
τουλάχιστον ομάδες ερασιτεχνών αθλητών (παίδων και εφήβων) στον 
αντίστοιχο κλάδο άθλησης, οι οποίες να συμμετέχουν ενεργά στα οικεία 
αγωνιστικά προγράμματα. 

7. Τα αθλητικά σωματεία, τα οποία διατηρούν Τμήμα Αμειβομένων 
Αθλητών ή ιδρύουν αθλητικές ανώνυμες εταιρίες, κατά τις διατάξεις του 
παρόντος, τα μέλη των διοικητικών συμβουλίων τους, τα μέλη τους, οι 
αντίστοιχες αθλητικές ενώσεις και ομοσπονδίες, καθώς και τα μέλη των 
διοικητικών συμβουλίων αυτών δεν στερούνται, από το λόγο αυτόν, τη 
φίλαθλη ιδιότητά τους. 

Άρθρο 3 

Ανάληψη δαπανών Τμημάτων Αμειβομένων Αθλητών 
από φυσικά ή νομικά πρόσωπα. 

1. Είναι δυνατή, με απόφαση του Δ.Σ. των αθλητικών σωματείων 
που διατηρούν Τμήμα Αμειβομένων Αθλητών, λαμβανόμενη ύστερα 
από προηγούμενη έγκριση της γενικής συνέλευσης και δημοσίευση στον 
ημερήσιο τύπο ανακοίνωσης του σωματείου για εκδήλωση ενδιαφέρο¬ 
ντος, η, με σύμβαση, ανάθεση σε φυσικό ή νομικό πρόσωπο ή ομάδα αυ¬ 
τών της ευθύνης κάλυψης του συνόλου ή μέρους των δαπανών, που 
απαιτούνται για ,την εν γένει λειτουργία και συντήρηση του Τμήματος 
Αμειβομένων Αθλητών. Η ανάθεση αυτή μπορεί να ανανεώνεται είτε 
κατά πρόβλεψη της αρχικής συμφωνίας είτε με νέα συμφωνία κατά την 
ίδια ως άνω διαδικασία. 

2. Με τη σύμβαση καθορίζονται η χρονική διάρκεια αυτής, οι ειδικό¬ 
τερες οικονομικές σχέσεις των συμβαλλομένων, ο βαθμός συμμετοχής 
του αναλαμβάνοντος τις δαπάνες φυι^κού ή νομικού προσώπου στη διοι¬ 
κητική οργάνωση και λειτουργία του Τμήματος καθώς και στην εν γένει 
διαχειριστική λειτουργία αυτού. Επίσης, καθορίζονται οι αμοιβαίες υπο¬ 
χρεώσεις και τα δικαιώματα των συμβαλλομένων και κάθε άλλο συνα¬ 
φές θέμα. 

3. Πλην αντιθέτου συμφωνίας, η ευθύνη της εν γένει διοίκησης του 
Τμήματος παραμένει στο διοικητικό συμβούλιο του σωματείου, στο 
οποίο -σε οποιαδήποτε περίπτωση- παραμένουν οι ευθύνες και υποχρε- 

ώσεις που απορρέουν από τις κείμενες διατάξεις σε σχέση με κάθε δημό¬ 
σια ή αθλητική αρχή. 

4. Δεν επιτρέπονται κρατικές επιχορηγήσεις των Τμημάτων Αμειβο- 
μένων Αθλητών στις περιπτώσεις, που το ανωτέρω φυσικό ή νομικό 
πρόσωπο αναλαμβάνει την ευθύνη και της διοίκησης του Τμήματος. 

5. Αντίγραφο της, κατά το παρόν άρθρο, σύμβασης κατατίθεται στην 
οικεία αθλητική ομοσπονδία και τη Γενική Γραμματεία Αθλητισμού. 

Άρθρο 4 

Συγκρότηση Ολομέλειας σωματείων. 

1. Τα σωματεία, που ιδρύουν Τμήματα Αμειβομένων Αθλητών, συ¬ 
γκροτούν κατά κατηγορία πρωταθλήματος και μέσα στους κόλπους της 
οικείας αθλητικής ομοσπονδίας Ολομέλεια, με τις εξής αρμοδιότη¬ 
τες: 

α) Την εισήγηση προς το Δ.Σ. της Ομοσπονδίας σε θέματα διοίκησης 
και διαχείρισης του αθλήματος. 

β) Τη διαπραγμάτευση με τους αθλητές για τον καθορισμό των γενι¬ 
κών όρων της σύμβασης παροχής υπηρεσιών αυτών, περιλαμβανομέ- 
νων και των οικονομικών σχέσεων αυτών με τα σωματεία και την αντι¬ 
μετώπιση ασφαλιστικής φύσεως ζητημάτων. 

γ) Κάθε άλλη αρμοδιότητα που ανατίθεται σ’ αυτήν από την οικεία 
αθλητική ομοσπονδία ή από ειδικές διατάξεις. 

2. Κάθε σωματείο εκπροσωπείται στην Ολομέλεια με έναν αντιπρό¬ 
σωπό του. 

3. Η Ολομέλεια συγκροτείται σε σώμα με απόφαση των μελών της, 
εκλέγοντας πρόεδρο, αντιπρόεδρο και γενικό γραμματέα. 

ΤΜΗΜΑ Β' 

Αθλητικές ανώνυμες εταιρίες και ενώσεις αυτών. 
ΚΕΦΑΛΑΙΟ Ά 
Αθλητικές ανώνυμες εταιρίες. 

Άρθρο 5 

Καθορισμός κλάδων άθλησης για επαγγελματίες αθλητές. 

1. Με προεδρικό διάταγμα, που εκδίδεται ύστερα από πρόταση του 
αρμόδιου για θέματα αθλητισμού Υπουργού, μετά από εισήγηση ή 
γνώμη της οικείας ένωσης των σωματείων που διατηρούν Τμήματα 
Αμειβομένων Αθλητών και, εφ’ όσον δεν υπάρχει, της οικείας αθλητι- 
κής ομοσπονδίας, διατυπούμενη ύστερα από πρόταση ή γνώμη των εν¬ 
διαφερομένων σωματείων, μπορεί να ορίζεται, ότι τα Τμήματα Αμειβο- 
μένων Αθλητών συγκεκριμένου κλάδου άθλησης λειτουργούν, κατά με¬ 
τατροπή τους, ως αθλητικές ανώνυμες εταιρίες, για την ίδρυση, οργά¬ 
νωση και λειτουργία των οποίων εφαρμόζονται οι διατάξεις του παρό¬ 
ντος και των σε εκτέλεση αυτού εκδιδόμενων κανονιστικών πράξεων, 
συμπληρωματικά δε προς αυτές εφαρμόζονται οι διατάξεις για τις εμπο¬ 
ρικές ανώνυμες εταιρίες, καθώς και οι διατάξεις της αθλητικής γενικώς 
νομοθεσίας στο μέτρο που δεν συγκρούονται με τις διατάξεις του παρό¬ 
ντος. 

Με το ίδιο ή όμοιο διάταγμα, επιτρέπεται να εισάγονται περαιτέρω 
ρυθμίσεις, κατά παρέκκλιση, τροποποίηση ή συμπλήρωση των διατά¬ 
ξεων της νομοθεσίας για τις εμπορικές ανώνυμες εταιρίες ανάλογα με 
τις ιδιαιτερότητες του αθλήματος καθώς και να ρυθμίζεται κάθε συνα¬ 
φές προς τ’ ανωτέρω θέμα ή αναγκαία λεπτομέρεια. 

2. Στην εισήγηση ή γνώμη της παραγράφου 1 του παρόντος άρθρου 
περιλαμβάνονται υποχρεωτικά οικονομικοτεχνικά στοιχεία βιωσιμότη¬ 
τας των υπό ίδρυση αθλητικών ανωνύμων εταιριών. 

Άρθρο 6 

Σύσταση - νομική υπόσταση αθλητικής ανώνυμης εταιρίας. 

1. Σύσταση αθλητικής ανώνυμης εταιρίας επιτρέπεται μόνο με τη 
μορφή της οργάνωσης του τμήματος αμειβομένων αθλητών και, εν ανυ¬ 
παρξία αυτού, του τμήματος ερασιτεχνών αθλητών αθλητικού σωμα¬ 
τείου σε ανώνυμη εταιρία, κατά τις διατάξεις του παρόντος. 

2. Η σύσταση αυτή επάγεται και υποκατάσταση της ιδρυόμενης εται¬ 
ρίας στις υποχρεώσεις του αθλητικού σωματείου από τη δραστηριότητα 
του τμήματος αμειβομένων και εν ανυπαρξία ερασιτεχνών αθλητών αυ¬ 
τού, κατά τα ειδικότερα οριζόμενα στο άρθρο 16 του παρόντος. 

3. Κατά τα λοιπά η, κατ’ αυτόν τον τρόπο, σύσταση εταιρίας δεν επη¬ 
ρεάζει την υπόσταση και λειτουργία του ιδρύσαντος την εταιρία αθλητι¬ 
κού σωματείου, το οποίο διατηρεί τα αθλητικά του τμήματα, συμπερι¬ 


λαμβανομένου και του αντίστοιχου ερασιτεχνικού αθλητικού τμήμα¬ 
τος. 

4. Για τη σύσταση εταιρίας απαιτείται απόφαση της γενικής συνέλευ- 
σης των μελών του σωματείου. Για τη λήψη αυτής της απόφασης απαι¬ 
τείται η παρουσία του ημίσεος τουλάχιστον των μελών και η απόλυτη 
πλειοψηφία των παρόντων. 

Σε περίπτωση έλλειψης απαρτίας, η γενική συνέλευση επαναλαμβά¬ 
νεται μέσα σε οκτώ (8) ημέρες, οπότε αρκεί η παρουσία των δύο πέ¬ 
μπτων (2/5) των μελών του σωματείου. Αν και τότε δεν επιτευχθεί 
απαρτία, η γενική συνέλευση επαναλαμβάνεται μέσα σε πέντε (5) ημέ¬ 
ρες, οπότε για την απαρτία αρκεί η παρουσία οσωνδήποτε μελών. 

5. Η κατά την προηγούμενη παράγραφο απόφαση της γενικής συνέ¬ 
λευσης ενέχει και εξουσιοδότηση του διοικητικού συμβουλίου του σωμα¬ 
τείου, να προχωρήσει στη διαδικασία ίδρυσης της εταιρίας σύμφωνα 
προς την εκάστοτε ισχύουσα νομοθεσία. 

Άρθρο 7 

Σκοπός αθλητικών ανωνύμων εταιριών. 

1. Σκοπός των αθλητικών ανωνύμων εταιριών είναι η δημιουργία, 
οργάνωση και διοίκηση επαγγελματικών αθλητικών ομάδων και η ορ¬ 
γάνωση επισήμων ή φιλικών αθλητικών αγώνων επαγγελματικού χα¬ 
ρακτήρα και γενικότερα εκδηλώσεων που αφορούν στο αντίστοιχο 
άθλημα, σύμφωνα με τις κείμενες διατάξεις και τους ισχύοντες εκάστοτε 
κανονισμούς, τους σκοπούς και τις αποφάσεις της οικείας επαγγελματι¬ 
κής ένωσης, εφ’ όσον υπάρχει, και της οικείας αθλητικής ομοσπονδίας. 

2. Το καταστατικό της εταιρίας πρέπει να περιέχει, με ποινή ακυρό- 
τητας, ρητό όρο ότι αυτή αποδέχεται ανεπιφύλακτα το καταστατικό, 
τους κανονισμούς και τις αποφάσεις των οργάνων των υπερκείμενον 
αθλητικών αρχών και των λοιπών αρμόδιων αρχών ή οργάνων. 

Άρθρο 8 

Επωνυμία -Έμβλημα Διακριτικά εμφανίσεως -Έδρα. 

1. Στην επωνυμία της εταιρίας αναφέρεται υποχρεωτικά ο τίτλος του 
ιδρυτικού αθλητικού σωματείου από το οποίο αυτή προέρχεται και οι λέ¬ 
ξεις «Αθλητική Ανώνυμη Εταιρία». 

2. Η εταιρία χρησιμοποιεί υποχρεωτικά το έμβλημα (σήμα) και τα 
διακριτικά εμφανίσεως (χρώματα) του ιδρυτικού σωματείου. 

3 · Η ΧΡήοη α υτή δεν περιορίζει τα δικαιώματα του σωματείου στον 
τίτλο, στο σήμα και στα διακριτικά εμφανίσεως, που εξακολουθούν ν' 
ανήκουν στο σωματείο και να χρησιμοποιούνται ελευθέρως και ακωλύ- 
τως σ’ όλα τα ερασιτεχνικά του τμήματα. 

4. Η έδρα της εταιρίας πρέπει να συμπίπτει, κατά την ίδρυση, με την 
έδρα του ιδρυτικού αθλητικού σωματείου. 

5. Μεταγενέστερη μεταβολή της έδρας του σωματείου δεν συνεπάγε¬ 
ται αυτοδικαίως μεταβολή και της έδρας της εταιρίας. 

6. Σε περίπτωση απόφασης για μεταβολή της έδρας της εταιρίας δεν 
επιτρέπεται να ορίζεται ως νέα έδρα αυτής δήμος, που βρίσκεται έξω 
από τα όρια του νομού, στον οποίο βρίσκεται η έδρα της εταιρίας κατά 
το χρόνο της ίδρυσής της. 

Άρθρο 9 

Απαγόρευση εισφοράς αθλητικών εγκαταστάσεων, 

1. Αποκλείεται η εισφορά από το αθλητικό σωματείο της χρήσης των 
αθλητικών του εγκαταστάσεων στην εταιρία ως εισφορά σε είδος στο με¬ 
τοχικό της κεφάλαιο. 

2. Το ιδρυτικό της εταιρίας αθλητικό σωματείο δεσμεύεται να εκμι¬ 
σθώνει σ’ αυτήν τις αθλητικές του εγκαταστάσεις σε περίπτωση που 
ήθελε αυτή ζητήσει την παραχώρηση της χρήσης τους για την κάλυψη 
των αναγκών συμμετοχής της σε επίσημες ή φιλικές διοργανώσεις, των 
αναγκών προπόνησης και προετοιμασίας των αθλητών της, καθώς και 
όλων γενικώς των αγωνιστικών της αναγκών. Κατά τα λοιπά η χρήση 
και εκμετάλλευση των αθλητικών εγκαταστάσεων ανήκουν στο ιδρυτικό 
αθλητικό σωματείο, επιφυλασσομένων των διατάξεων του άρθρου 46 
του παρόντος αναφορικά με τα δικαιώματα των διαφημίσεων. 

3. Η διάρκεια της κατά την προηγούμενη παράγραφο μίσθωσης πρέ¬ 
πει να καλύπτει πλήρως τη διάρκεια μιας ή περισσότερων (σε κάθε περί¬ 
πτωση ολόκληρων) αγωνιστικών περιόδων. II μίσθωση πρέπει να συνο- 
μολογείται και να ανακοινώνεται στη διοργανώτρια του πρωταθλήμα- 
τος αρχή, πριν από την έναρξη της αγωνιστικής περιόδου. 

4. Το μίσθωμα που οφείλει να καταβάλει η εταιρεία ως μισθώτρια 
των αθλητικών εγκαταστάσεων του ιδρυτικού αθλητικού σωματείου εί- 

ναι ίσο προς το εκάστοτε ισχύον ποσοστό μισθώματος για τη χρήση των 
εθνικών γυμναστηρίων. 

Άρθρο 10 
Μετοχικό κεφάλαιο. 

1. Το ύψος του ελάχιστου κεφαλαίου των αθλητικών ανώνυμων εται¬ 
ριών, το οποίο σε καμιά περίπτωση δεν μπορεί να είναι κατώτερο του 
ελάχιστου ορίου, που ορίζει ο νόμος για τις εμπορικές ανώνυμες εται¬ 
ρίες, καθορίζεται είτε από ειδικές διατάξεις του παρόντος είτε από το 
προεδρικό διάταγμα του άρθρου 5 του παρόντος. 

2. Οι μετοχές, στις οποίες διαιρείται το μετοχικό κεφάλαιο της εται¬ 
ρίας, είναι ονομαστικές και έχουν ίση αξία, που ορίζεται στο καταστα¬ 
τικό. Η ονομαστική αυτή αξία δεν επιτρέπεται να είναι μεγαλύτερη των 
πέντε χιλιάδων (5.000) δρχ. κατά μετοχή, που μπορεί να αναπροσαρ¬ 
μόζεται με το προεδρικό διάταγμα του άρθρου 5 του παρόντος. 

3. Το μετοχικό κεφάλαιο της εταιρίας, με μόνη εξαίρεση το προβλε- 
πόμενο στο άρθρο 13 του παρόντος ποσοστό, καλύπτεται με δημόσια εγ¬ 
γραφή, χωρίς υποχρέωση εισαγωγής των μετοχών στο χρηματιστήριο. 
Η καταβολή της αξίας της μετοχής γίνεται αμέσως και ολοσχερώς σε 
μετρητά. 

4. Για την κάλυψη του μετοχικού κεφαλαίου κατά τη σύσταση της 
εταιρίας έχουν, με την επιφύλαξη των περιορισμών που τίθενται στο 
επόμενο άρθρο για την απόκτηση μετοχών, δικαίωμα προτίμησης τα 
μέλη του ιδρυτικού της εταιρίας σωματείου. Οι μετοχές που αποκτώ¬ 
νται μ’ αυτόν τον τρόπο από μέλη του σωματείου είναι αμεταβίβαστες 
επί μία τριετία. 

Άρθρο 11 

Μέτοχοι - Περιορισμοί στην απόκτηση μετοχών. 

1. Μέτοχοι των εταιριών μπορούν να είναι μόνο φυσικά πρόσωπα ελ¬ 
ληνικής υπηκοότητας ή ομογενείς, φορείς του δημόσιου τομέα, όπως 
αυτός προσδιορίζεται από τις ισχύουσες κάθε φορά διατάξεις, καθώς και 
νομικά πρόσωπα ιδιωτικού δικαίου ή οργανισμοί ή εταιρίες, στό κεφά¬ 
λαιο των οποίων η ξένη συμμετοχή δεν υπερβαίνει το 25% και τα μέλη 
των οποίων, βάσει των καταστατικών που τις διέπουν, έχουν απολύτως 
γνωστή ταυτότητα. 

2. Απαγορεύεται και είναι απολύτως άκυρη η απόκτηση μετοχών 
αθλητικών ανώνυμων εταιριών από αθλητές με ενεργό δράση, προπο¬ 
νητές, διαιτητές, παρατηρητές διαιτησίας του αντίστοιχου, κατά περί¬ 
πτωση, αθλήματος και προκειμένου για το ποδόσφαιρο και από όσους 
εκμεταλλεύονται πρακτορεία ΠΡΟ-ΠΟ, καθώς επίσης από συζύγους 
των προσώπων αυτών και συγγενείς τους πρώτου βαθμού. 

3. Απαγορεύεται και είναι απολύτως άκυρη η απόκτηση για το ίδιο 
άθλημα μετοχών εταιρίας από άλλη εταιρία ή από μετόχους της τελευ¬ 
ταίας, συμπεριλαμβανομένου και του ιδρυτικού της αθλητικού σωμα¬ 
τείου, ή από μέλη του σωματείου αυτού. 

4. Απαγορεύεται η παροχή με το καταστατικό εταιρίας οποιοσδή¬ 
ποτε προνομίου σε μετοχές της πλην του προνομίου που προβλέπει το 
άρθρο 13 του παρόντος για τις αναφ|ρόμενες σ' αυτό μετοχές. 

5. Όλες οι νομικές πράξεις ή διαπραγματεύσεις των μετόχων μιας 
εταιρίας, που αφορούν στη μεταβίβαση μετοχών της, πρέπει να γνωστο¬ 
ποιούνται από την εταιρία στην οικεία επαγγελματική ένωση και, εφ’ 
όσον δεν υπάρχει, στην οικεία αθλητική ομοσπονδία, σύμφωνα με τα 
όσα ειδικότερα ορίζονται με κανονισμό αυτής. 

Άρθρο 12 

Αύξηση μετοχικού κεφαλαίου εταιρίας σε περίπτωση 
ανόδου της σε ανώτερη κατηγορία πρωταθλήματος. 

1. Σε περίπτωση ανόδου ομάδας εταιρίας σε ανώτερη κατηγορία, η 
αντίστοιχη εταιρία έχει υποχρέωση αύξησης του μετοχικού της κεφα¬ 
λαίου μέχρι του ελάχιστου ορίου της κατηγορίας, όταν αυτό είναι μικρό¬ 
τερο του ελάχιστου αυτού ορίου. Η αύξηση αυτή πρέπει να συντελείται 
κατά τη διάρκεια της πρώτης αγωνιστικής περιόδου μετά την άνοδο 
στην ανώτερη κατηγορία και οπωσδήποτε πριν την έναρξη της νέας 
αγωνιστικής περιόδου. 

2. Η παράβαση των διατάξεων της προηγούμενης παραγράφου συ¬ 
νεπάγεται τον υποβιβασμό της εταιρίας στην αμέσως επόμενη κατηγο¬ 
ρία, οπότε εφαρμόζονται αναλόγως οι διατάξεις του άρθρου 49 του πα¬ 
ρόντος. 


Άρθρο 13 

Εισφορά σε είδος - Πάγιο μέρισμα. 

1. Η κατά το άρθρο 8 του παρόντος χρήση του τίτλου ιδρυτικού 
αθλητικού σωματείου, ως στοιχείου της επωνυμίας της εταιρίας, θεω¬ 
ρείται αυτοδίκαιη, με τη σύσταση της εταιρίας, εισφορά σε είδος, που 
αντιπροσωπεύει το 10% του συνολικού μετοχικού κεφαλαίου. 

Η εισφορά αυτή τελεί υπό την προϋπόθεση ότι το ιδρυτικό αθλητικό 
σωματείο διατηρεί ενεργώς και μετά τη σύσταση της εταιρίας και άλλα, 
εκτός από το αθλητικό τμήμα της που περιήλθε στην εταιρία, αθλητικά 
τμήματα. Τπό την προϋπόθεση αυτήν εκδίδονται στο όνομα του ιδρυτι¬ 
κού αθλητικού σωματείου και παραδίδονται σ’ αυτό ονομαστικές μετο¬ 
χές αντιπροσωπεύουσες το 10% του συνολικού μετοχικού κεφαλαίου 
της εταιρίας. Οι μετοχές αυτές είναι αμεταβίβαστες. 

2. Σε περίπτωση αύξησης του μετοχικού κεφαλαίου της εταιρίας, το 
10% του νέου, συνεπεία της αύξησης, μετοχικού κεφαλαίου θεωρείται 
καλυπτόμενο αυτοδικαίως από το ιδρυτικό της εταιρίας αθλητικό σω¬ 
ματείο, στο οποίο και παραδίδονται οι εκδιδόμενες στο όνομά του μετο¬ 
χές, που αντιπροσωπεύουν το 10% του κεφαλαίου της αύξησης, ως 
αντάλλαγμα για την κατά την προηγούμενη παράγραφο εισφορά του τί¬ 
τλου του σωματείου. Η αξία των ως άνω εκδιδόμενων στο όνομα του 
σωματείου μετοχών καταβάλλεται από τους εγγραφόμενους για την 
κάλυψη του κεφαλαίου της αύξησης μετόχους κατά λόγο του αριθμού 
των αποκτώμενων από καθένα απ’ αυτούς μετοχών ταυτόχρονα με την 
καταβολή της αξίας των μετοχών αυτών. 

3. Οι αναφερόμενες στις παρ. 1 και 2 του παρόντος άρθρου μετοχές 
είναι προνομιούχες κατά την έννοια του εδαφίου 2 της παρ. 1 και της 
παρ. 2 του άρθρου 3 του κ.ν. 2190/1920. Ειδικότερα το κατά την παρ. 
2 του άρθρου 3 του κ.ν. 2190/1920 προνόμιο συνίσταται στην από- 
ληψη από το ιδρυτικό αθλητικό σωματείο σταθερού, κατά ποσοστό ορι¬ 
ζόμενου, ποσού, υπό τη μορφή πάγιου κατά χρήση μερίσματος, ανεξαρ¬ 
τήτως της υπάρξεως κερδών, το οποίο ανέρχεται σε ποσοστό 10% των 
καθαρών κατά χρήση εισπράξεων της εταιρίας από αγώνες. Ως καθα¬ 
ρές εισπράξεις νοούνται οι πραγματοποιούμενες στους κάθε φϋσεως 
αγώνες της εταιρίας, όπως αυτές προκύπτουν από το οικείο φύλλο εκ¬ 
καθάρισης και ύστερα από σχετικό έλεγχο της διοργανώτριας. Αν τα 
διανεμόμενα σε ορισμένη εταιρική χρήση κέρδη της εταιρίας είναι τόσα, 
ώστε το καταβλητέο συνολικώς στο ιδρυτικό αθλητικό σωματείο μέρι¬ 
σμα να υπερβαίνει το ανωτέρω πάγιο μέρισμα, τότε το σωματείο έχει δι¬ 
καίωμα στη διαφορά. 

4. Για τα αποκτώμενα, κατά την προηγούμενη παράγραφο, μερί¬ 
σματα το αθλητικό σωματείο απαλλάσσεται από το φόρο εισοδήματος. 

Άρθρο 14 
Αποθεματικό. 

1. Το ποσό, που αφαιρείται κατά εταιρική χρήση από τα καθαρά 
κέρδη της εταιρίας για τη δημιουργία τακτικού αποθεματικού, ανέρχε¬ 
ται τουλάχιστον στο 10% των κερδών. Η υποχρέωση για τη δημιουρ¬ 
γία αυτού του αποθεματικού υφίσταται ανεξαρτήτως του ύψους του 
αποθεματικού σε σχέση με το κεφάλαιο της εταιρίας. 

2. Τα ποσά που εισπράττονται από τη μετεγγραφή αθλητών απαγο¬ 
ρεύεται να διανεμηθούν με οποιονδήποτε τρόπο μεταξύ των μετόχων. 
Τα ποσά αυτά εγγράφονται σε ειδικό λογαριασμό και διατίθενται απο¬ 
κλειστικά για την κάλυψη δαπανών δημιουργίας ή βελτίωσης εγκατα¬ 
στάσεων, απόκτησης νέων αθλητών και λειτουργίας της εταιρίας. 

3. Τα από την έναρξη ισχύος του παρόντος δάνεια των μετόχων και 
των μελών του Δ.Σ. προς την εταιρία δεν μπορούν να απαιτούνται, αν η 
εταιρία δεν πραγματοποίησε κέρδη κατά το τελευταίο οικονομικό έτος, 
πριν τη λήξη τους. Σε αυτήν την περίπτωση ανανεώνονται μέχρι το τέ¬ 
λος του οικονομικού έτους και επιστρέφονται, μόνο αν υπάρχουν κέρδη. 
Εξαιρούνται τυχόν προσωρινές ταμειακές διευκολύνσεις για την αντιμε¬ 
τώπιση έκτακτων ή επειγουσών αναγκών. Η κρίση για το έκτακτο ή 
επείγον της ανάγκης ανήκει στο Δ.Σ. της εταιρίας και ελέγχεται από το 
ελεγκτικό συμβούλιο της οικείας επαγγελματικής ένωσης και, εφ’ όσον 
δεν υπάρχει, της οικείας αθλητικής ομοσπονδίας. 

Άρθρο 15 

Διοικητικό Συμβούλιο - Εταιρική χρήση - Εποπτεία - 
Έλεγχος - Αποτίμηση αξίας αθλητών. 

1. Το ιδρυτικό της εταιρίας αθλητικό σωματείο έχει δικαίωμα διορι¬ 
σμού ενός (1) συμβούλου στο Δ.Σ. της εταιρίας. Το δικαίωμα αυτό πρέ- 

πει να προβλέπεται υποχρεωτικά στο καταστατικό της αθλητικής ανώ¬ 
νυμης εταιρίας. Για τη διαμόρφωση της σχετικής καταστατικής ρήτρας 
ισχύουν τα προβλεπόμενα στις παραγράφους 3 και 4 του άρθρου 18 του 
ν. 2190/1920. 

2. Δεν επιτρέπεται να είναι μέλη Δ.Σ εταιρίας άτομα, στο πρόσωπο 
των οποίων συντρέχει κώλυμα από τα αναφερόμενα στο άρθρο 39 του 
παρόντος. 

3. Δεν επιτρέπεται να είναι μέλη Δ.Σ εταιρίας πρόσωπα, στα οποία 
έχει επιβληθεί τελεσιδίκους οποιασδήποτε μορφής πειθαρχική ποινή, δύο 
(2) τουλάχιστον φορές μέσα σε δύο συνεχή έτη, για οποιαδήποτε παρά¬ 
βαση του παρόντος ή της αθλητικής γενικά νομοθεσίας. 

Το κώλυμα της παραγράφου αυτής ισχύει κάθε φορά για μια πλήρη 
τριετία από την επιβολή της δεύτερης ποινής. Σε περίπτωση ποινής έκ¬ 
πτωσης από το εταιρικό αξίωμα, το κώλυμα αρχίζει μετά την έκτιση 
της ποινής. 

4. Η κατά το καταστατικό της εταιρίας θητεία των μελών του διοικη¬ 
τικού της συμβουλίου δεν επιτρέπεται να υπερβαίνει τις δύο εταιρικές 
χρήσεις. Επανεκλογή ως μελών του διοικητικού συμβουλίου προσώ¬ 
πων, που έχουν διατελέσει ήδη μέλη του, δεν απαγορεύεται. 

5. Η χρήση της εταιρίας αρχίζει την 1η Ιουλίου κάθε έτους και λήγει 
την 30ή Ιουνίου του επόμενου έτους, εκτός κι αν διαφορετικά ορίζεται 
από το προεδρικό διάταγμα της παραγράφου 1 του άρθρου 5 του παρό¬ 
ντος. 

Ειδικώς, η πρώτη μετά τη σύσταση της εταιρίας χρήση διαρκεί έως 
το τέλος της επόμενης, του χρόνου της ίδρυσης, χρήσης. 

6. Η κατά την ισχύουσα νομοθεσία για τις (ανώνυμες εταιρίες επο- 
πτεία του Υπουργού Εμπορίου και οι αναγνωριζόμενες σ’ αυτόν αρμο¬ 
διότητες ως προς τη σύσταση, τροποποίηση και λειτουργία των ανωνύ¬ 
μων εταιριών ανήκουν, όταν πρόκειται για αθλητική ανώνυμη εταιρία, 
στον αρμόδιο για θέματα αθλητισμού Υπουργό. 

7. Η κατά το άρθρο 53 του κ.ν. 2190/1920 εποπτεία του Υπουργού 
Εμπορίου με εκπρόσωπό του, υπάλληλο του Υπουργείου Εμπορίου, 
ασκείται, όταν πρόκειται για αθλητική ανώνυμη εταιρία, με (αντιπρό¬ 
σωπο του αρμόδιου για θέματα αθλητισμού Υπουργού, υπάλληλο της 
Γενικής Γραμματείας Αθλητισμού. 

8. Ο τακτικός έλεγχος και ο κατά τα άρθρα 40 και επόμενα του κ.ν. 
2190/1920 έλεγχος των ανωνύμων εταιριών ασκείται, όταν πρόκειται 
για αθλητική ανώνυμη εταιρία, από έναν ή δύο ορκωτούς λογιστές. 
Σχετική πρόβλεψη διαλαμβάνεται υποχρεωτικά στο καταστατικό κάθε 
εταιρίας. 

9. Για την εφαρμογή των διατάξεων των άρθρων 47 και 48 του κ.ν. 
2190/1920, όπως αυτά ισχύουν κάθε φορά, καθώς και της παρ. 3 του 
άρθρου 77 του παρόντος, στο σύνολο των ιδίων κεφαλαίων της εταιρίας 
συνυπολογίζεται κατ’ εξαίρεση και η αξία των επαγγελματιών αθλητών 
αυτής, η οποία προσδιορίζεται από ειδική επιτροπή, συγκροτούμενη με 
απόφαση του αρμόδιου για θέματα αθλητισμού Υπουργού, που δημο¬ 
σιεύεται στην Εφημερίδα της Κυβερνήσεως και με την οποία ρυθμίζο¬ 
νται τα αφορώντα στη σύνθεση, θητεία, οργάνωση και λειτουργία αυτής 
θέματα, καθώς και τα κριτήρια προσδιορισμού της ανωτέρω αξίας. 

10. Με το καταστατικό της εταιρίας ορίζεται προσωρινό διοικητικό 
συμβούλιο, που αποτελείται από πέντε (5) τουλάχιστον μέλη, το οποίο 
έχει, ιδίως, ως αποστολή την τήρηση των διατυπώσεων που επιβάλλο¬ 
νται κατά την ίδρυση της εταιρίας, τη βεβαίωση καταβολής του κεφα¬ 
λαίου της και την προπαρασκευή άμεσης σύγκλησης της γενικής συνέ¬ 
λευσης των μετόχων της για την εκλογή τακτικού διοικητικού συμβου¬ 
λίου το βραδύτερο σε χρονικό διάστημα έξι (6) μηνών από την έγκριση 
του καταστατικού της. 

11. Οι διατάξεις της προηγούμενης παραγράφου εφαρμόζονται σε 
κάθε περίπτωση ίδρυσης αθλητικής ανώνυμης εταιρίας. 

Άρθρο 16 

Υποκατάσταση των εταιριών στις υποχρεώσεις 
των αθλητικών σωματείων. 

1. Κάθε εταιρία με την ίδρυσή της υποκαθίσταται αυτοδικαίως και 
χωρίς οποιαδήποτε άλλη διατύπωση σε όλες τις ενοχικές υποχρεώσεις 
του αθλητικού σωματείου, που την ίδρυσε, οι οποίες δημιουργήθηκαν 
από τη δραστηριότητα του αθλητικού τμήματος που περιήλθε στην εται¬ 
ρία και προκύπτουν από τα επίσημα βιβλία του σωματείου, προς το Δη¬ 
μόσιο, κάθε νομικό πρόσωπο δημοσίου ή ιδιωτικού δικαίου και προς 
οποιονδήποτε τρίτο. Δεν περιλαμβάνονται στην παραπάνω ρύθμιση οι 
ενοχικές υποχρεώσεις, που αφορούν στη δημιουργία αθλητικών εγκα¬ 
ταστάσεων. Εκκρεμείς δίκες, οι οποίες αφορούν στις προαναφερόμενες 


ενοχικές υποχρεώσεις, συνεχίζονται επ’ ονόματι της εταιρίας, παθητι¬ 
κούς νομιμοποιούμενης, χωρίς να επέρχεται βίαιη διακοπή της δίκης. 

2. Οι οφειλές των εταιριών, που προκύπτουν από την εφαρμογή των 
διατάξεων της προηγούμενης παραγράφου, εξοφλούνται σε είκοσι τέσ¬ 
σερις (24) ίσες μηνιαίες δόσεις, η πρώτη από τις οποίες καταβάλλεται 
ύστερα από την παρέλευση ενός (1) έτους από την ίδρυση της εταιρίας. 
Τυχόν συμφωνίες, που ορίζουν μεγαλύτερο χρόνο εξόφλησης από τον 
προηγούμενο, εξακολουθούν να ισχύουν. Δικαστικές αποφάσεις, που 
αφορούν οφειλές στις οποίες αναφέρεται το άρθρο αυτό, δεν εκτελούνται 
στη διάρκεια της ρύθμισης αυτής. 

3. Σε περίπτωση, κατά την οποία το παθητικό της εταιρίας, το οποίο 
προκύπτει με την εφαρμογή των διατάξεων του άρθρου αυτού, υπερβαί¬ 
νει το ύψος του κεφαλαίου της, η εταιρία έχει την υποχρέωση να προβεί 
στην αύξησή του, τουλάχιστον μέχρι του ποσού του παθητικού σε προθε¬ 
σμία έξι (6) μηνών. 

ΚΕΦΑΛΑΙΟ Β’ 

Επαγγελματικές ενώσεις. 

Άρθρο 17 
Σύσταση. 

1. Στις αθλητικές ομοσπονδίες, στις οποίες υπάρχει επίσημο αγώνι¬ 
σμα επαγγελματικού χαρακτήρα, φορέας διεξαγωγής του οποίου είναι 
αθλητική ανώνυμη εταιρία, κατά την έννοια των διατάξεων του παρό¬ 
ντος, συνιστώνται με το προεδρικό διάταγμα του άρθρου 5 του παρόντος 
ενώσεις, οι οποίες αποτελούνται αποκλειστικά και υποχρεωτικά από τις 
αθλητικές εταιρίες που συμμετέχουν σ’ αυτό το αγώνισμα. Με το ίδιο ή 
όμοιο προεδρικό διάταγμα ρυθμίζονται τα κάθε είδους οργανωτικά, λει¬ 
τουργικά θέματα της ένωσης, επιτρεπόμενης της παροχής εξουσιοδότη¬ 
σης για ρύθμιση του συνόλου ή μέρους αυτών με το καταστατικό ή με 
κανονισμούς της ένωσης. 

2. Οι ενώσεις της προηγούμενης παραγράφου έχουν νομική προσω¬ 
πικότητα και απολαύουν διοικητικής και διαχειριστικής αυτονομίας ως 
προς την εσωτερική τους οργάνωση και λειτουργία σχετικά με την (αντί¬ 
στοιχη αθλητική ομοσπονδία, της οποίας αποτελούν μέλη. 

3. Τα καταστατικά και οι κανονισμοί των επαγγελματικών ενώσεων 
εγκρίνονται από τη Γενική Γραμματεία Αθλητισμού, ύστερα από γνώμη 
της οικείας αθλητικής ομοσπονδίας και πρέπει απαραιτήτως να περι¬ 
λαμβάνουν ειδικό πειθαρχικό κανονισμό. 

4. Στην αρμοδιότητα των επαγγελματικών ενώσεων ανήκει: 

α) Η διοίκηση και διαχείριση του οικείου επαγγελματικού χαρα¬ 
κτήρα αγωνίσματος μέσα στα πλαίσια των νόμων του κράτους, του κα¬ 
ταστατικού, των κανονισμών και των σκοπών της αντίστοιχης αθλητι¬ 
κής ομοσπονδίας. 

β) Η οργάνωση και διεξαγωγή των αγώνων τους σε συντονισμό με 
την αντίστοιχη αθλητική ομοσπονδία και η επίλυση οποιοσδήποτε ζητή¬ 
ματος ανακύπτει από τη διεξαγωγή των αγώνων αυτών, εφ’ όσον δεν 
υπάγεται στην αρμοδιότητα άλλου οργάνου. 

γ) Ο καθορισμός των γενικών όρων της σύμβασης παροχής υπηρε¬ 
σιών των αθλητών, περιλαμβανομένων και των οικονομικών σχέσεων 
αυτών με τις εταιρίες, καθώς και η επίλυση των οικονομικών διαφορών 
των εταιριών με τους αθλητές και τους προπονητές τους. 

δ) Η θέσπιση πειθαρχικών κανόνων και κανόνων διαχείρισης και λει¬ 
τουργίας των εταιριών μελών τους καθώς και η εποπτεία και ο έλεγχος 
για την τήρηση των κανόνων αυτών. 

ε) Η άσκηση της πειθαρχικής εξουσίας υπό τους όρους του παρόντος 
και των οικείων καταστατικών και κανονισμών. 

στ) Κάθε άλλο θέμα που ανατίθεται σ’ αυτές από τις οικείες αθλητι¬ 
κές ομοσπονδίες ή από ειδικές διατάξεις κανονιστικών γενικά πράξεων. 

ΤΜΗΜΑ Γ 

Αθλητές με αμοιβή και επαγγελματίες αθλητές. 

ΚΕΦΑΛΑΙΟ Α’ 

Γενικές διατάξεις που αφορούν τους αθλητές με αμοιβή και τους επαγ¬ 
γελματίες αθλητές. 

Άρθρο 18 
Έννοιες όρων. 

Για τους σκοπούς του παρόντος οι αθλητές διακρίνονται σε αθλητές 

με αμοιβή χαι σε επαγγελματίες και ημιεπαγγελματίες αθλητές με την 
ακόλουθη έννοια: 

α) Αθλητής με αμοιβή είναι εκείνος, που συνδέεται με συμβόλαιο πα¬ 
ροχής υπηρεσιών με αθλητικό σωματείο, που διατηρεί Τμήμα Αμειβο- 
μένων Αθλητών. 

β) Επαγγελματίας ή ημιεπαγγελματίας αθλητής είναι εκείνος, που 
συνδέεται με συμβόλαιο παροχής υπηρεσιών με αθλητική ανώνυμη 
εταιρία. 

Άρθρο 19 

Φύση της σύμβασης παροχής υπηρεσιών. 

Η σύμβαση παροχής υπηρεσιών αθλητή με αμοιβή ή επαγγελματία ή 
ημιεπαγγελματία αθλητή αποτελεί ιδιόμορφη σύμβαση παροχής αθλη¬ 
τικών υπηρεσιών, η οποία διέπεται αποκλειστικά από τις διατάξεις του 
παρόντος και των σε εκτέλεση αυτού εκδιδόμενων κανονιστικών γενικά 
πράξεων, μη εφαρμοζόμενων σε καμία περίπτωση των διατάξεων της 
εργατικής νομοθεσίας. 

Άρθρο 20 

Τακτικές και έκτακτες παροχές στους αθλητές. 

1. Με την επιφύλαξη των διατάξεων της επόμενης παραγράφου, οι 
τακτικές αποδοχές των αθλητών με αμοιβή καθώς και των επαγγελμα- 
τιών και ημιεπαγγελματιών αθλητών καθορίζονται ελεύθερα με το συμ¬ 
βόλαιο που υπογράφεται μεταξύ αυτών και του αντίστοιχου σωματείου 
ή εταιρίας. 

2. Με τον κανονισμό του άρθρου 21 του παρόντος καθορίζονται τα 
κατώτατα ή και ανώτατα όρια των τακτικών μηνιαίων αποδοχών των 
αθλητών της προηγούμενης παραγράφου, κατά κατηγορία πρωταθλή¬ 
ματος. 

3. Επίσης στους αθλητές του παρόντος άρθρου παρέχεται ως δώρο 
Χριστουγέννων χρηματικό ποσό ίσο προς τις τακτικές μηνιαίες αποδο¬ 
χές τους, ως δώρο δε Πάσχα και επίδομα άδειας χρηματικό ποσό ίσο 
προς το μισό των τακτικών μηνιαίων αποδοχών τους. 

4. Με την επιφύλαξη της επόμενης παραγράφου, το ύψος των έκτα¬ 
κτων παροχών (πριμς) καθώς και οι ειδικότεροι όροι και προϋποθέσεις 
καταβολής τους, καθορίζονται μέσα στα πλαίσια του προϋπολογισμού, 
ελεύθερα με απόφαση του διοικητικού συμβουλίου του σωματείου ή της 
εταιρίας, η οποία λαμβάνεται με ποινή αποκλεισμού από το πρωτά¬ 
θλημα, πριν την έναρξη των οικείων πρωταθλημάτων της κάθε αγωνι¬ 
στικής περιόδου και κοινοποιείται υποχρεωτικά στη Γενική Γραμματεία 
Αθλητισμού, την οικεία επαγγελματική ένωση, την οικεία αθλητική 
ομοσπονδία και τους αθλητές. 

5. Η οικεία επαγγελματική ένωση και, εφ’ όσον δεν υπάρχει, η οικεία 
αθλητική ομοσπονδία, με απόφαση του διοικητικού συμβουλίου αυτής, 
που λαμβάνεται κάθε έτος πριν από την έναρξη του οικείου πρωταθλή¬ 
ματος, καθορίζει, κατά κατηγορία πρωταθλήματος, τα κατώτατα και 
ανώτατα όρια των έκτακτων παροχών του παρόντος άρθρου. 

6. Απαγορεύεται στις εταιρίες ή αθλητικά σωματεία, καθώς και 
στους μετόχους ή μέλη αυτών αντίστοιχα ή σε κάθε τρίτο, η καταβολή 
στους αθλητές έκτακτων παροχών (σε χρήμα ή σε είδος) πέραν των κα¬ 
θοριζόμενων κατά το παρόν άρθρο ή σε ύψος πέραν των ορίων της προη¬ 
γούμενης παραγράφου καθώς επίσης και η διαφοροποίηση του ύψους 
των παροχών, όπως αυτό προσδιορίζεται με την απόφαση της παραγρά¬ 
φου 4 του παρόντος άρθρου. 

7. Παράβαση των ορισμών της προηγούμενης παραγράφου συνιστά, 
πέρα από τα πειθαρχικά αδικήματα του παρόντος άρθρου, και το αδί¬ 
κημα της δωροδοκίας. 

8. Αθλητές, που εισπράττουν έκτακτες παροχές πέρα από τις νόμι¬ 
μες, διαγράφονται προσωρινά ή οριστικά από το οικείο μητρώο αθλη¬ 
τών με αμοιβή ή επαγγελματιών ή ημιεπαγγελματιών αθλητών με 
απόφαση του οικείου δικαιοδοτικού οργάνου. 

9. Τα αθλητικά σωματεία ή εταιρίες, που δεν συμμορφώνονται με τις 
υποχρεώσεις της παραγράφου 4 του παρόντος άρθρου και εφ’ όσον πα- 
ρέλθει άπρακτη εικοσαήμερη προθεσμία που τους τίθεται από την οικεία 
επαγγελματική ένωση ή αθλητική ομοσπονδία, αποκλείονται, για όσο 
χρονικό διάστημα διαρκεί η παράβαση, από τους αγώνες του οικείου 
πρωταθλήματος ή κυπέλλου, τους οποίους χάνουν υπέρ των αντιπάλων 
τους, ύστερα από απόφαση του οικείου δικαιοδοτικού οργάνου. 

10. Παράλειψη του διοικητικού συμβουλίου της οικείας επαγγελμα¬ 
τικής ένωσης και, εφ’ όσον δεν υπάρχει, της οικείας αθλητικής ομοσπον¬ 
δίας να γνωστοποιήσει στο δικαιοδοτικό όργανο τις παραβάσεις της 
προηγούμενης παραγράφου συνιστά λόγο έκπτωσής του σύμφωνα με 


τις ισχύουσες διατάξεις. 

11. Σε περίπτωση υποβιβασμού του σωματείου ή της εταιρίας σε κα¬ 
τώτερη κατηγορία πρωταθλήματος, οι τακτικές και έκτακτες παροχές 
στους αθλητές αναπροσαρμόζονται σύμφωνα με τις διατάξεις που διέ- 
πουν τους αθλητές της κατηγορίας, στην οποία γίνεται ο υποβιβασμός. 

12. Στα αθλητικά σωματεία και τις εταιρίες, που καταβάλλουν στους 
αθλητές παροχές (τακτικές ή έκτακτες) πέραν των από το συμβόλαιο 
και των από τις διατάξεις του παρόντος άρθρου οριζομένων, επιβάλλο¬ 
νται αωρευτικά, και πέρα από τις ποινές που μπορεί να προβλέπονται 
από άλλες διατάξεις με απόφαση του οικείου δικαιοδοτικού οργάνου, οι 
ακόλουθες ποινές: 

α) Χρηματικό πρόστιμο, μη δυνάμενο να είναι κατώτερο του διπλά¬ 
σιου του ποσού που επί πλέον καταβλήθηκε. Μαζί με το σωματείο ή την 
εταιρία ενέχονται σε ολόκληρο και τα υπαίτια για την καταβολή αυτήν 
πρόσωπα. 

β) Στον πρόεδρο και τα λοιπά μέλη του Δ.Σ. του σωματείου ή της 
εταιρίας καθώς και σε κάθε άλλο, κατά το καταστατικό τους, αρμόδιο 
να εντέλλεται τις πληρωμές στους αθλητές όργανο, επιβάλλεται με από¬ 
φαση του οικείου δικαιοδοτικού οργάνου η προσωρινή απαγόρευση να 
κατέχουν αξιώματα της εταιρίας ή του σωματείου και γενικά να ανα¬ 
πτύσσουν αθλητική διοικητική δραστηριότητα για μια τριετία τουλάχι¬ 
στον. 

13. Το πρόστιμο της προηγούμενης παραγράφου καταβάλλει το οι¬ 
κείο σωματείο ή εταιρία μέσα σε δέκα (10) ημέρες από την κοινοποίηση 
σε αυτό της σχετικής απόφασης. Στην περίπτωση αυτήν το σωματείο ή 
η εταιρία έχει το δικαίωμα να εισπράξει το πρόστιμο από τα υπαίτια για 
την καταβολή πρόσωπα. Μέσα στην ίδια προθεσμία το σωματείο ή η 
εταιρία υποχρεούται να αντικαταστήσει τιμωρηθέντες, που κατέχουν 
αξιώματα. 

14. Αν παρέλθει άπρακτη η ανωτέρω προθεσμία και μέχρι την πλήρη 
εφαρμογή της απόφασης που επέβαλε τις ποινές, το σωματείο ή η εται¬ 
ρία δεν δικαιούται να μετέχει στους εν τω μεταξύ αγώνες πρωταθλήμα¬ 
τος ή κυπέλλου, τους οποίους χάνει αυτοδικαίως υπέρ των αντιπάλων 
ομάδων. 

Άρθρο 21 

Κανονισμός σχέσεων σωματείων ή εταιριών και αθλητών. 

1. Με την επιφύλαξη των διατάξεων του παρόντος, όλα τα θέματα 
που αφορούν στη μορφή και το περιεχόμενο των σχέσεων των αθλητών 
με αμοιβή, καθώς και των επαγγελματιών και ημιεπαγγελματιών 
αθλητών με τα σωματεία ή τις εταιρίες, κατά περίπτωση, ρυθμίζονται 
με ειδικό για κάθε άθλημα κανονισμό, που καταρτίζεται με κοινή συμ¬ 
φωνία των Δ.Σ. της οικείας επαγγελματικής ένωσης, της οικείας αθλη¬ 
τικής ομοσπονδίας και του οικείου συνδικαλιστικού οργάνου των αθλη¬ 
τών. 

Ειδικότερα ρυθμίζονται: 

α) Οι όροι και οι προϋποθέσεις απόκτησης της ιδιότητας του αθλητή 
με αμοιβή καθώς και του επαγγελματία και ημιεπαγγελματία αθλητή. 

β) Ο τύπος, το περιεχόμενο και η χρονική διάρκεια του μεταξύ τους 
συναπτόμενου συμβολαίου, η διαδικασία σύναψης αυτού, καθώς και οι 
όροι, προϋποθέσεις και η διαδικασία ανανέωσης, διακοπής και λύσης 
του συμβολαίου, με βάση ιδίως κριτήρια ηλικίας και προέλευσης του 
αθλητή. 

γ) Οι κάθε είδους παροχές προς τους αθλητές και ο τρόπος καταβο¬ 
λής τους. 

δ) Η διαδικασία και τα όργανα επίλυσης των κάθε είδους διαφορών 
μεταξύ εταιριών ή σωματείων και αθλητών. 

ε) Οι υποχρεώσεις των αθλητών απέναντι στις εταιρίες ή σωματεία, 
καθώς και οι κυρώσεις σε περίπτωση παράβασής τους. 

στ) Κάθε άλλο συναφές θέμα. 

2. Ο κανονισμός της προηγούμενης παραγράφου εγκρίνεται με από¬ 
φαση του αρμόδιου για θέματα αθλητισμού Υπουργού, που δημοσιεύε¬ 
ται στην Εφημερίδα της Κυβερνήσεως. Τυχόν διαφωνίες μεταξύ των εν¬ 
διαφερομένων μερών επιλύονται με την ανωτέρω απόφαση του Υπουρ¬ 
γού. Στη συμφωνία πρέπει να περιλαμβάνεται όρος για μη προσφυγή 
των συμβαλλομένων σε αποχή από την προσφορά των υπηρεσιών τους 
για όσο χρόνο διαρκεί η συμφωνία. 

3. Οι διατάξεις του Κανονισμού του παρόντος άρθρου μπορεί να κα¬ 
ταγγέλλονται από τα συμβαλλόμενα μέρη μετά τη συμπλήρωση διετίας 
από την έναρξη εφαρμογής τους. Η καταγγελία γίνεται τρεις (3) μήνες 
πριν από τη συμπλήρωση διετίας. 

Άρθρο 22 

Διακοπές - Εβδομαδιαία ανάπαυση. 

1. Οι αθλητές με αμοιβή, καθώς και οι επαγγελματίες και ημιεπαγ- 
γελματίες αθλητές, δικαιούνται ετήσιας άδειας τεσσάρων (4) εβδομά¬ 
δων σε χρόνο που καθορίζεται από το αθλητικό σωματείο ή την εταιρία 
ανάλογα με τις αγωνιστικές υποχρεώσεις τους. Κατά το χρόνο της 
άδειας καταβάλλονται στον αθλητή οι τακτικές αποδοχές αυτού καθώς 
και το επίδομα άδειας. 

2. Η κατά την προηγούμενη παράγραφο άδεια είναι συνεχής. Σε πε¬ 
ρίπτωση που το αθλητικό σωματείο ή η εταιρία ήθελε ανακαλέσει κατά 
τη διάρκεια της άδειας του αθλητή στην έδρα του, έχει την υποχρέωση 
να καταβάλει σ’ αυτόν τις δαπάνες της μετακίνησής του αυτής και να 
χορηγήσει σ’ αυτόν αριθμό ημερών άδειας ίσο προς το χρόνο της διακο¬ 
πής. 

3. Το αθλητικό σωματείο ή η εταιρία οφείλει να χορηγεί στους αθλη¬ 
τές του εβδομαδιαία ανάπαυση 24 συνεχών ωρών, σε χρόνο που αγωνι¬ 
στικές υποχρεώσεις της ομάδας το επιτρέπουν. 

Άρθρο 23 

Ασφάλιση αθλητών με αμοιβή 
και επαγγελματιών αθλητών. 

1. Οι αθλητές με αμοιβή, καθώς και οι επαγελματίες και ημιεπαγ-' 
γελματίες αθλητές, υπάγονται στην ασφάλιση του κλάδου συντάξεων 
του Ιδρύματος Κοινωνικών Ασφαλίσεων (Ι.Κ.Α.), εξαιρούμενοι της 
ασφάλισης στους άλλους κλάδους αυτού, καθώς και στους φορείς, των 
οποίων τα έσοδα συνεισπράττονται από το Ι.Κ.Α. 

2. Οι εισφορές υπολογίζονται, αποκλειστικά, με βάση τις τακτικές 
μηνιαίες αποδοχές των αθλητών. 

3. Οι αθλητές της παραγράφου 1 του παρόντος άρθρου ασφαλίζονται 
με φροντίδα της οικείας επαγγελματικής ένωσης και, εφ’ όσον δεν υπάρ¬ 
χει, της οικείας αθλητικής ομοσπονδίας, σε ιδιωτικό ασφαλιστικό φορέα 
(ανώνυμη ασφαλιστική εταιρία) για θάνατο και ανικανότητα απασχόλη¬ 
σης, προκαλούμενα από ατυχήματα που οφείλονται στην αθλητική τους 
δραστηριότητα, καθώς και για ασθένεια αυτού, της συζύγου και των τέ¬ 
κνων τους. Η για την ασφάλιση αυτή δαπάνη βαρύνει την οικεία αθλη¬ 
τική ομοσπονδία ή ένωση, κατά περίπτωση, κατά τα δύο τρίτα (2/3) 
και κατά το ένα τρίτο (1/3) τον ασφαλιζόμενο αθλητή. 

4. Οι οικείες ενώσεις αθλητών μπορούν να συνιστούν αλληλοβοηθη- 
τικά ταμεία, σύμφωνα με τα όσα ορίζονται από τις ισχύουσες για τα αλ- 
ληλοβοηθητικά ταμεία διατάξεις. 

ΚΕΦΑΛΑΙΟ Β' 

Διατάξεις που αφορούν τους αθλητές με αμοιβή. 

Άρθρο 24 

Χρονική διάρκεια του συμβολαίου Καθορισμός αυτής. 

1. Η χρονική διάρκεια του συμβολαίου αθλητή με αμοιβή δεν επιτρέ¬ 
πεται, με ποινή ακυρότητας, να είναι μικρότερη από έντεκα (11) μήνες 
και μεγαλύτερη από πέντε (5) χρόνια. 

2. Σε κάθε περίπτωση, η λήξη της χρονικής διάρκειας του συμβο¬ 
λαίου πρέπει να συμπίπτει με την τελευταία, πριν την έναρξη της μετεγ- 
γραφικής περιόδου, ημέρα. 

3. Με την επιφύλαξη των διατάξεων των προηγούμενων παραγρά¬ 
φων η χρονική διάρκεια του συμβολαίου καθορίζεται ελεύθερα από τα 
συμβαλλόμενα μέρη. 

. 4. Αν η χρονική διάρκεια του αρχικού συμβολαίου είναι μικρότερη 
από πέντε (5) χρόνια, μπορεί να συμφωνηθεί μεταξύ των συμβαλλομέ- 
νων δικαίωμα μονομερούς ανανέωσης του συμβολαίου από το αθλητικό 
σωματείο ή την αθλητική εταιρία, για τον μέχρι τη συμπλήρωση της πε¬ 
νταετίας (δετίας) χρόνο. Σε αυτήν την περίπτωση πρέπει να καθορίζο¬ 
νται υποχρεωτικά και οι οικονομικοί όροι της ανανέωσης. 

5. Συμφωνία των συμβαλλομένων, κατά την υπογραφή του αρχικού 
συμβολαίου, για ανανέωση αυτού, για χρόνο πέραν της πενταετίας, εί¬ 
ναι άκυρη. 


Άρθρο 25 

Νομικό καθεστώς των αθλητών με αμοιβή 
σε περίπτωση υποβιβασμού της ομάδας 
σε κατηγορία πρωταθλήματος ερασιτεχνών αθλητών. 

Οι αθλητές με αμοιβή σε περίπτωση υποβιβασμού της ομάδας τους 
σε κατώτερη κατηγορία πρωταθλήματος, στην οποία δεν επιτρέπεται 
από τις κείμενες διατάξεις συμμετοχή αθλητών με αμοιβή, διέπονται ως 
προς τα δικαιώματα και τις υποχρεώσεις τους από τις ίδιες διατάξεις 
που διέπουν τους αθλητές της κατηγορίας, στην οποία υποβιβάζεται η 
ομάδα. 

Άρθρο 26 

Συμβόλαιο με αντάλλαγμα. 

1. Κατά την υπογραφή του συμβολαίου επιτρέπεται συμφωνία με¬ 
ταξύ των συμβαλλομένων μερών, ρητά καταχωριζόμενη στο συμβό¬ 
λαιο, ότι με τη λήξη του συμβολαίου ο αθλητής, προκειμένου να μετεγ¬ 
γραφεί σε άλλο αθλητικό σωματείο, έχει υποχρέωση παροχής στο αντι¬ 
συμβαλλόμενο σωματείο χρηματικού ποσού, το ύψος του οποίου καθο¬ 
ρίζεται στο συμβόλαιο. Σε περίπτωση μη εκπλήρωσης της υποχρεώ- 
σεως αυτής, ο αθλητής οφείλει να υπογράψει νέο συμβόλαιο με το αντι¬ 
συμβαλλόμενο σωματείο, εφ’ όσον αυτό του καταβάλει το κατά το ανω¬ 
τέρω καθοριζόμενο χρηματικό ποσό, μειωμένο κατά το ήμισυ. 

2. Σε περίπτωση ανυπαρξίας συμφωνίας κατά την προηγούμενη πα¬ 
ράγραφο για την ανανέωση ή όχι του συμβολαίου εφαρμόζονται οι δια¬ 
τάξεις του επόμενου άρθρου. 

Άρθρο 27 

Λήξη συμβολαίου - Ανανέωση - 
Διαδικασία προσφοράς και αντιπροσφοράς. 

1. Με τη λήξη του συμβολαίου το αθλητικό σωματείο και ο αθλητής 
μπορούν να υπογράψουν νέο συμβόλαιο με τους όρους που επιθυμούν. 

2. Σε περίπτωση που το αθλητικό σωματείο και ο αθλητής δεν επιθυ¬ 
μούν την ανανέωση της συνεργασίας τους, η μετεγγραφή του αθλητή σε 
άλλο αθλητικό σωματείο γίνεται υπό τους ειδικότερους όρους, προϋπο¬ 
θέσεις και διαδικασία που ορίζονται από τον κανονισμό του άρθρου 21 
του παρόντος. 

ΚΕΦΑΛΑΙΟ Γ 

Επαγγελματίες - Ημιεπαγγελματίες αθλητές,. 

Άρθρο 28 

Καθορισμός χρονικής διάρκειας συμβολαίου. 

1. Η χρονική διάρκεια του συμβολαίου επαγγελματία αθλητή δεν 
επιτρέπεται, με ποινή ακυρότητας του, να είναι μικρότερη από έντεκα 
(11) μήνες και μεγαλύτερη από πέντε (5) χρόνια. 

2. Η χρονική διάρκεια του συμβολαίου ημιεπαγγελματία αθλητή δεν 
επιτρέπεται, με ποινή ακυρότητάς του, να είναι μικρότερη από έντεκα 
(11) μήνες και μεγαλύτερη από δύο (2) χρόνια. 

3. Σε κάθε περίπτωση, η λήξη της χρονικής διάρκειας του συμβο¬ 
λαίου πρέπει να συμπίπτει με την τελευταία, πριν την έναρξη της μετεγ- 
γραφικής περιόδου, ημέρα. 

4. Με την επιφύλαξη των διατάξεων των προηγούμενων παραγρά- 
φων, η χρονική διάρκεια του συμβολαίου καθορίζεται ελεύθερα από τα 
συμβαλλόμενα μέρη. Κατ’ εξαίρεση, αν πρόκειται για εκπαιδεύόμενο 
αθλητή ή ημιεπαγγελματία προερχόμενο από το τμήμα εκπαιδευομέ- 
νων αθλητών, η χρονική διάρκεια του συμβολαίου καθώς και ο τύπος 
του συμβολαίου (ελεύθερο ή με αντάλλαγμα) καθορίζονται από την εται¬ 
ρία, στην οποία αυτός ανήκει. 

5. Συμφωνία των συμβαλλομένων για μονομερή ανανέωση του συμ¬ 
βολαίου από την εταιρία, στην οποία ανήκει ο αθλητής, είναι άκυρη. 
Εξαιρούνται οι επαγγελματίες αθλητές, που προέρχονται από την κατη¬ 
γορία των εκπαιδευομένων αθλητών της εταιρίας, καθώς και οι ημιε¬ 
παγγελματίες αθλητές αυτής. 

6. Συμφωνία των συμβαλλομένων, κατά την υπογραφή του αρχικού 
συμβολαίου, για ανανέωση αυτού για χρόνο πέραν της πενταετίας, είναι 
άκυρη. 

Άρθρο 29 

Ελεύθερα συμβόλαια ή με αντάλλαγμα. 

1. Με την επιφύλαξη των διατάξεων του δεύτερου εδαφίου της παρα¬ 
γράφου 4 του άρθρου 28 του παρόντος και των επόμενων παραγράφων, 
με τη λήξη του συμβολαίου ο αθλητής είναι ελεύθερος να μετεγγραφεί σε 
εταιρία της προτίμησής του, χωρίς υποχρέωση παροχής στην αντισυμ¬ 
βαλλόμενη εταιρία οποιουδήποτε ανταλλάγματος είτε από αυτόν τον 
ίδιο είτε από την εταιρία, στην οποία μετακινείται. 

2. Αθλητής, του οποίου το ελεύθερο συμβόλαιο λύεται με δική του 
υπαιτιότητα, πέρα από τις σύμφωνα με τις ισχύουσες διατάξεις άλλες 
συνέπειες, εγγράφεται, προκειμένου να μετεγγραφεί σε άλλη εταιρία ή 
σωματείο, στον Πίνακα Μετακινουμένων Αθλητών, υποχρεούμενος 
κατά ρητή πρόβλεψη του αρχικού συμβολαίου να καταβάλει στην εται¬ 
ρία το για την περίπτωση αυτήν, ειδικώς, συμφωνημένο χρηματικό 
ποσό. 

3. Κατά την υπογραφή του συμβολαίου επιτρέπεται συμφωνία με¬ 
ταξύ των συμβαλλομένων μερών, ρητά καταχωρούμενη στο συμβόλαιο, 
ότι με τη λήξη του συμβολαίου ο αθλητής, προκειμένου να μετεγγραφεί 
σε άλλη εταιρία της προτιμήσεώς του, έχει υποχρέωση παροχής στην 
αντισυμβαλλόμενη εταιρία χρηματικού ποσού, το ύψος του οποίου κα¬ 
θορίζεται στο συμβόλαιο. 

Άρθρο 30 

Λήξη συμβολαίου - Διαπραγμάτευση - 
Μετεγγραφή αθλητή. 

1. Με τη λήξη του συμβολαίου, η εταιρία και ο αθλητής μπορούν να 
υπογράψουν νέο συμβόλαιο με τους όρους που επιθυμούν. 

2. Σε περίπτωση που η εταιρία και ο αθλητής δεν επιθυμούν την ανα¬ 
νέωση της συνεργασίας τους, για τη μετεγγραφή του αθλητή σε άλλη 
εταιρία εφαρμόζεται η ακόλουθη διαδικασία: 

α) Αθλητής εγγράφεται στον κατάλογο των υπό μετεγγραφή αθλη¬ 
τών που καταρτίζεται και τηρείται από την οικεία επαγγελματική 
ένωση και, εφ’ όσον δεν υπάρχει, από την οικεία αθλητική ομοσπονδία, 
έναν (1) τουλάχιστον μήνα, πριν την έναρξη της μετεγγραφικής περιό¬ 
δου. 

β) Εάν ο αθλητής είχε υπογράψει ελεύθερο συμβόλαιο, διαπραγμα¬ 
τεύεται ελεύθερα τη μετεγγραφή του σε άλλη εταιρία χωρίς καμία δέ¬ 
σμευση ή υποχρέωση έναντι της εταιρίας στην οποία ανήκε. 

γ) Εάν ο αθλητής είχε υπογράψει συμβόλαιο με χρηματικό αντάλ¬ 
λαγμα, το ύψος του οποίου είχε καθορισθεί στο συμβόλαιο που έληξε, 
διαπραγματεύεται ελεύθερα τη μετεγγραφή του σε άλλη εταιρία, δεν 
μπορεί όμως να υπογράψει νέο συμβόλαιο, πριν καταβάλει στην εταιρία, 
που ανήκε, το κατά τ’ ανωτέρω συμφωνηθέν χρηματικό ποσό. Σε περί¬ 
πτωση μη υπογραφής συμβολαίου με άλλη εταιρία έχει υποχρέωση, 
κατά ρητή πρόβλεψη του αρχικού συμβολαίου, να υπογράψει συμβόλαιο 
με την εταιρία στην οποία ανήκε αντί χρηματικού ανταλλάγματος ίσου 
προς το μισό του ανταλλάγματος του προηγούμενου εδαφίου. Κατ’ εξαί¬ 
ρεση, αθλητής του δεύτερου εδαφίου της παραγράφου 4 του άρθρου 28 
του παρόντος έχει υποχρέωση να υπογράψει συμβόλαιο με την εταιρία 
στην οποία ανήκε, εφ’ όσον η τελευταία επιθυμεί την περαιτέρω συνερ¬ 
γασία και του καταβάλει το χρηματικό ποσό που ορίζεται κατά ρητή 
πρόβλεψη στο αρχικό συμβόλαιο, ως αντάλλαγμα. 

3. Τα χρηματικά ποσά που συμφωνούνται μεταξύ εταιρίας και αθλη¬ 
τών υπέρ του αθλητή, κατά την υπογραφή των συμβολαίων, καταβάλ¬ 
λονται ως εξής: 

Το ένα τρίτο (1/3) αμέσως με την υπογραφή του συμβολαίου, το δε 
υπόλοιπο (2/3) σε ισόποσες ετήσιες δόσεις την 30ή Ιουνίου κάθε έτους, 
με εξαίρεση την τελευταία δόση, η οποία πρέπει να καταβάλλεται την 
30ή Μαρτίου. 

ΤΜΗΜΑ Δ' 

Υποχρεώσεις εταιριών και Τμημάτων 
Αμειβομένων Αθλητών σωματείων. 

Άρθρο 31 
Προϋπολογισμοί. 

1. Οι εταιρίες και τα Τμήματα Αμειβομένων Αθλητών των σωμα¬ 
τείων οφείλουν να υποβάλλουν το αργότερο ένα (1) μήνα πριν την 
έναρξη της αγωνιστικής περιόδου στην οικεία επαγγελματική ένωση 
και, εφ’ όσον δεν υπάρχει, στην οικεία αθλητική ομοσπονδία και στη Γε¬ 


νική Γραμματεία Αθλητισμού, τον προϋπολογισμό εσόδων και εξόδων 
της νέας αγωνιστικής περιόδου απολύτως ισοσκελισμένο. Τυχόν ελλείμ¬ 
ματα μπορούν να καλύπτονται με πρόβλεψη σύναψης ενός βραχυπρόθε¬ 
σμου άτοκου δανείου. Στην περίπτωση αυτή σε ειδικό σημείωμα που 
επισυνάπτεται στον προϋπολογισμό προσδιορίζεται το ύψος του δανείου, 
η πηγή προέλευσής του, η διάρκειά του, καθώς και ο τρόπος εξόφλησής 
του. 

2. Παράβαση των υποχρεώσεων της προηγούμενης παραγράφου συ¬ 
νεπάγεται, από την έναρξη της αγωνιστικής περιόδου ’92-’93 και για 
όσο χρόνο διαρκεί η παράβαση, τον αποκλεισμό της υπαίτιας εταιρίας ή 
σωματείου από τους αγώνες πρωταθλήματος και κυπέλλου, τους 
οποίους χάνει υπέρ των αντιπάλων ομάδων. 

3. Η ποινή της προηγούμενης παραγράφου επιβάλλεται από το οι¬ 
κείο δικαιοδοτικό όργανο. 

Άρθρο 32 
Εξόφληση οφειλών 

πριν την έναρξη του πρωταθλήματος. 

1. Οι εταιρίες και τα σωματεία αποκλείονται από τους αγώνες πρω¬ 
ταθλήματος και κυπέλλου, αν, πριν την έναρξη της αγωνιστικής περιό¬ 
δου, δεν έχουν εξοφλήσει, τυχόν, ληξιπρόθεσμες και απαιτητές οφειλές 
τους αναγόμενες, στην προηγούμενη αγωνιστική περίοδο, προς τις 
υπερκείμενες ενώσεις, τους αθλητές τους, τους προπονητές τους, το 
ιδρυτικό αθλητικό σωματείο και τα γυμναστήρια. 

2. Η ποινή της προηγούμενης παραγράφου επιβάλλεται από το οι¬ 
κείο δικαιοδοτικό όργανο. Κατά τα λοιπά εφαρμόζονται ανάλογα οι δια¬ 
τάξεις της παραγράφου 2 του προηγούμενου άρθρου. 

Άρθρο 33 

Απαγόρευση χορήγησης δανείων στους αθλητές. 

1. Απαγορεύεται στις εταιρίες και σωματεία η χορήγηση δανείων 
προς τους αθλητές τους. 

2. Παράβαση των ορισμών της προηγούμενης παραγράφου συνεπά¬ 
γεται, εκτός από την απόλυτη ακυρότητα της δανειακής συμβάσεως, 
καταλογισμό του ποσού σε βάρος των υπαιτίων για τη συμφωνία και 
την καταβολή προσώπων, τα οποία ευθύνονται σε ολόκληρο και με την 
ατομική τους περιουσία, καθώς επίσης την έκπτωση των προσώπων αυ¬ 
τών από οποιοδήποτε αξίωμα για χρονικό διάστημα τουλάχιστον ενός 
(1) έτους. 

3. Οι ποινές της προηγούμενης παραγράφου επιβάλλονται από το δι- 
καιοδοτικό όργανο. 

Άρθρο 34 

Υποβολή μηνιαίων πινάκων εσόδων και εξόδων. 

1. Οι εταιρίες και τα σωματεία έχουν την υποχρέωση να υποβάλλουν 
στην οικεία επαγγελματική ένωση και, εφ’ όσον δεν υπάρχει, στην οι¬ 
κεία αθλητική ομοσπονδία, κάθε μήνα, πλήρη αναλυτικό πίνακα των 
πάσης φύσεως εσόδων και εξόδων τους, που πραγματοποίησαν κατά 
τον αμέσως προηγούμενο μήνα. Στον πίνακα αυτόν πρέπει να αναλύο¬ 
νται οι πηγές εσόδων καθώς και οι δαπάνες κατά κατηγορία πραγματο¬ 
ποίησής τους. Ειδικά οι δαπάνες που αφορούν τις τακτικές και έκτακτες 
παροχές προς τους αθλητές αναλύονται και ονομαστικά κατά αθλητή. 

2. Παράλειψη υποβολής του, κατά την προηγούμενη παράγραφο πί¬ 
νακα, συνεπάγεται, για όσο χρόνο διαρκεί η παράλειψη, τον αποκλεισμό 
της υπαίτιας εταιρίας ή σωματείου από το πρωτάθλημα και το κύπελλο 
ή την έκπτωση της διοικήσεώς τους στην περίπτωση που δεν διεξάγεται 
πρωτάθλημα ή κύπελλο. 

3. Οι ποινές της προηγούμενης παραγράφου επιβάλλονται από το δι- 
καιοδοτικό όργανο της οικείας επαγγελματικής ένωσης και, εφ’ όσον 
δεν υπάρχει, της οικείας αθλητικής ομοσπονδίας, το Δ.Σ. των οποίων 
έχει υποχρέωση, με ποινή έκπτωσής του, να ενημερώσει για την παρά¬ 
λειψη υποβολής το όργανο αυτό, μέσα σε πέντε (5) ημέρες από την πα¬ 
ρέλευση της προθεσμίας υποβολής του πίνακα. 

Άρθρο 35 

Γνωστοποίηση χρηματικών καταβολών. 

1. Οι εταιρίες και τα σωματεία έχουν την υποχρέωση να γνωστο¬ 
ποιούν στην οικεία επαγγελματική ένωση και, εφ’ όσον δεν υπάρχει, 
στην οικεία αθλητική ομοσπονδία τις κάθε είδους χρηματικές καταβο¬ 
λές που γίνονται με οποιαδήποτε μορφή (προσωρινή ταμειακή διευκό¬ 
λυνση, άτοκο δάνειο κ.λπ.) προς αυτές από μέλη της διοικήσεώς τους, 

μετόχους ή μέλη ή τρίτους. 

2. Η γνωστοποίηση γίνεται εγγράφως μέσα σε πέντε (5) ημέρες από 
την πραγματοποίηση της καταβολής και πρέπει να περιλαμβάνει απα- 
ραιτήτως τα ακόλουθα στοιχεία: 

α) Την απόφαση του κατά το καταστατικό τους αρμόδιου οργάνου, 
για την πραγματοποίηση της χρηματικής καταβολής. 

β) Το σκοπό.το ύψος και το χρόνο επιστροφής αυτής, και γ) Τα πλήρη 
στοιχεία του προσώπου, από το οποίο έγινε η χρηματική καταβολή. 

3. Παράλειψη της υποβολής των στοιχείων του παρόντος άρθρου συ¬ 
νεπάγεται την επιβολή σε βάρος της υπαίτιας εταιρίας ή σωματείου 
χρηματικού προστίμου τουλάχιστον ίσου προς το ύψος της χρηματικής 
καταβολής καθώς επίσης και έκπτωσης της διοικήσεώς τους για χρο¬ 
νικό διάστημα τουλάχιστον ενός (1) έτους. 

4. Οι ποινές της προηγούμενης παραγράφου επιβάλλονται από το οι¬ 
κείο δικαιοδοτικό όργανο. 

Άρθρο 36 

Συνέπειες οε βάρος των εταιριών και σωματείων 
σε περίπτωση μη συμμόρφωσης προς τις αποφάσεις 
δικαιοδοτικών οργάνων. 

1. Οι εταιρίες και τα σωματεία που παραλείπουν την αντικατάσταση 
μελών των οργάνων διοίκησής τους, τα οποία κηρύχθηκαν έκπτωτα 
του αξιώματος τους, ύστερα από απόφαση του δικαιοδοτικού οργάνου, 
αποκλείονται για όσο χρόνο διαρκεί η παράλειψη από τους αγώνες πρω¬ 
ταθλήματος και κυπέλλου, τους οποίους χάνουν υπέρ των αντιπάλων 
ομάδων. 

2. Η ποινή της προηγούμενης παραγράφου επιβάλλεται από το οι¬ 
κείο δικαιοδοτικό όργανο. 

Άρθρο 37 

Απαγόρευση πρόωρων διαπραγματεύσεων. 

1. Οι εταιρίες και τα σωματεία δεν έχουν το δικαίωμα να προσεγγί¬ 
ζουν, άμεσα ή έμμεσα, αθλητή που ανήκει σε άλλη εταιρία ή σωματείο, 
με σκοπό τη διαπραγμάτευση της μετεγγραφής του σ’ αυτές, εφ' όσον το 
όνομά του δεν έχει αναγραφεί στον κατάλογο των υπό μετεγγραφή 
αθλητών του άρθρου 30 του παρόντος, ανάλογα εφαρμοζόμενου και στα 
Τμήματα Αμειβομένων Αθλητών. 

2. Οι παραβάτες τιμωρούνται από το οικείο δικαιοδοτικό όργανο 
σύμφωνα με τις ισχύουαες για δυσφήμιση του αθλήματος διατάξεις κα¬ 
θώς και με στέρηση του δικαιώματος να αποκτήσουν του, κατά την 
προηγούμενη παράγραφο, αθλητή. 

3. Οι διατάξεις του παρόντος άρθρου εφαρμόζονται και στις περιπτώ¬ 
σεις που η εταιρία ή το σωματείο υπογράφει με αθλητή της συμβόλαιο ή 
οποιοδήποτε συμφωνητικό, για ανανέωση του μεταξύ τους συμβολαίου 
πριν από τον επιτρεπόμενο από τις οικείες διατάξεις χρόνο, για έναρξη 
των σχετικών διαπραγματεύσεων. 

Άρθρο 38 

Απαγόρευση υπογραφής ιδιωτικών συμφωνητικών 
μεταξύ εταιρίας ή σωματείου και αθλητή. 

1. Απαγορεύεται και είναι απολύτως άκυρη κάθε συμφωνία γραπτή 
ή προφορική (περιλαμβανομένου και του προσυμφώνου), μεταξύ εται¬ 
ρίας ή σωματείου και αθλητή, γ’α παροχή από αυτόν υπηρεσιών, η 
οποία συνάπτεται πριν από τον επιτρεπόμενο από τις οικείες διατάξεις 
χρόνο για σύναψη μιας τέτοιας συμφωνίας, ακόμη κι αν πρόκειται για 
ανανέωση συμβολαίου αθλητή που ανήκει στη δύναμη της εταιρίας ή 
του σωματείου. 

2. Οι παραβάτες τιμωρούνται με στέρηση του δικαιώματος, της μεν 
εταιρίας ή σωματείου να πραγματοποιήσει μετεγγραφές κατά την αμέ¬ 
σως ακολουθούσα μετεγγραφική περίοδο, του δε αθλητή να κάνει ανα¬ 
νέωση ή να μετεγγραφεί κατά την ίδια περίοδο σε οποιαδήποτε άλλη 
εταιρία ή σωματείο. 

Η ποινή επιβάλλεται από το οικείο δικαιοδοτικό όργανο. 

Άρθρο 39 

Προστασία της τιμής των διοικητικών και τεχνικών 
στελεχών των εταιριών και σωματείων - 
Κωλύματα - Περιορισμοί. 

1. Μέτοχος, που αποκτά είτε αυτός ο ίδιος είτε μαζί με τη συζυγό του 
και τα τέκνα του μετοχές που αντιπροσωπεύουν ποσοστό 51% ή και με¬ 


γαλύτερο του μετοχικού κεφαλαίου, οφείλει να δικαιολογήσει επαρκώς 
την προέλευση των χρημάτων που καταβλήθηκαν για την απόκτηση 
των μετοχών, καταθέτοντας τα σχετικά στοιχεία στο Ελεγκτικό Συμ¬ 
βούλιο της οικείας επαγγελματικής ένωσης και, εφ’ όσον δεν υπάρχει, 
της οικείας αθλητικής ομοσπονδίας. 

2. Η διάταξη της προηγούμενης παραγράφου εφαρμόζεται ανάλογα 
και στις περιπτώσεις, που μέτοχος ή μέλος οργάνου διοίκησης της εται¬ 
ρίας ή του σωματείου ή τρίτος παρέχει δάνειο προς την εταιρία ή το σω¬ 
ματείο. 

3. Παράβαση των υποχρεώσεων των προηγούμενων παραγράφων ή 
μη επαρκής δικαιολόγηση της προέλευσης των χρημάτων, που διατέθη¬ 
καν για την απόκτηση των μετοχών ή την παροχή δανείου, συνεπάγεται 
τη στέρηση του δικαιώματος του υπαιτίου να καταλάβει οποιοδήποτε 
αξίωμα στην εταιρία, που είναι μέτοχος ή στο σωματείο ή στις υπερκεί¬ 
μενες αθλητικές αρχές. 

4. Η κατά την προηγούμενη παράγραφο στέρηση επιβάλλεται από το 
οικείο δικαιοδοτικό όργανο ύστερα από πλήρως αιτιολογημένη έκθεση 
του Ελεγκτικού Συμβουλίου. 

5. Δεν επιτρέπεται να ασκεί έργα μέλους οργάνου διοίκησης ή άλλου 
οποιουδήποτε ατομικού ή συλλογικού οργάνου εταιρίας ή σωματείου ή 
άλλου τεχνικού ή διοικητικού στελέχους αυτών ή διαιτητή ή προπονητή: 

α) Όποιος έχει καταδικαστεί με αμετάκλητη δικαστική απόφαση σε 
στέρηση των πολιτικών του δικαιωμάτων και για όσο χρόνο διαρκεί η 
στέρηση. 

β) Όποιος έχει στερηθεί τη φίλαθλη ιδιότητά του και για όσο χρόνο 
διαρκεί η στέρηση. 

γ) Όποιος έχει καταδικαστεί με αμετάκλητη απόφαση για αδική¬ 
ματα βίας στους αθλητικούς χώρους και φαρμακοδιέγερσης καθώς και 
για στάση, έσχατη προδοσία, ανθρωποκτονία με πρόθεση, κατασκοπεία, 
ληστεία, κλοπή, υπεξαίρεση, δόλια χρεωκοπία, δωροδοκία, δωροληψία, 
συκοφαντική δυσφήμιση, λιποταξία, παραχάραξη, πλαστογραφία, ψευ¬ 
δορκία, απιστία, απάτη, εκβίαση, έγκλημα κατά της γενετήσιας ελευθε¬ 
ρίας και οικονομικής εκμετάλλευσης της γενετήσιας ζωής (άρθρα 
336-353 του Ποινικού Κώδικα) και για παράβαση της νομοθεσίας για 
τα ναρκωτικά. 

6. Άτομα της προηγούμενης παραγράφου, στο πρόσωπο των οποίων 
συντρέχει περίπτωση στέρησης ή καταδίκης από τις αναφερόμενες στην 
ίδια παράγραφο, εκπίπτουν αυτοδικαίως της αθλητικής τους ιδιότητας. 

7. Γιά την άσκηση οποιουδήποτε από τα έργα, που αναφέρονται στην 
παράγραφο 5 του παρόντος άρθρου, υποβάλλεται υποχρεωτικά μεταξύ 
των άλλων κατά νόμο δικαιολογητικών και πιστοποιητικό ποινικού μη¬ 
τρώου. 

Άρθρο 40 

Απαγόρευση μετεγγραφών. 

1. Οι εταιρίες και τα σωματεία, που δεν έχουν φορολογική και ασφα¬ 
λιστική ενημερότητα, δεν έχουν το δικαίωμα να αποκτούν αθλητή. 

2. Οι εταιρίες, στις οποίες το παθητικό υπερβαίνει το ύψος του κεφα¬ 
λαίου, πέραν των άλλων συνεπειών που προβλέπονται από τις κείμενες 
διατάξεις, καθώς και τα σωματεία των οποίων το παθητικό υπερβαίνει 
το ενεργητικό, δεν έχουν το δικαίωμα, για όσο χρόνο διαρκεί η ανωτέρω 
σχάση, να αποκτούν ακόμη και χωρίς ανταλλάγματα αθλητές κατά τις 
ακολουθούσες τη δημοσίευση του ισολογισμού μετεγγραφικές περιό¬ 
δους. 

3. Κατ’ εξαίρεση των ορισμών της προηγούμενης παραγράφου επι¬ 
τρέπεται η απόκτηση αθλητών μόνο εφ’ όσον τα αντίστοιχα οικονομικά 
ανταλλάγματα καλύπτονται από το λογαριασμό της παραγράφου 2 του 
άρθρου 14 του παρόντος ή ύστερα από εξασφάλιση άτοκου δανείου, 
κατά την έννοια και υπό τους περιορισμούς της παραγράφου 1 του άρ¬ 
θρου 31 του παρόντος, του οποίου δανείου όμως δεν επιτρέπεται η μετο¬ 
χοποίηση σε καμιά περίπτωση. 

4. Η παράβαση των διατάξεων του παρόντος άρθρου συνεπάγεται 
την αυτοδίκαιη ακυρότητα της μετεγγραφής, καθώς και την αντικανο- 
νικότητα συμμετοχής του αθλητή στους αγώνες, που εξετάζεται αυτε- 
παγγέλτως από το οικείο δικαιοδοτικό όργανο. 

Άρθρο 41 

Τήρηση ειδικών λογαριασμών από εταιρίες και σωματεία. 

1. Κάθε εταιρία έχει την υποχρέωση να τηρεί σε ανεγνωρισμένη Τρά¬ 
πεζα τους ακόλουθους ειδικούς λογαριασμούς: 

α) Ειδικό λογαριασμό, στον οποίο να εμφανίζεται το προβλεπόμενο 
από την παράγραφο 1 του άρθρου 14 του παρόντος τακτικό απόθεμα - 
τικό αυτής. 

β) Ειδιχό λογαριασμό, στον οποίο να εμφανίζονται τα προβλεπόμενα 
από την παράγραφο 2 του άρθρου 14 του παρόντος χρηματικά ποσά. 

γ) Ειδικό λογαριασμό, στον οποίο να εμφανίζονται τα χρηματικά 
ποσά που προέρχονται από καταβολή ή αύξηση του κεφαλαίου της εται¬ 
ρίας. 

δ) Ειδικό λογαριασμό, στον οποίο να εμφανίζονται τα ποσά που προ¬ 
έρχονται από άτοκα δάνεια ή κάθε είδους ταμειακές διευκολύνσεις. 

ε) Ειδικό λογαριασμό, στον οποίο να εμφανίζονται τα λοιπά κάθε εί¬ 
δους έσοδα της εταιρίας. 

2. Η υποχρέωση τήρησης των υπό στοιχεία β', δ’ και ε' λογαριασμών 
της προηγούμενης παραγράφου βαρύνει και τα σωματεία ως προς τα 
Τμήματα Αμειβομένων Αθλητών τους. 

3. Κάθε εταιρία ή σωματείο έχει υποχρέωση να χορηγεί αντίγραφα 
της κίνησης των ανωτέρω λογαριασμών εκδιδόμενα από την οικεία 
Τράπεζα καθώς και κάθε άλλο συναφές στοιχείο στην οικεία υπερκεί¬ 
μενη ένωση, το Ελεγκτικό Συμβούλιο αυτής και τη Γενική Γραμματεία 
Αθλητισμού στις περιπτώσεις που οι φορείς αυτοί ήθελαν ζητήσει τη χο- 
ρήγησή τους. 

4. Η άρνηση χορήγησης των στοιχείων της προηγούμενης παραγρά¬ 
φου συνεπάγεται, για όσο χρόνο διαρκεί η άρνηση, τον αποκλεισμό της 
υπαίτιας εταιρίας ή σωματείου από τους αγώνες πρωταθλήματος και 
κυπέλλου, τους οποίους χάνει υπέρ των αντιπάλων ομάδων ή την έκ¬ 
πτωση της διοίκησής τους, στην περίπτωση που δεν διεξάγονται αγώ¬ 
νες. 

5. Οι κάθε είδους πληρωμές της εταιρίας ή του σωματείου γίνονται 
μέσω των ειδικών λογαριασμών του παρόντος άρθρου. 

6. Δεν επιτρέπονται πληρωμές των κάθε είδους υποχρεώσεων των 
εταιριών ή σωματείων προς αθλητές ή τρίτους με έκδοση προσωπικών 
επιταγών μελών του Δ.Σ. αυτών ή τρίτων, τυχόν δε εκδιδόμενες τέτοιες 
επιταγές είναι άκυρες. 

ΤΜΗΜΑ Ε' 

Ειδικά θέματα που αφορούν τις εταιρίες ή τα Τμήματα 
Αμειβομένων Αθλητών των σωματείων 
και τις ενώσεις αυτών. 

Άρθρο 42 

Προσόντα πειθαρχικών και δικαιοδοτικών οργάνων 
στις υπερκείμενες ενώσεις εταιριών 
και αθλητικών σωματείων. 

1. Με την επιφύλαξη ειδικών ρυθμίσεων του παρόντος, τα πειθαρ¬ 
χικά και δικαιοδοτικά όργανα των υπερκείμενων ενώσεων (πρωτοβαθ¬ 
μίων ή δευτεροβαθμίων) εταιριών ή σωματείων, συγκροτούνται, κατά 
τροποποίηση του καταστατικού τους, αποκλειστικά από νομικούς, οι 
οποίοι έχουν τα ακόλουθα προσόντα: 

α) Έχουν ειδική εμπειρία και γνώση στα αθλητικά πράγματα και το 
αθλητικό δίκαιό του οικείου κλάδου άθλησης. 

β) Δεν έχουν την ιδιότητα του μέλους αθλητικού σωματείου - μέλους 
της οικείας ένωσης ή του μετόχου ή μέλους Δ.Σ. ή διευθύνοντος συμ¬ 
βούλου ή εκκαθαριστή αθλητικής ανώνυμης εταιρίας από τριετίας του¬ 
λάχιστον. 

γ) Στο πρόσωπό τους δεν συντρέχει κώλυμα από τα αναφερόμενα 
στην παράγραφο 5 του άρθρου 39 του παρόντος. 

2. Ο κάθε υποψήφιος να ορισθεί ως μέλος οργάνου του παρόντος άρ¬ 
θρου οφείλει, με ποινή ακυρότητας του διορισμού του, να υποβάλει στην 
οικεία ένωση: 

α) Βιογραφικό σημείωμα, στο οποίο νά παρατίθενται τα στοιχεία 
απόδειξης του προσόντος της περίπτωσης α’ της προηγούμενης παρα¬ 
γράφου. 

β) Υπεύθυνη δήλωση του άρθρου 8 του ν.1599/1986 ότι στο πρό¬ 
σωπό του δεν συντρέχουν κωλύματα από τα αναφερόμενα στις περιπτώ¬ 
σεις β' και γ' της προηγούμενης παραγράφου. 

Άρθρο 43 

Πειθαρχικά - δικαιοδοτικά όργανα στις υπερκείμενες 
ενώσεις εταιριών και σωματείων 
που διατηρούν Τμήματα Αμειβομένων Αθλητών. 

1. Σε κάθε υπερκείμενη ένωση εταιριών και σωματείων, που διατη¬ 
ρούν Τμήματα Αμειβομένων Αθλητών, λειτουργούν ατομικά ή συλλο¬ 
γικά πειθαρχικά - δικαιοδοτικά όργανα, τα οποία συγκροτούνται με θη¬ 


τεία δύο (2) ετών, με απόφαση του Δ.Σ. της οικείας ένωσης, από πρό¬ 
σωπα που έχουν τα προσόντα του άρθρου 42 του παρόντος. 

2. Τα όργανα του παρόντος άρθρου είναι αρμόδια: 

α) Για την εκδίκαση και λήψη απόφασης επί των ενστάσεων κατά του 
κύρους αγώνα. 

β) Για την εκδίκαση των παραβάσεων και επιβολή σε αθλητές και 
λοιπά φυσικά ή νομικά πρόσωπα των ποινών, οι οποίες προβλέπονται 
από τις διατάξεις του παρόντος, από την αθλητική γενικά νομοθεσία, 
τους γενικούς κανονισμούς, τους κανονισμούς πρωταθλημάτων, τις 
προκηρύξεις και κάθε άλλη σχετική διάταξη και οι οποίες δεν έχουν ανα¬ 
τεθεί με~ειδικές διατάξεις σε άλλα όργανα. 

γ) Για κάθε άλλο θέμα που ανατίθεται σ’ αυτά από ειδικές διατάξεις 
του παρόντος ή άλλου νόμου ή κανονισμού. 

3. Οι αποφάσεις των οργάνων του παρόντος άρθρου είναι αμέσως 
εκτελεστές, ακόμη και όταν προσβάλλονται ενώπιον δευτεροβάθμιου 
οργάνου. 

4. Οι αποφάσεις των οργάνων του παρόντος άρθρου προσβάλλονται 
με έφεση ενώπιον του οικείου δευτεροβάθμιου οργάνου στις ακόλουθες 
περιπτώσεις: 

α) Όταν εκδίδονται επί ενστάσεων κατά του κύρους αγώνα. 

β) Όταν επιβάλλουν ποινές για πράξεις βίας, εφ’ όσον πρόκειται για 
ποινές αποκλεισμού της έδρας του σωματείου ή τέλεσης του αγώνα χω¬ 
ρίς θεατές, για τρεις (3) τουλάχιστον, αγωνιστικές και στις δύο περι¬ 
πτώσεις. 

γ) Όταν επιβάλλουν: 

αα) Ποινές στέρησης του δικαιώματος εισόδου στους αγωνιστικούς 
χώρους για χρονικό διάστημα μεγαλύτερο των τριών (3) μηνών. 

ββ) Ποινές αποκλεισμού από αγώνες σε αθλητή για χρονικό διά¬ 
στημα μεγαλύτερο από δύο (2) μήνες και εφ’ όσον πρόκειται για παρά¬ 
βαση που δεν έχει αναγραφεί σε φύλλο αγώνα. 

γγ) Οποιεσδήποτε ποινές, για τις οποίες επιτρέπεται έφεση ενώπιον 
του δευτεροβάθμιου οργάνου από ειδικές διατάξεις της αθλητικής γε¬ 
νικά νομοθεσίας των καταστατικών ή κανονισμών. 

5. Στις ενώσεις της παραγράφου 1 του παρόντος άρθρου συγκροτού¬ 
νται με αποφάσεις των διοικητικών συμβουλίων αντίστοιχες επιτροπές 
επίλυσης οικονομικών διαφορών αρμόδιες για την επίλυση των οικονο¬ 
μικών διαφορών μεταξύ των αθλητών και των εταιριών ή σωματείων 
που ανήκουν, καθώς επίσης και των τελευταίων αυτών με τους προπο¬ 
νητές τους. 

6. Οι επιτροπές αυτές αποτελούνται η καθεμία από πέντε (5) μέλη ως 
ακολούθως: 

α) Από ένα (1) μέλος του διοικητικού συμβουλίου της οικείας ένω¬ 
σης, κατά προτίμηση νομικό, ως πρόεδρο. 

β) Από τρεις (3) νομικούς που να έχουν τα προσόντα του άρθρου 42 
του παρόντος και να είναι κοινής αποδοχής των ενδιαφερομένων μερών. 

γ) Από έναν (1) εκπρόσωπο της οικείας ένωσης των αθλητών ή της 
αντίστοιχης των προπονητών, κατά περίπτωση, και για αντίστοιχα του 
κλάδου τους θέματα, που συζητούνται σ’ αυτές. 

7. Κατά των αποφάσεων των πρωτοβάθμιων επιτροπών επιτρέπεται 
έφεση ενώπιον του οικείου δευτεροβάθμιου οργάνου, ασκούμενη μέσα σε 
δεκαπέντε (15) ημέρες από την κοινοποίηση της απόφασης. Η πρωτο¬ 
βάθμια απόφαση δεν είναι προσωρινά εκτελεστή. 

8. Η θητεία των μελών των παραπάνω επιτροπών είναι διετής. 

9. Στα όργανα του παρόντος άρθρου και τους αναπληρωτές τους κα¬ 
θώς και στους γραμματείς αυτών παρέχεται ειδική μηνιαία αποζημί¬ 
ωση, το ύψος της οποίας καθορίζεται από το διοικητικό συμβούλιο της 
ένωσης, τον προϋπολογισμό της οποί ας βαρύνει η σχετική δαπάνη. 

Άρθρο 44 

Τροποποιήσεις Κανονισμών 
διαρκούντων των πρωταθλημάτων - Ποινές. 

1. Απαγορεύονται οι τροποποιήσεις των κανονισμών πρωταθλημά¬ 
των καθώς και των προκηρύξεων αυτών κατά το χρονικό διάστημα διε¬ 
ξαγωγής των αγώνων πρωταθλημάτων που διεξάγονται με αθλητές 
του παρόντος, τυχόν δε γινόμενες ισχύουν από την επόμενη αγωνιστική 
περίοδο. 

2. Οι, κατ’ εφαρμογή των διατάξεων του παρόντος και της αθλητι¬ 
κής γενικά νομοθεσίας, επιβληθείσες αμετακλήτως πειθαρχικές ποινές 
σε βάρος οποιοσδήποτε φυσικού ή νομικού προσώπου ουδέποτε ανα¬ 
στέλλονται, μειώνονται ή χαρίζονται. 

Άρθρο 45 

Ηλεκτρονική αναμετάδοση 
και διανομή αγώνων - Δικαίωμα. 

1. Με την επιφύλαξη του δικαιώματος για χορήγηση αποκλειστικών 
προνομίων, όπως καθορίζεται παρακάτω, επιτρέπεται η ελεύθερη προ¬ 
βολή κινηματογραφικών αποσπασμάτων από τους οποιασδήποτε φύ- 
σεως αγώνες των νομικών προσώπων του παρόντος σε ειδησεογραφικές 
εκπομπές, στις οποίες η μετάδοση ειδήσεων αποτελεί το κύριο θέμα, είτε 
πρόκεται για κινηματογράφους είτε για το σύνολο των τηλεοπτικών κα- 
ναλιών ή για ένα μεμονωμένο κανάλι, εφ’ όσον η προβολή περιορίζεται 
σε τρεις ανταποκρίσεις των δύο λεπτών η καθεμία ημερήσια, μεταξύ 
των οποίων να μεσολαβεί ένα διάστημα τουλάχιστον τριών ωρών. 

2. Για την εφαρμογή των διατάξεων του παρόντος άρθρου, οι όροι 
«τηλεοπτικό δίκτυο», «τηλεοπτικός οργανισμός» και «τηλεοπτικός σταθ¬ 
μός» σημαίνουν τηλεοπτικά δίκτυα, οργανισμούς και σταθμούς, που 
χρησιμοποιούν αναμεταδότες εδάφους ή που λειτουργούν με απευθείας 
δορυφορική σύνδεση και τηλεοπτικά δίκτυα, σταθμούς και οργανισμούς 
με καλωδιακή σύνδεση. 

3. Κάθε εταιρία ή σωματείο ή ένωση αυτών μπορούν να χορηγήσουν 
το δικαίωμα αναμετάδοσης ή και διανομής ειδησεογραφίας (ρεπορτάζ) 
των οποιασδήποτε φύσεως αγώνων τους έναντι πληρωμής. 

4. Οι οργανισμοί ραδιοφωνικής αναμεταδόσεως έχουν το δικαίωμα 
να μεταδίδουν ρεπορτάζ για τους πάσης φύσεως αθλητικούς αγώνες 
ελεύθερα, χωρίς όμως να προβαίνουν σε εμπορική εκμετάλλευση αυτών 
των εκπομπών. 

5. Τα κατά την παράγραφο 3 του παρόντος άρθρου νομικά πρόσωπα 
μπορούν να χορηγήσουν σ’ έναν οργανισμό αναμεταδόσεως ή και ειδη- 
σεογραφικής διανομής το αποκλειστικό δικαίωμα για αναμετάδοση ή 
και ειδησεογραφική διανομή των αγώνων τους ή γενικά αθλητικών 
διοργανώσεών τους, στην περιφέρειά τους, με την προϋπόθεση ότι ο 
εξουσιοδοτημένος αυτός οργανισμός δεσμεύεται να μη μεταβιβάσει το 
δικαίωμα, που του χορηγήθηκε, σε άλλο οργανισμό της ημεδαπής ή αλ¬ 
λοδαπής. 

6. Ο όρος «μετάδοση» σημαίνει την προσφορά στο κοινό των επίση¬ 
μων αγωνισμάτων και τελετών μιας αθλητικής διοργάνωσης χωρίς 
απτό αντικείμενο, περιλαμβάνει δε τη ραδιοφωνική και τηλεοπτική με¬ 
τάδοση και τη μετάδοση σε συνδρομητές με καλωδιακό σύστημα ή 
οποιονδήποτε άλλο τρόπο. 

Ο όρος «διανομή» σημαίνει την προσφορά στο κοινό των επίσημων 
αγωνισμάτων και τελετών μιας αθλητικής διοργάνωσης με απτό αντι¬ 
κείμενο, όπως φωνογραφικοί δίσκοι, βιντεοσκοπήσεις (δίσκοι και κασέ¬ 
τες βίντεο), ταινίες κ.λπ. 

Άρθρο 46 

Εκμετάλλευση διαφημίσεων γυμναστηρίων - 
Μισθώσεις χώρων. 

1. Η μισθώτρια οποιοσδήποτε ολυμπιακού, εθνικού, δημοτικού, κοι¬ 
νοτικού ή σωματειακού γυμναστηρίου, εταιρία ή σωματείο έχει το απο¬ 
κλειστικό δικαίωμα εκμετάλλευσης των πάσης φύσεως διαφημιστικών 
χώρων του γυμναστηρίου, στη διάρκεια των επίσημων και φιλικών 
αγώνων της που μεταδίδονται τηλεοπτικά ή μη στο οποίο θεωρείται, 
σύμφωνα με τους οικείους κανονισμούς, γηπεδούχος. 

2. Η μισθώτρια εταιρία ή σωματείο οφείλει να καταβάλλει στον ιδιο¬ 
κτήτη του γυμναστηρίου ποσό ίσο με το 30% των συνολικών εισπρά- 
ξεών της από την ανωτέρω αιτία. 

3. Η ανωτέρω καταβολή ενεργείται απευθείας από το φυσικό ή νο¬ 
μικό πρόσωπο, στο οποίο παραχωρείται από τη μισθώτρια το δικαίωμα 
της εκμετάλλευσης των διαφημιστικών χώρων και το οποίο παρακρατεί 
το αντίστοιχο ποσό από τα οφειλόμενα στη μισθώτρια εταιρία ή σωμα¬ 
τείο. Η άρνηση ή η καθυστέρηση καταβολής, πέραν του μηνός, συνεπά¬ 
γεται την αυτοδίκαιη λύση της σχετικής σύμβασης παραχώρησης, η δε 
άσκηση του κατά την παράγραφο 1 του παρόντος άρθρου δικαιώματος 
της εκμετάλλευσης των διαφημιστικών χώρων του γυμναστηρίου επα¬ 
νέρχεται στον ιδιοκτήτη αυτού. 

4. Συμβάσεις παραχώρησης από τον ιδιοκτήτη του γυμναστηρίου σε 
τρίτους, των δικαιωμάτων εκμετάλλευσης διαφημιστικών χώρων και 
κατά τους αγώνες μισθωτρίας της παραγράφου 1 του παρόντος άρθρου, 
δεν έχουν εφαρμογή ως προς τους αγώνες αυτούς. Ο ιδιοκτήτης του γυ¬ 
μναστηρίου δεν υποχρεούται σε οποιαδήποτε αποζημίωση του τρίτου 
από την αιτία αυτή. 

5. Μισθώσεις χώρων κάθε είδους αθλητικών κέντρων και γυμναστη¬ 


ρίων, που ανήκουν κατά κυριότητα ή επικαρπία ή χρήση στο Δημόσιο ή 
σε οργανισμούς τοπικής αυτοδιοίκησης ή στην Επιτροπή Ολυμπιακών 
Αγώνων ή σε αθλητικά σωματεία ή ενώσεις αυτών, ανεξαρτήτως αν 
λειτουργούν ως υπηρεσίες αυτών ή ως νομικά πρόσωπα δημόσιου ή ιδι¬ 
ωτικού δικαίου και χρησιμοποιούνται ως κυλικεία ή για την εγκατά¬ 
σταση διαφημίσεων, δεν υπάγονται στις διατάξεις του νόμου για τις 
εμπορικές μισθώσεις. 

6. Η προηγούμενη παράγραφος εφαρμόζεται και στις υφιστάμενες 
μισθώσεις των πιο πάνω χώρων. 

7. Οι διατάξεις του άρθρου 1 της από 29 Δεκεμβρίου 1980 πράξεως 
νομοθετικού περιεχομένου (ΦΕΚ 299/Α - ), που κυρώθηκε με το ν. 
1157/1981 (ΦΕΚ 126/Α'), εφαρμόζονται και για το πάσης φύσεως 
προσωπικό των γυμναστηρίων της παρ. 5 του παρόντος άρθρου. 

ΜΕΡΟΣ ΔΕΎΤΕΡΟ 

Επαγγελματικό ποδόσφαιρο - Τμήματα Αμειβομένων 
Αθλητών Καλαθοσφαίρισης - Πετοσφαίρισης. 

ΤΜΗΜΑ Α' 

Επαγγελματικό ποδόσφαιρο. 

ΚΕΦΑΛΑΙΟ Ά 
Γενικές διατάξεις 

Άρθρο 47 

Έννοια όρων - Πεδίο εφαρμογής. 

1. Επαγγελματικό ποδόσφαιρο είναι το διεξαγόμενο με ομάδες ποδο¬ 
σφαιρικών ανωνύμων εταιριών (Π.Α.Ε.) και διέπεται από τις διατάξεις 
του παρόντος και των σε εκτέλεση αυτού εκδιδόμενων κανονιστικών 
πράξεων. 

2. Οι Π.Α.Ε. είναι αθλητικές ανώνυμες εταιρίες, κατά την έννοια των 
διατάξεων του παρόντος, η ίδρυση, οργάνωση και λειτουργία των 
οποίων διέπεται από τις για τις αθλητικές ανώνυμες εταιρίες διατάξεις 
του παρόντος αναλόγως εφαρμοζόμενες, καθώς και από τις επόμενες 
διατάξεις αυτού. 

3. Επαγγελματίας ή ημιεπαγγελματίας ποδοσφαιριστής είναι ο συν¬ 
δεόμενος με συμβόλαιο παροχής υπηρεσιών με Π.Α.Ε. και κατ’ εξαί¬ 
ρεση με σωματείο εφ’ όσον αυτό αγωνίζεται στα πρωταθλήματα της Α', 
Β' και Γ' εθνικής κατηγορίας. ^ 

4. Με την επιφύλαξη των ορισμών του άρθρου 49 του παρόντος, στα 
πρωταθλήματα της Α' και Β' εθνικής κατηγορίας, συμμετέχουν μόνο 
ομάδες Π.Α.Ε. 

5. Στο πρωτάθλημα της Γ' εθνικής κατηγορίας μπορούν να συμμετέ¬ 
χουν Π.Α.Ε. ή σωματεία που διατηρούν Τμήματα Αμειβομένων Ποδο¬ 
σφαιριστών. 

6. Οι επαγγελματίες και ημιεπαγγελματίες ποδοσφαιριστές, διέπο- 
νται από τις για τους επαγγελματίες και ημιεπαγγελματίες αθλητές 
διατάξεις του παρόντος. 

Άρθρο 48 

Μετοχικό Κεφάλαιο - Ελάχιστο ύψος. 

Το μετοχικό κεφάλαιο των Π.Α.Ε. που συμμετέχουν στην Α' εθνική 
κατηγορία δεν επιτρέπεται να είναι μικρότερο των εκατόν είκοσι εκα¬ 
τομμυρίων (120.000.000) δρχ. 

Το μετοχικό κεφάλαιο των Π.Α.Ε. που συμμετέχουν στη Β' εθνική 
κατηγορία δεν επιτρέπεται να είναι μικρότερο των ογδόντα εκατομμυ¬ 
ρίων (80.000.000) δρχ. Το μετοχικό κεφάλαιο των Π.Α.Ε. που συμμε¬ 
τέχουν στη Γ’ εθνική κατηγορία δεν επιτρέπεται να είναι μικρότερο των 
πενήντα εκατομμυρίων (50.000.000) δρχ. 

Το ελάχιστο αυτό κατά κατηγορία κεφάλαιο πρέπει να καταβάλλεται 
αμέσως και ολοσχερώς με τη σύσταση της εταιρίας ή την αύξηση αντί¬ 
στοιχα του κεφαλαίου της. 

Άρθρο 49 

Οργάνωση σωματείων Α’, Β’ και Γ’ εθνικής κατηγορίας 
σε Π.Α.Ε. ή Τμήματα Αμειβομένων Ποδοσφαιριστών. 

1, Αθλητικά σωματεία, τα οποία κατά τους οικείους κανονισμούς 
των διεξαγόμενων πρωταθλημάτων ποδοσφαίρου αποκτούν το δικαί¬ 
ωμα να αγωνιστούν στην Α’ και Β’ εθνική κατηγορία, οφείλουν να ολο¬ 
κληρώσουν τη διαδικασία οργάνωσης του τμήματος αμειβομένων πο- 

δοσφαιριστών τους σε Π.Α.Ε. έως το τέλος της αγωνιστικής περιόδου 
κατά την οποία ανέρχονται και συμμετέχουν στο πρωτάθλημα της Α’ ή 
Β’ εθνικής κατηγορίας. 

Σε περίπτωση μη εμπρόθεσμης εκπλήρωσης αυτής της υποχρέωσης 
καλείται να αγωνιστεί σωματείο ή Π.Α.Ε. από τη Β' ή τη Γ εθνική κα¬ 
τηγορία, κατά περίπτωση και κατά τη σειρά κατάταξης στον οικείο πί¬ 
νακα του αντίστοιχου πρωταθλήματος, κατά την ποδοσφαιρική περίοδο 
που έληξε, όπως αυτός ο πίνακας διαμορφώνεται μετά την ένταξη στη 
Β' ή τη Γ' εθνική κατηγορία των ποδοσφαιρικών ανωνύμων εταιριών 
και σωματείων που υποβιβάστηκαν σ’ αυτήν από την Α' ή τη Β' εθνική 
κατηγορία αντίστοιχα. Το σωματείο βαρύνεται επίσης με τη προβλεπό- 
μενη στο πρώτο εδάφιο υποχρέωση. Μη εμπρόθεσμη εκπλήρωση αυτής 
της υποχρέωσης συνεπάγεται και πάλι εφαρμογή του δεύτερου εδαφίου 
του παρόντος άρθρου. 

2. Αθλητικά σωματεία, τα οποία κατά τους οικείους κανονισμούς 
των διεξαγόμενων πρωταθλημάτων ποδοσφαίρου δικαιούνται στο εξής 
να αγωνιστούν στη Γ' εθνική κατηγορία μπορούν να συμμετέχουν στο 
κατ’ έτος διεξαγόμενο πρωτάθλημα της κατηγορίας αυτής, είτε υπό τη 
μορφή σωματείου που διατηρεί τμήμα αμειβομένων ποδοσφαιριστών, 
είτε υπό τη μορφή Π.Α.Ε., ιδρυομένης σύμφωνα με τις διατάξεις του άρ¬ 
θρου 6 επ. του παρόντος, χωρίς οποιοδήποτε χρονικό περιορισμό. 

Άρθρο 50 

Υποβιβασμός Π.Α.Ε. από τη Γ’ εθνική κατηγορία - 
Διαδικασία εκκαθάρισης. 

1. Ποδοσφαιρικές ανώνυμες εταιρίες που υποβιβάζονται, κατά τους 
κανονισμούς, από τη Γ' εθνική κατηγορία στην οικεία κατηγορία του 
ερασιτεχνικού ποδοσφαίρου, διαλύονται και τίθενται σε εκκαθάριση 
κατά τις ισχύουσες στις ανώνυμες εταιρίες διατάξεις. 

2. Τη θέση της εταιρίας της προηγούμενης παραγράφου στην κατη¬ 
γορία του ερασιτεχνικού ποδοσφαίρου στην οποία υποβιβάστηκε κατα¬ 
λαμβάνει αυτοδικαίως το ιδρυτικό αυτής αθλητικό σωματείο, στο οποίο 
και περιέρχονται αυτοδικαίως οι ερασιτέχνες ποδοσφαιριστές της υπό 
εκκαθάριση εταιρίας. Σε περίπτωση που το ιδρυτικό αθλητικό σωματείο 
έχει περιέλθει σε αδράνεια ή διαλυθεί, για την επαναλειτουργία του ή 
επανασύστασή του προς το σκοπό της υποκατάστασης από αυτό της υπό 
εκκαθάριση εταιρίας απαιτείται απόφαση της γενικής συνέλευσης των 
μελών αυτού που ήταν γραμμένα κατά το χρόνο περιέλευσης σε αδρά¬ 
νεια ή διάλυσης αυτού, λαμβανόμενη μέσα σε ένα (1) μήνα από τον υπο¬ 
βιβασμό της εταιρίας, κατά τη διαδικασία της παραγράφου 4 του άρ¬ 
θρου 6 του παρόντος, αναλόγως εφαρμοζόμενης. 

3. Οι επαγγελματίες ποδοσφαιριστές της υπό εκκαθάριση εταιρίας, 
κατά το χρονικό διάστημα από του ως άνω υποβιβασμού έως την περά- 
τωση της εκκαθάρισης και τη διάλυση της εταιρίας έχουν υποχρέωση να 
συμμετέχουν στους αγώνες του ιδρυτικού αθλητικού σωματείου, εφ’ 
όσον αυτό το επιθυμεί, λογιζόμενοι ως ποδοσφαιριστές αυτού. 

ΚΕΦΑΛΑΙΟ Β' 

Διοίκηση Επαγγελματικού Ποδοσφαίρου. 

Άρθρο 51 

Ένωση Ποδοσφαιρικών Ανωνύμων Εταιρειών (Ε.Π.Α.Ε.). 

1. Η με το Ν. 879/1979 «περί ποδοσφαιρικών ανωνύμων εταιριών» 
ιδρυθείσα «Ένωση Ποδοσφαιρικών Ανωνύμων Εταιρειών» (Ε.Π.Α.Ε.) 
είναι νομικό πρόσωπο ιδιωτικού δικαίου, που εδρεύει στην Αθήνα. 

2. Η Ε.Π.Α.Ε. είναι τακτικό μέλος της Ελληνικής Ποδοσφαιρικής 
Ομοσπονδίας (Ε.Π.Ο.) και διέπεται από τις διατάξεις του παρόντος και 
των σε εκτέλεση αυτού εκδιδομένων κανονιστικών πράξεων. 

3. Η Ε.Π.Α.Ε. ως τακτικό μέλος της Ε.Π.Ο. έχει τα δικαιώματα και 
τις υποχρεώσεις, που ορίζονται για τις ιδρύτριες ενώσεις ποδοσφαιρικών 
σωματείων από τις διατάξεις της ισχύουσας νομοθεσίας, του καταστατι¬ 
κού και τους κανονισμούς. 

4. Η Ε.Π.Α.Ε. μετέχει με πέντε (5) εκπροσώπους της στο διοικητικό 
συμβούλιο της Ε.Π.Ο. 

5. Τα σχετικά με την προέλευση, υπόδειξη, εκλογή και ιδιότητα ως 
μελών στο διοικητικό συμβούλιο της Ε.Π.Ο. των εκπροσώπων της 
προηγούμενης παραγράφου θέματα ρυθμίζονται με τα προεδρικά δια¬ 
τάγματα του άρθρου 55 του παρόντος και κατά την πρώτη εφαρμογή με 
το προεδρικό διάταγμα της παραγράφου 4 του άρθρου 78 του παρό¬ 
ντος. 


Άρθρο 52 

Σκοποί της Ε.Π.Α.Ε. 

1. Σκοποί της Ε.Π.Α.Ε. είναι: 

α) Η διοίκηση και διαχείριση του επαγγελματικού ποδοσφαίρου μέσα 
στα πλαίσια των νόμων του κράτους, του καταστατικού, των κανονι¬ 
σμών, των αποφάσεων και των σκοπών της Ελληνικής Ποδοσφαιρικής 
Ομοσπονδίας (Ε.Π.Ο.). 

β) Η οργάνωση καί διεξαγωγή των ποδοσφαιρικών πρωταθλημάτων 
της Α’, Β' και Γ' εθνικής κατηγορίας, σύμφωνα με τους κανονισμούς 
που ισχύουν κάθε φορά, τους σκοπούς και τις αποφάσεις της Ε.Π.Ο., 
καθώς και η επίλυση οποιουδήποτε ζητήματος ανακύπτει από τη διεξα¬ 
γωγή των αγώνων των πρωταθλημάτων αυτών και δεν υπάγεται στην 
αρμοδιότητα άλλου οργάνου. 

β) Η οργάνωση και διεξαγωγή των αγώνων πρωταθλημάτων παί- 
δων, εφήβων - νέων, μεταξύ των τμημάτων εκπαιδευόμενων ποδο¬ 
σφαιριστών των εταιριών-μελών της, καθώς και φιλικών αγώνων και η 
ρύθμιση κάθε ζητήματος σχετικού με τους αγώνες αυτούς. 

δ) Η εκπροσώπηση των Π.Α.Ε. στις σχέσεις τους με την Ε.Π.Ο. ή 
τρίτους, ή αντιμετώπιση ασφαλιστικής φύσεως ζητημάτων, ο καθορι¬ 
σμός των γενικών όρων της σύμβασης παροχής υπηρεσιών επαγγελμα- 
τία ποδοσφαιριστή προς Π.Α.Ε., με τηΥ επιφύλαξη της αρμοδιότητας 
της Ε.Π.Ο. για την τήρηση του Μητρώου Επαγγελματιών Ποδοσφαιρι¬ 
στών και την έκδοση του δελτίου αναγνώρισής τους. 

ε) Η παραχώρηση δικαιωμάτων διαφημιστικής εκμετάλλευσης και 
προβολής δραστηριοτήτων της, που υπάγονται στην εκπλήρωση των 
σκοπών της και η προστασία και προαγωγή κάθε συλλογικού συμφέρο¬ 
ντος των μελών της με κάθε νόμιμο τρόπο με την, ύστερα από σχετική 
εντολή από τις Π.Α.Ε., εκπροσώπησή τους για τη σύναψη συμφωνιών 
ραδιοτηλεοπτικών μεταδόσεων αγώνων, ή στιγμιοτύπων τους μέσα στο 
πλαίσιο της εκάστοτε ισχύουσας νομοθεσίας και με την επιφύλαξη ιδιαί¬ 
τερα των διατάξεων που διασφαλίζουν την ικανοποίηση των αναγκών 
ραδιοτηλεοπτικής ενημέρωσης του κοινού. 

στ) Η θέσπιση κανόνων διαχείρισης και λειτουργίας των Π.Α.Ε. και 
σωματείων μελών της, οι κυρώσεις καθώς και η εποπτεία και ο έλεγχος 
για την τήρηση των κανόνων αυτών. 

ζ) Η ρύθμιση των οικονομικών σχέσεων και η επίλυση των οικονομι¬ 
κών διαφορών μεταξύ των εταιριών και των ποδοσφαιριστών τους, κα¬ 
θώς και των προπονητών τους. 

η) Η άσκηση της πειθαρχικής εξουσίας υπό τους όρους του παρόντος 
και του καταστατικού και των κανονισμών της Ε.Π.Ο. 

θ) Η αντιμετώπιση κάθε άλλου ζητήματος αναγκαίου για την προα¬ 
γωγή και ανάπτυξη του επαγγελματικού ποδοσφαίρου της Χώρας, που 
δεν υπάγεται στην αρμοδιότητα άλλου οργάνου. 

2. Με την επιφύλαξη ειδικών ρυθμίσεων του παρόντος, οι για την εκ¬ 
πλήρωση των σκοπών της Ε.Π.Α.Ε. εκδιδόμενοι κανονισμοί, ψηφίζο¬ 
νται από τη γενική συνέλευση των μελών της και εγκρίνονται, ύστερα 
από γνώμη του διοικητικού συμβουλίου της Ε.Π.Ο., με απόφαση του 
αρμόδιου για θέματα αθλητισμού Υπουργού, που δημοσιεύονται στην 
Εφημερίδα της Κυβερνήσεως. 

Άρθρο 53 
Μέλη της Ε.Π.Α.Ε. 

1. Μέλη της Ε.Π.Α.Ε., καθίστανται οι Π.Α.Ε. ή σωματεία, που, 
κατά τους οικείους κανονισμούς, έχουν δικαίωμα συμμετοχής στα πο¬ 
δοσφαιρικά πρωταθλήματα της Λ', Β' ή Γ' εθνικής κατηγορίας και πλη¬ 
ρούν τους ειδικότερους όρους και προϋποθέσεις του άρθρου 76 του πα¬ 
ρόντος. 

2. Τα μέλη της Ε.Π.Α.Ε. διακρίνονται σε τακτικά και πάρεδρα, ως 
ακολούθως: 

α) Τακτικά μέλη είναι οι Π.Α.Ε. και τα σωματεία, που, κατά τους οι¬ 
κείους κανονισμούς, συμμετέχουν στα πρωταθλήματα της Α' και Β' 
εθνικής. κατηγορίας. 

β) Πάρεδρα μέλη είναι οι Π.Α.Ε. και τα σωματεία, που, κατά τους 
οικείους κανονισμούς, συμμετέχουν στο πρωτάθλημα της Γ' εθνικής κα- 
τηγορίας. 

3. Όπου στις διατάξεις του παρόντος αναφέρεται ο όρος «Μέλη της 
Ε.Π.Α.Ε.»·νοούνται και τα τακτικά και τα πάρεδρα μέλη. 

4. Όπου στις διατάξεις του παρόντος, αναφέρεται ο όρος «Π.Α.Ε.» 
νοούνται και τα αθλητικά σωματεία-μέλη αυτής, όπου δε αναφέρεται ο 
όρος «μέτοχοι» νοούνται και τα μέλη των αθλητικών σωματείων - με¬ 
λών της Ε.Π.Α.Ε. 

5. Οι ειδικότεροι όροι και προϋποθέσεις εγγραφής μέλους της 
Ε.Π.Α.Ε. καθώς και τα απαιτούμενα δικαιολογητικά καθορίζονται με 
κανονισμό," που εκδίδεται σύμφωνα με την παράγραφο 2 του άρθρου 52 
του παρόντος. 

6. Αποβάλλουν την ιδιότητα του μέλους της Ε.Π.Α.Ε. οι Π.Α;Ε. που 
κατά τους οικείους κανονισμούς υποβιβάζονται από τη Γ' εθνική κατη¬ 
γορία σε κατηγορία του ερασιτεχνικού ποδοσφαίρου ή παύουν για 
οποιονδήποτε λόγο να έχουν δικαίωμα συμμετοχής στα πρωταθλήματα 
αρμοδιότητας της Ε.Π.Α.Ε. 

Άρθρο 54 
Πόροι της Ε.Π.Α.Ε. 

Πόροι της Ε.Π.Α.Ε. είναι: 

α) Οι πρόσοδοι από την περιουσία της. 

β) Οι κάθε φύσεως εισφορές, δωρεές, κληρονομιές και κληροδοσίες 
προς αυτήν. 

γ) Το προϊόν από τα χρηματικά πρόστιμα και τα παράβολα συμμετο¬ 
χής των Π.Α.Ε. και των σωματείων στους αγώνες που διοργανώνονται 
από αυτήν. ■ · 

δ) Ποσοστό από τις εισπράξεις των αγώνων που διοργανώνονται από 
αυτήν καθοριζόμενο με απόφαση του διοικητικού συμβουλίου της. 

ε) Τα έσοδα που προέρχονται από τις εισπράξεις των αγώνων των τυ¬ 
χόν συγκροτούμενων από αυτήν αντιπροσωπευτικών ομάδων. 

στ) Ποσοστό 5% από τις εισπράξεις λόγω αναμετάδοσης από την τη¬ 
λεόραση οποιοσδήποτε αγώνα αρμοδιότητάς της. 

ζ) Κάθε άλλο έσοδο που προέρχεται από την ανάπτυξη δραστηριοτή¬ 
των για την εκπλήρωση των σκοπών της ή προβλέπεται από ειδικές 
διατάξεις. 

Άρθρο 55 

Όργανα της Ε.Π.Α.Ε. - Εξουσιοδοτήσεις. 

1. Όργανα της Ε.Π.Α.Ε. είναι ιδίως η γενική συνέλευση, η συνέ¬ 
λευση κατηγορίας, το διοικητικό συμβούλιο, η εκτελεστική επιτροπή 
και η εξελεγκτική επιτροπή. 

2. Με προεδρικά διατάγματα, που εκδίδονται με πρόταση του αρμό¬ 
διου για θέματα αθλητισμού Υπουργού και ύστερα από τη γνώμη του 
Δ.Σ. της Ε.Π.Ο. καθορίζονται: 

α) Οι ειδικότερες αρμοδιότητες της Ε.Π.Α.Ε. 
β) Η εκπροσώπηση αυτής. 

γ) Η σύνθεση, η συγκρότηση, η θητεία και οι ειδικότερες αρμοδιότη¬ 
τες των οργάνων της Ε.Π.Α.Ε. 

δ) Η σύσταση των για την άσκηση των αρμοδιοτήτων της Ε.Π.Α.Ε. 
περαιτέρω ατομικών και συλλογικών οργάνων, η σύνθεση, συγκρό¬ 
τηση, η θητεία αυτών καθώς και η ειδικότερη δικαιοδοσία τους. 

ε) Η παροχή ή μη αποζημίωσης στα όργανα της Ε.Π.Α.Ε., καθώς 
και το όργανο καθορισμού αυτής. 

στ) Κάθε άλλο θέμα που αφορά στην οργάνωση και λειτουργία της 
Ε.Π.Α.Ε. και των οργάνων αυτής. 

3. Με τα προεδρικά διατάγματα της προηγούμενης παραγράφου 
μπορεί να ορίζεται, ότι με απόφαση του Δ.Σ. της Ε.Π.Α.Ε. μπορεί να συ- 
νιστώνται και άλλα όργανα αποφασιστικής ή γνωμοδοτικής αρμοδιότη¬ 
τας, εφ’ όσον κατά την κρίση του είναι αναγκαία για την εκπλήρωση 
των σκοπών της Ε.Π.Α.Ε. 

4. Με κανονισμούς που εκδίδονται από το διοικητικό συμβούλιο της 
Ε.Π.Α.Ε. καθορίζονται: 

α) Η οργανωτική διάρθρωση, η οικονομική διαχείριση και ο τρόπος 
λειτουργίας της Ε.Π.Α.Ε. 

β) Οι όροι που διέπουν την πρόσληψη και κατάσταση του πάσης φύ¬ 
σεως προσωπικού της Ε.Π.Α.Ε., καθώς και οι αποδοχές και αποζημιώ¬ 
σεις αυτού. 

γ) Ο τρόπος διεξαγωγής της εσωτερικής υπηρεσίας της Ε.Π.Α.Ε. 

5. Οι κανονισμοί που προβλέπονται στις περιπτώσεις α' και β' της 
προηγούμενης παραγράφου, εγκρίνονται από τον αρμόδιο για θέματα 
αθλητισμού Υπουργό. 

ΚΕΦΑΛΑΙΟ Γ' 

Επιτροπές και λοιπά όργανα της Ε.Π.Α.Ε. - 
Αρμοδιότητες αυτών. 

Άρθρο 56 

Σύσταση - Συγκρότηση - Λειτουργία επιτροπών 
και λοιπών οργάνων. 

1. Στην Ε.Π.Α.Ε. λειτουργούν ως όργανα αυτής, επιτροπές, συμβού¬ 


λια ή μονομελή όργανα, σύμφωνα με τα όσα ορίζονται από τις διατάξει-, 
του παρόντος. 

2. Με τις κανονιστικές πράξεις του άρθρου 55 του παρόντος, καθώς 
και με αποφάσεις του Δ.Σ. της Ε.Π.Α.Ε. μπορεί να συνιστώνται και 
άλλα όργανα αποφασιστικής ή γνωμοδοτικής αρμοδιότητας, εφ’ όσον 
κατά την κρίση του, είναι αναγκαία για την εκπλήρωση των σκοπών της 
Ε.Π.Α.Ε. Με τις ίδιες αποφάσεις καθορίζονται και οι αρμοδιότητες των 
συνιστωμένων οργάνων. 

3. Όλα τα όργανα του παρόντος άρθρου, συγκροτούνται με απόφαση 
του Δ.Σ. της Ε.Π.Α.Ε., με θητεία των μελών τους ετήσια, εκτός αν δια¬ 
φορετικά ορίζεται από τις διέπουσες το συγκεκριμένο όργανο διατάξεις. 
Η θητεία μπορεί να ανανεώνεται. 

Άρθρο 57 

Ελεγκτικό Συμβούλιο. 

1. Στην Ε.Π.Α.Ε. συνιστάται Ελεγκτικό Συμβούλιο (Ε.Σ.) απστε- 
λούμενο από εννέα (9) μέλη οριζόμενα με θητεία δύο (2) ετών, που μπο¬ 
ρεί να ανανεώνεται, με απόφαση του αρμόδιου για θέματα αθλητισμού 
Υπουργού. 

2. Με απόφαση του αρμόδιου για θέματα αθλητισμού Υπουργού, τα 
μέλη του Ε.Σ., μπορεί να αυξάνονται μέχρι του αριθμού των δεκαπέντε 
(15) κατ’ ανώτατο όριο. 

3. Έργο του Ε.Σ. είναι ο έλεγχος των Π.Α.Ε. - μελών της Ε.Π.Α.Ε. 
για τη διαπίστωση της τήρησης των διατάξεων του παρόντος και των σε 
εκτέλεση αυτού εκδιδομένων κανονιστικών γενικά πράξεων, καθώς και 
ο έλεγχος της εκπλήρωσης των οικονομικών υποχρεώσεών τους προς 
την Ε.Π.Α.Ε., τους ποδοσφαιριστές, τους προπονητές, το ιδρυτικό 
αθλητικό σωματείο και τα γυμναστήρια. 

4. Το Ε.Σ. διενεργεί τους ακόλουθους ελέγχους: 

α) Ετήσιο τακτικό. 

β) Έκτακτο, ύστερα από εντολή του αρμόδιου για θέματα αθλητι¬ 
σμού Υπουργού ή του διοικητικού συμβουλίου της Ε.Π.Α.Ε. ή του προέ- 
δρου*ιου διοικητικού συμβουλίου αυτής, ή στις περιπτώσεις, που το ίδιο 
κρίνει με αιτιολογημένη απόφασή του, αναγκαίο τον έλεγχο. 

γ) Μηνιαίο έλεγχο για την εφαρμογή ιδίως των διατάξεων των άρ¬ 
θρων 20 και 31 έως και 41 του παρόντος. 

5. Ως τυπικά προσόντα διορισμού ορίζονται: 

α) Πτυχίο Ανώτατου Εκπαιδευτικού Ιδρύματος (Α.Ε.Ι.), οικονομι¬ 
κής κατεύθυνσης ή ισότιμου της οιλλοδαπής. 

β) Αποδεδειγμένη δεκαετή τουλάχιστον, λογιστική και ελεγκτική 
πείρα, εφ’ όσον πρόκειται για μέλη της επόμενης παραγράφου. 

6. Πέντε (5) από τα μέλη επιλέγονται από ειδικό κατάλογο, που πε¬ 
ριέχει διπλάσιο αριθμό και που προτείνεται από την Επαγγελματική 
Ένωση Λογιστών - Ελεγκτών και τα οποία έχουν τα τυπικά προσόντα 
της προηγούμενης παραγράφου. 

7. Τα μέλη του Ε.Σ. δεν μπορούν να είναι μέτοχοι Π.Α.Ε., ή μέλη 
αθλητικών σωματείων που ίδρυσαν Π.Α.Ε., ή να μετέχουν στα όργανα 
διοίκησης των αθλητικών αυτών σωματείων ή των Π.Α.Ε., ούτε να 
έχουν οποιαδήποτε οικονομική ή άλλη εξάρτηση από τα παραπάνω νο¬ 
μικά ή φυσικά πρόσωπα. 

8. Το Ε.Σ. μετά από κάθε έλεγχο, συντάσσει έκθεση ελέγχου που 
υποβάλλεται υποχρεωτικά: 

α) Στον αρμόδιο για θέματα αθλητισμού Υπουργό. 

β) Στο Δ.Σ. της Ε.Π.Α.Ε. 

γ) Στη Γ.Σ. των μετόχων της Π.Α.Ε. που αφορά ο έλεγχος. 

δ) Στο Δ.Σ. της Ελληνικής Ποδοσφαιρικής Ομοσπονδίας (Ε.Π.Ο.). 

9. Το Ε.Σ. σε περίπτωση διαπίστωσης παραβάσεων έχει υποχρέωση 
να περιλάβει στην έκθεσή του τις, κατά την κρίση του, ενδεικνυόμενες 
ενέργειες για τη διαπίστωση των τυχόν διοικητικών, διαχειριστικών, 
πειθαρχικών ή ποινικών ευθυνών του ελεγχόμενου νομικού προσώπου ή 
των μελών των οργάνων διοίκησης αυτού. 

10. Οι υπό στοιχεία α', β' και γ' της παραγράφου 8 του παρόντος άρ¬ 
θρου αποδέκτες της έκθεσης, έχουν υποχρέωση μέσα σε δέκα (10) ημέ¬ 
ρες από την παραλαβή αυτής να διαβιβάσουν πλήρες αντίγραφό της: 

α) Στο δικαιοδοτικό όργανο της Ε.Π.Α.Ε. για τον έλεγχο των παρα¬ 
βάσεων αρμοδιότητάς του και την επιβολή των νομίμων κυρώσεων, 
και, β) Στον αρμόδιο εισαγγελέα στις περιπτώσεις, που πιθανολογού¬ 
νται παραβάσεις ποινικού χαρακτήρα. 

11. Τα μέλη του Ε.Σ., χατά την άσκηση των καθηκόντων τους, δι¬ 
καιούνται να λαμβάνουν γνώση οποιοσδήποτε βιβλίου, λογαριασμού ή 
εγγράφου, περιλαμβανόμενων και των πρακτικών της γενικής συνέλευ¬ 
σης και του διοικητικού συμβουλίου της Π.Α.Ε. που ελέγχουν. 

12. Τιμωρείται από το δικαιοδοτικό όργανο της Ε.Π.Α.Ε. με απο¬ 
βολή από το οικείο πρωτάθλημα, η Π.Α.Ε. της οποίας μέλος του Δ.Σ., 
διευθυντής, ή άλλος υπάλληλος αυτής αρνείται να θέσει στη διάθεση των 
ελεγκτών τα βιβλία, τους λογαριασμούς, ισολογισμούς, απολογισμούς 
καθώς και άλλα έγγραφα της εταιρίας, αναγκαία για την άσκηση του 
έργου τους ή αρνείται να παράσχει στους ελεγκτές τις ζητούμενες πλη¬ 
ροφορίες ή στοιχεία ή παρεμβάλλει με οποιοσδήποτε τρόπο δυσχέρειες 
στην άσκηση του ελέγχου από αυτούς. 

13. Με ειδικό κανονισμό, που καταρτίζεται από το Ε.Σ. και εγκρίνε- 
ται από τον αρμόδιο για θέματα αθλητισμού Υπουργό μετά γνώμη του 
Δ.Σ. της Ε.Π.Α.Ε., καθορίζονται τα θέματα εσωτερικής λειτουργίας 
αυτού. 

14. Με απόφαση του αρμόδιου για θέματα αθλητισμού Υπουργού, 
καθορίζεται το ύψος της αμοιβής των μελών του Ε.Σ., ο τρόπος κατα¬ 
βολής της καθώς και οι φορείς που βαρύνονται με αυτήν. 

Άρθρο 58 

Δικαιοδοτικό όργανο. 

1. Στην Ε.Π.Α.Ε. λειτουργεί μονομελές δικαιοδοτικό όργανο, το 
οποίο είναι αρμόδιο: 

α) Για την εκδίκαση των παραβάσεων και επιβολή των ποινών, οι 
οποίες προβλέπονται από τις διατάξεις του Κανονισμού Αγώνων Ποδο¬ 
σφαίρου (Κ.Α.Π.), όπως αυτές ισχύουν κάθε φορά (άρθρα 27, 30 
κ.λπ.). 

β) Για την εκδίκαση και λήψη απόφασης επί των ενστάσεων κατά κύ¬ 
ρους αγώνα. 

γ) Για κάθε άλλο θέμα που ανατίθεται σ’ αυτό από ειδικές διατάξεις 
του παρόντος ή άλλου νόμου ή κανονισμού. 

2. Το δικαιοδοτικό όργανο της Ε.Π.Α.Ε. ορίζεται μαζί με τον ανα¬ 
πληρωτή του με θητεία δύο (2) ετών, με απόφαση του αρμόδιου για θέ¬ 
ματα αθλητισμού Υπουργού. Είναι υποχρεωτικός για τον Υπουργό ο 
διορισμός προσώπου, που υποδεικνύεται ομόφωνα από τη Γ.Σ. της 
Ε.Π.Α.Ε. 

3. Ως δικαιοδοτικό όργανο ορίζεται δικαστικός λειτουργός εν ενερ- 
γεία ή εν συντάξει ή νομικός εν γένει, ο οποίος έχει ειδική εμπειρία και 
γνώση στα αθλητικά πράγματα και το αθλητικό δίκαιο και δεν έχει την 
ιδιότητα του μέλους διοικητικού οργάνου ή του μετόχου Π.Α.Ε. ή του 
μέλους ιδρυτικού Π.Α.Ε. αθλητικού σωματείου από πενταετίας τουλά¬ 
χιστον. 

4. Ο αναπληρωτής του δικαιοδοτικού οργάνου ασκεί τις, με απόφαση 
αυτού ανατιθέμενες σ’ αυτόν, αρμοδιότητές του στην περίπτωση έλλει¬ 
ψης, απουσίας ή κωλύματος του. 

5. Οι αποφάσεις του δικαιοδοτικού οργάνου είναι αμέσως εκτελεστές 
ακόμη και όταν προσβάλλονται ενώπιον δευτεροβάθμιου οργάνου. 

6. Οι αποφάσεις του δικαιοδοτικού οργάνου προσβάλλονται με έφεση 
ενώπιον της Δικαστικής Επιτροπής Εφέσεων της Ε.Π.Ο. στις εξής μόνο 
περιπτώσεις: 

α) Όταν εκδίδονται επί ενστάσεων κατά του κύρους αγώνα. 

β) Όταν επιβάλλουν ποινές για πράξεις βίας, εφ’ όσον πρόκειται για 
ποινές αποκλεισμού της έδρας του σωματείου ή τέλεσης αγώνα χωρίς 
θεατές, για τρεις (3) τουλάχιστον αγωνιστικές και στις δύο περιπτώσεις. 

γ) Όταν επιβάλλουν: 

αα) Ποινές στέρησης του δικαιώματος εισόδου στους αγωνιστικούς 
χώρους για χρονικό διάστημα μεγαλύτερο των τριών (3) μηνών ή για 
έκπτωση από το εταιρικό αξίωμα για χρονικό διάστημα μεγαλύτερο 
των δύο (2) μηνών. 

ββ) Ποινές αποκλεισμού από αγώνες σε ποδοσφαιριστές για χρονικό 
διάστημα μεγαλύτερο από δύο (2) μήνες και εφ’ όσον πρόκειται για πα¬ 
ράβαση που δεν έχει αναγραφεί σε φύλλο αγώνα. 

γγ) Οποιεσδήποτε ποινές για τις οποίες επιτρέπεται έφεση ενώπιον 
της Δικαστικής Επιτροπής Εφέσεων από ειδικές διατάξεις της αθλητι¬ 
κής γενικά νομοθεσίας των καταστατικών ή κανονισμών. 

7. Στο δικαιοδοτικό όργανο καθώς και στον αναπληρωτή του, κατα¬ 
βάλλεται αποζημίωση, το ύψος της οποίας καθορίζεται με την απόφαση 
διορισμού, η δε δαπάνη βαρύνει την Ε.Π.Α.Ε. 


Άρθρο 59 

Ποσοστά από το Π ΡΟ-ΠΟ. 

1. Η Ε.Π.Α.Ε. επιχορηγείται από την έναρξη ισχύος του παρόντος με 
ποσοστό 8% επί των ακαθαρίστων εσόδων του ΠΡΟ-ΠΟ, από το οποίο 
επιχορηγούνται οι Π.Α.Ε. και τα σωματεία, που αγωνίζονται στα πρω¬ 
ταθλήματα του επαγγελματικού ποδοσφαίρου ως ακολούθως: 

α) Οι Π.Α.Ε. και τα σωματεία της Α’ εθνικής κατηγορίας με ποσοστό 
3%. 

β) Οι Π.Α.Ε. και τα σωματεία της Β’ εθνικής κατηγορίας με ποσοστό 

2 %. 

γ) Οι Π.Α.Ε. και τα σωματεία του κάθε ομίλου της Γ' εθνικής κατη¬ 
γορίας με ποσοστό 1,25%. 

2. Η διαδικασία απόδοσης στην Ε.Π.Α.Ε. του κατά την προηγού¬ 
μενη παράγραφο ποσοστού, καθώς και οι ειδικότεροι όροι και προϋποθέ¬ 
σεις, ο τρόπος, η διαδικασία και τα απαιτούμενα δικαιολογητικά για την 
απόδοση σε κάθε Π.Α.Ε. ή σωματείο του αναλογούντος ποσοστού, κα¬ 
θορίζονται με απόφαση του αρμόδιου για θέματα αθλητισμού Υπουρ¬ 
γού, που δημοσιεύεται στην Εφημερίδα της Κυβερνήσεως. Με την ίδια ή 
όμοια απόφαση μπορεί να προβλέπονται οι περιπτώσεις διακοπής ή με¬ 
ρικής περικοπής του ποσοστού σ' εκείνες τις Π.Α.Ε. ή σωματεία, λόγω 
ιδίως μη συμμόρφωσης προς τις διατάξεις της αθλητικής γενικά νομο¬ 
θεσίας ή κατά εξακολούθηση δυσφήμησης του αθλήματος του ποδο¬ 
σφαίρου ή διαχειριστικών ανωμαλιών και να καθορίζεται ο προορισμός 
των ποσών, που προκύπτουν από την κατά τ’ ανωτέρω διακοπή ή περι¬ 
κοπή του ποσοστού. 

ΤΜΗΜΑ Β’ 

Τμήματα Αμειβομένων Αθλητών Καλαθοσφαίρισης 
και Πετοσφαίρισης. 

ΚΕΦΑΛΑΙΟ Α’ 

Οργάνωση Τμημάτων Αμειβομένων Αθλητών 
Ομαδικών Αθλημάτων. 

Άρθρο 60 

Οργάνωση Τμημάτων Αμειβομένων Καλαθοσφαιριστών 
και Πετοσφαιριστών. 

1. Με την επιφύλαξη των διατάξεων των επόμενων παραγράφων, 
από την έναρξη ισχύος του παρόντος, στα εθνικά πρωταθλήματα Α1 και 
Α2 κατηγορίας της Καλαθοσφαίρισης και Πετοσφαίρισης, επιτρέπεται η 
συμμετοχή αθλητών με αμοιβή. 

2. Από την έναρξη ισχύος του παρόντος, τα αθλητικά σωματεία των 
οποίων οι ομάδες Καλαθοσφαίρισης και Πετοσφαίρισης δικαιούνται να 
μετάσχουν στα εθνικά πρωταθλήματα της Α1 κατηγορίας, σύμφωνα με 
την αγωνιστική τους κατάταξη και τις οικείες προκηρύξεις -οφείλουν- 
να οργανώσουν αντίστοιχα Τμήματα Αμειβομένων Καλαθοσφαιριστών 
ή Πετοσφαιριστών, σύμφωνα με τις διατάξεις του παρόντος. 

3. Σε περίπτωση μη εκπλήρωσης της υποχρέωσης της προηγούμε¬ 
νης παραγράφου, μέσα σε τρεις (3) μήνες από την έναρξη ισχύος του πα¬ 
ρόντος, η ομάδα του μη συμμορφούμενου σωματείου δεν έχει δικαίωμα 
συμμετοχής στο αντίστοιχο πρωτάθλημα στο οποίο και καλείται από τη 
διοργανώτρια να αυμμετάσχει η ομάδα του σωματείου, που έχει κατα¬ 
λάβει το βαθμολογικό πίνακα της αμέσως κατώτερης εθνικής κατηγο¬ 
ρίας της περιόδου 1990-1991 την πρώτη θέση και εν αρνήσει τη δεύ¬ 
τερη κ.ο.κ., η οποία και υποχρεούται’ να οργανώσει το αντίστοιχο 
Τμήμα κατά τις διατάξεις του παρόντος το αργότερο μέχρι την έναρξη 
της αγωνιστικής περιόδου 1992-1993. 

4. Οι διατάξεις των παραγράφων 2 και 3 του παρόντος άρθρου, 
εφαρμόζονται αναλόγως και σε κάθε περίπτωση, που αθλητικό σωμα¬ 
τείο Καλαθοσφαίρισης ή Πετοσφαίρισης καλείται κατά τους οικείους κα¬ 
νονισμούς να αγωνισθεί στο πρωτάθλημα της Α1 εθνικής κατηγορίας. 

5. Οι διατάξεις του παρόντος άρθρου μπορεί να επεκτείνονται εντός 
διετίας και στα αθλητικά σωματεία των οποίων οι ομάδες Καλαθοσφαί¬ 
ρισης και Πετοσφαίρισης δικαιούνται να μετέχουν στα εθνικά πρωτα¬ 
θλήματα της Α2 κατηγορίας, ύστερα από εισήγηση των οικείων αθλητι¬ 
κών ομοσπονδιών με απόφαση του αρμόδιου για θέματα αθλητισμού 
Υπουργού, με την οποία ρυθμίζονται και τα κάθε είδους θέματα, που 
προκύπτουν από τη, σύμφωνα με τ’ ανωτέρω, επέκταση της εφαρμογής 
των διατάξεων του παρόντος άρθρου. 

6. Κατά το χρονικό διάστημα, που μεσολαβεί από την έναρξη ισχύος 

του παρόντος και μέχρι την έκδοση της υπουργικής απόφασης της 
προηγούμενης παραγράφου, τα σωματεία της Α2 εθνικής κατηγορίας 
Καλαθοσφαίρισης και Πετοσφαίρισης, μπορούν αν θέλουν, να ιδρύσουν 
Τμήματα Αμειβομένων Αθλητών, οπότε στα σωματεία αυτά και τους 
αθλητές τους, εφαρμόζονται οι διατάξεις του παρόντος. 

Άρθρο 61 

Κατηγορίες - Αριθμός αθλητών στα Τμήματα 
Αμειβομένων Καλαθοσφαιριστών και Πετοσφαιριστών. 

1. Με την επιφύλαξη των διατάξεων των ειδικών Κανονισμών του 
άρθρου 64 του παρόντος οι αθλητές των Τμημάτων Αμειβομένων Κα¬ 
λαθοσφαιριστών και Πετοσφαιριστών δεν μπορούν σε αριθμό να υπερ¬ 
βαίνουν συνολικά τον αριθμό των δεκάξι (16), διακρίνονται δε κατά κα¬ 
τηγορίες, ως ακολούθως: 

α) Κατηγορία αμειβομένων αθλητών ελληνικής, από τη γέννησή 
τους, υπηκοότητας. Ο αριθμός των αθλητών της κατηγορίας αυτής δεν 
μπορεί να υπερβαίνει τους δέκα (10). 

β) Κατηγορία αμειβομένων αθλητών, αλλοδαπών ή ομογενών ή ελ¬ 
ληνικής από πολιτογράφηση υπηκοότητας. Ο αριθμός των αθλητών της 
κατηγορίας αυτής δεν μπορεί να υπερβαίνει τον έναν (1) αλλοδαπό και 
τους δύο ομογενείς ή ελληνικής από πολιτογράφηση υπηκοότητας, οι 
οποίοι δεν έχουν κώλυμα να αγωνισθούν στις εθνικές ομάδες της Χώ¬ 
ρας. Με απόφαση του αρμόδιου για θέματα αθλητισμού Υπουργού μπο¬ 
ρεί να επιτραπεί η συμμετοχή και δεύτερου αλλοδαπού από την αγωνι¬ 
στική περίοδο 1992-1993, εκτός εάν διαφορετικά ορισθεί με συμφωνία 
σωματείων και αθλητών στα πλαίσια του κανονισμού του άρθρου 64 του 
παρόντος. 

γ) Κατηγορία ερασιτεχνών αθλητών ελληνικής από τη γέννησή τους 
υπηκοότητας ηλικίας μέχρι είκοσι ενός (21) ετών συμπληρωμένων. Ο 
αριθμός των αθλητών της κατηγορίας αυτής δεν μπορεί να υπερβαίνει 
τους τέσσερις (4). 

Ο πίνακας των ερασιτεχνών αθλητών, συγκροτούμενος από τους 
ερασιτέχνες αθλητές του σωματείου, μπορεί να μεταβάλλεται, κατά τη 
διάρκεια της αγωνιστικής περιόδου, αρκούσης σχετικής απλής ενημε¬ 
ρωτικής δήλωσης του σωματείου προς τη διοργανώτρια του πρωταθλή¬ 
ματος. 

2. Ερασιτέχνες αθλητές της προηγούμενης παραγράφου, έχουν υπο¬ 
χρέωση να υπογράψουν σύμβαση παροχής υπηρεσιών (συμβόλαιο) με 
το αθλητικό σωματείο στο οποίο ανήκουν εφ’ όσον αυτό το επιθυμεί, 
διάρκειας τουλάχιστον ενός (1) έτους με δικαίωμα του σωματείου για 
μονομερή ετήσια ανανέωση μέχρι πέντε (5) χρόνια, Σε περίπτωση συ¬ 
μπλήρωσης του εικοστού πρώτου (21ου) έτους της ηλικίας τους, αν το 
σωματείο, στο οποίο ανήκουν, δεν υπογράφει με αυτούς σύμβαση παρο¬ 
χής υπηρεσιών (συμβόλαιο) σύμφωνα με τις διατάξεις του προηγούμε¬ 
νου εδαφίου, καθίστανται ελεύθεροι να εγγραφούν ως αμειβόμενοι, σε 
οποιοδήποτε άλλο αθλητικό σωματείο επιθυμούν. 

Άρθρο 62 

Ετήσιες επιχορηγήσεις των Τμημάτων Αμειβομένων 
Καλαθοσφαιριστών και Πετοσφαιριστών. 

1. Με την επιφύλαξη των διατάξεων της παραγράφου 4 του άρθρου 3 
του παρόντος, στα Τμήματα Αμειβομένων Καλαθοσφαιριστών και Πε- 
τοσφαιριστών, παρέχονται από τη Γενική Γραμματεία Αθλητισμού: 

α) Ετήσιες τακτικές επιχορηγήσεις, ως ακολούθως: 
αα) Των σωματείων της Α1 εθνΛιής κατηγορίας Καλαθοσφαίρισης 
με ποσό σαράντα εκατομμυρίων (40.000.000) δραχμών. 

ββ) Των σωματείων της Α2 εθνικής κατηγορίας Καλαθοσφαίρισης 
με ποσό είκοσι εκατομμυρίων (20.000.000) δραχμών. 

γγ) Των σωματείων της Α1 εθνικής κατηγορίας Πετοσφαίρισης με 
ποσό είκοσι πέντε εκατομμυρίων (25.000.000) δραχμών. 

δδ) Των σωματείων της Α2 εθνικής κατηγορίας Πετοσφαίρισης με 
ποσό δέκα εκατομμυρίων (10.000.000) δραχμών. 

β) Πρόσθετες επιχορηγήσεις με βάση το κριτήριο της διάκρισης στις 
ευρωπαϊκές διοργανώσεις, ως ακολούθως: 

αα) Των σωματείων που μετέχουν στην ημιτελική φάση επίσημης ευ¬ 
ρωπαϊκής διοργάνωσης, η ετήσια τακτική επιχορήγηση προσαυξάνεται 
κατά πενήντα στα εκατό (50%). 

ββ) Των σωματείων που μετέχουν στην τελική φάση επίσημης ευρω¬ 
παϊκής διοργάνωσης, η ετήσια τακτική επιχορήγηση διπλασιάζεται. 

2. Η διάταξη του δεύτερου εδαφίου της παραγράφου 2 του άρθρου 59 
του παρόντος, εφαρμόζεται αναλόγως και εν προκειμένω. 


3. Οι διατάξεις του παρόντος άρθρου, εφαρμόζονται και στις περι¬ 
πτώσεις που τα Τμήματα Αμειβομένων Καλαθοσφαιριστών και Πετο- 
σφαιριστών ήθελαν οργανωθεί σε ανώνυμες εταιρίες και για μία τριετία 
από την ίδρυσή τους. 

4. Τα ποσά του παρόντος άρθρου, μπορεί να αναπροσαρμόζονται με 
απόφαση του αρμόδιου για θέματα αθλητισμού Υπουργού, που δημο¬ 
σιεύεται στην Εφημερίδα της Κυβερνήσεως. 

5. Η κατά το άρθρο 2 του παρόντος, ειδική αναγνώριση των Τμημά¬ 
των Αμειβομένων Καλαθοσφαιριστών και Πετοσφαιριστών, αίρεται αυ¬ 
τοδικαίως στην περίπτωση που ορισμένο τμήμα, παρουσιάζει ελλειμμα- 
τικό ισολογισμό, κατά τα δύο (2) πρώτα έτη από την έναρξη ισχύος του 
παρόντος. 

ΚΕΦΑΛΑΙΟ Β' 

Ένωση Σωματείων Αμειβομένων Καλαθοσφαιριστών (Ε.Σ.Α.Κ.). 

Άρθρο 63 

Ίδρυση - Αρμοδιότητες. 

1. Ιδρύεται νομικό πρόσωπο ιδιωτικού δικαίου με την επωνυμία 
«Ένωση Σωματείων Αμειβομένων Καλαθοσφαιριστών» (Ε.Σ.Α.Κ.), με 
έδρα την Αθήνα. 

2. Η Ε.Σ.Α.Κ. αποτελεί τακτικό μέλος της Ελληνικής Ομοσπονδίας 
Καλαθοσφαίρισης (Ε.Ο.Κ.) και διέπεται από τις διατάξεις του παρόντος 
και των σε εκτέλεση αυτού εκδιδόμενων κανονιστικών γενικά πράξεων. 

3. Τακτικά μέλη της Ε.Σ.Α.Κ. είναι τα σωματεία που, κατά τους οι¬ 
κείους κανονισμούς, συμμετέχουν στο πρωτάθλημα της Α1 εθνικής κα¬ 
τηγορίας Καλαθοσφαίρισης, πάρεδρα δε μέλη είναι τα σωματεία της Α2 
εθνικής κατηγορίας, που ιδρύουν Τμήματα Αμειβομένων Καλαθοσφαι¬ 
ριστών. 

4. Τακτικά επίσης μέλη της Ε.Σ.Α.Κ., καθίστανται και τα σωματεία 
της Α2 εθνικής κατηγορίας από την έκδοση της υπουργικής απόφασης 
της παραγράφου 6 του άρθρου 60 του παρόντος. 

5. Στην Ε.Σ.Α.Κ. ανήκουν ιδίως οι ακόλουθες αρμοδιότητες: 

α) Η σύμφωνα με τους εκάστοτε ισχύοντες κανονισμούς πρωταθλη¬ 
μάτων εθνικής κατηγορίας, τους σκοπούς και τις αποφάσεις της ΕΟΚ, 
οργάνωση και διεξαγωγή του πρωταθλήματος Καλαθοσφαίρισης Α1 
εθνικής κατηγορίας από την αγωνιστική περίοδο 1992-1993, καθώς 
και η επίλυση κάθε ζητήματος που προκύπτει από τη διεξαγωγή των 
αγώνων του πρωταθλήματος αυτού, κατά τα ειδικότερα οριζόμενα από 
τις κανονιστικές πράξεις του άρθρου 55 του παρόντος. 

β) Η οργάνωση φιλικών αγώνων μεταξύ των σωματείων που διατη¬ 
ρούν Τμήματα Αμειβομένων Καλαθοσφαιριστών και η ρύθμιση κάθε ζη¬ 
τήματος σχετικού με τη διεξαγωγή αυτών. 

γ) Η ρύθμιση των σχέσεων μεταξύ των Αμειβόμενων Καλαθοσφαιρι¬ 
στών και των σωματείων, με την επιφύλαξη των ορισμών του κανονι¬ 
σμού του άρθρου 21 του παρόντος, πλην της τηρήσεως του μητρώου 
Αμειβομένων Καλαθοσφαιριστών, και της εκδόσεως δελτίου αναγνωρί- 
σεως αυτών, αρμοδιότητες που ανήκουν στην Ε.Ο.Κ.. 

6. Τα κάθε είδους θέματα που αφορούν στις σχέσεις Ε.Ο.Κ. και 
Ε.Σ.Α.Κ., τους πόρους αυτής, τα όργανα διοίκησης και λοιπά ατομικά 
και συλλογικά όργανα, που είναι αναγκαία για την άσκηση των αρμο¬ 
διοτήτων της, καθώς και τα κάθε είδους οργανωτικά και λειτουργικά 
θέματα της Ε.Σ.Α.Κ. ρυθμίζονται με τις κανονιστικές πράξεις του άρ¬ 
θρου 55 του παρόντος, το οποίο, καθώς και τα άρθρα 56, 57 και 58 
αυτού, εφαρμόζονται ανάλογα και στην Ε.Σ.Α.Κ. 

ΤΜΗΜΑ Γ 

Εξουσιοδοτήσεις αφορώσες το Επαγγελματικό Ποδόσφαιρο 
και τα Τμήματα Αμειβομένων Καλαθοσφαιριστών 
και Πετοσφαιριστών. 

Άρθρο 64 

Έκδοση κανονισμών. 

1. Με ειδικούς κανονισμούς που καταρτίζονται με κοινή συμφωνία 
των Δ.Σ. της οικείας επαγγελματικής ένωσης, της οικείας αθλητικής 
ομοσπονδίας και του οικείου συνδικαλιστικού οργάνου αθλητών, καθο¬ 
ρίζονται: 

α) Οι κατηγορίες και ο αριθμός κατά κατηγορία των αθλητών, που 
έχει δικαίωμα να διατηρεί η κάθε Π.Α.Ε. ή τμήμα αμειβομένων καλα¬ 
θοσφαιριστών ή πετοσφαιριστών, οι όροι των εγγραφών και μετεγγρα- 

φών ή αποδεσμεύσεων αυτών, ο χρόνος διενέργειάς τους, η διαδικασία 
και τα αρμόδια για την έγκριση αυτών όργανα, καθώς και κάθε άλλο 
συναφές θέμα. 

β) Τα κάθε είδους θέματα που αφορούν στη διαιτησία των αγώνων 
πρωταθλημάτων αρμοδιότητας της Ε.Π.Α.Ε. και της Ε.Σ.Α.Κ.. Ειδικά 
στην κατάρτιση του κανονισμού διαιτησίας συμμετέχει αντί του συνδικα¬ 
λιστικού οργάνου των αθλητών, η οικεία ομοσπονδία ή ένωση διαιτη¬ 
τών. 

2. Οι κανονισμοί της προηγούμενης παραγράφου εγκρίνονται με 
απόφαση του αρμόδιου για θέματα αθλητισμού Υπουργού που δημο¬ 
σιεύεται στην Εφημερίδα της Κυβερνήσεως. Τυχόν διαφωνίες μεταξύ 
των ενδιαφερομένων μερών επιλύονται με την ανωτέρω απόφαση του 
Υπουργού. 

ΜΕΡΟΣ ΤΡΙΤΟ 

Διαιτησία Ομαδικών Αθλημάτων. 

ΚΕΦΑΛΑΙΟ Α' 

Οργάνωση Διαιτησίας Ομαδικών Αθλημάτων. 

Άρθρο 65 

Σύνδεσμοι - Ομοσπονδίες Διαιτητών. 

1. Σε κάθε νομό της χώρας αναγνωρίζεται μόνο ένας κατά κλάδο 
άθλησης σύνδεσμος διαιτητών. 

2. Οι σύνδεσμοι διαιτητών έχουν ως έργο ιδίως τη λειτουργία των 
πρωτοβάθμιων σχολών διαιτησίας, την προαγωγή των διαιτητών από 
κατηγορία σε κατηγορία τοπικών πρωταθλημάτων, καθώς και τη στε- 
λέχωση των αγώνων του ίδιου κλάδου άθλησης με ενεργούς διαιτητές - 
μέλη τους. 

3. Για κάθε κλάδο άθλησης αναγνωρίζεται, κατά περίπτωση, μόνο, 
μία ομοσπονδία διαιτητών, έργο της οποίας είναι ιδίως: 

α) Η εποπτεία των πρωτοβάθμιων σχολών διαιτησίας και ο διορι¬ 
σμός των καθηγητών τους. 

β) Η οργάνωση σεμιναρίων επιμόρφωσης διαιτητών. 

γ) Η διενέργεια εξετάσεων για την προαγωγή των διαιτητών ποδο¬ 
σφαίρου από κατηγορία σε κατηγορία Εθνικών Πρωταθλημάτων. 

δ) Η σε συνεργασία με την αντίστοιχη αθλητική ομοσπονδία εκπό¬ 
νηση και εναρμόνιση των κανονισμών διαιτησίας προς τους διεθνείς κα¬ 
νονισμούς. 

ε) Η παρακολούθηση του έργου των διαιτητών, η τήρηση της βαθμο¬ 
λογίας τους, του ποινολογίου τους και γενικά του φύλλου ποιότητάς 
τους. 

στ) Η σύνταξη ετήσιου πίνακα των διαιτητών όλων των κατηγοριών 
με συμπλήρωση των στοιχείων που προκύπτουν από τα φύλλα ποιότη¬ 
τάς τους και η υποβολή τους στην οικεία αθλητική ομοσπονδία. 

ζ) Η προεπιλογή των διαιτητών των εθνικών πρωταθλημάτων. 

η) Η επιλογή των παρατηρητών διαιτησίας, κατά κατηγορία διαιτη¬ 
τών εθνικών πρωταθλημάτων. 

θ) Η πρόταση στο Δ.Σ. της αθλητικής ομοσπονδίας του πίνακα των 
διεθνών διαιτητών. 

ι) Κάθε άλλη αρμοδιότητα που προβλέπεται από ειδικές διατάξεις. 

4. Οι κατά κλάδο άθλησης ομοσπονδίες ή ενώσεις διαιτητών αποτε¬ 
λούν, αυτοδικαίως, ιδιότυπα μέλη της οικείας για τον ίδιο κλάδο άθλη¬ 
σης αθλητικής ομοσπονδίας με τα ίδια δικαιώματα και υποχρεώσεις 
που έχουν και τα λοιπά μέλη αυτής. Ειδικά η Ομοσπονδία Διαιτητών 
Ποδοσφαίρου Ελλάδος (Ο.Δ.Π.Ε.), έχει τα δικαιώματα και τις υποχρε¬ 
ώσεις ενώσεως ποδοσφαιρικών σωματείων Α' κατηγορίας. 

5. Οι ομοσπονδίες ή ενώσεις διαιτητών μετέχουν στο Δ.Σ. της αντί¬ 
στοιχης αθλητικής ομοσπονδίας με έναν εκπρόσωπό τους διαιτητή, μη 
εν ενεργεία, διεθνούς κατηγορίας ή διαιτητή που έχει διαιτητεύσει αγώ¬ 
νες ανώτατης κατηγορίας ή διαιτητή καθηγητή διαιτησίας που έχει 
διαιτητεύσει αγώνες τουλάχιστον Β' εθνικής κατηγορίας. 

6. Ο, κατά την προηγούμενη παράγραφο, εκπρόσωπος εκλέγεται 
από τη γενική συνέλευση της αθλητικής ομοσπονδίας μεταξύ πέντε (5) 
υποψηφίων, που προτείνονται από το Δ.Σ. της οικείας ομοσπονδίας ή 
ένωσης διαιτητών από πίνακα δεκαέξι (16) υποψηφίων, οι οποίοι εκλέ¬ 
γονται από τη γενική συνέλευση της ομοσπονδίας ή ένωσης διαιτητών. 
Είναι υποχρεωτική για το Δ.Σ. της ομοσπονδίας ή ένωσης διαιτητών η 
υπόδειξη ως υποψηφίων των τριών (3) πρώτων σε σταυρούς προτίμη¬ 
σης του πίνακα των δεκαέξι (16). Από τους ανωτέρω υποψηφίους οι μη 
εκλεγόμενοι αποτελούν αυτοδικαίως μέλη της Ανώτατης Επιτροπής 


Διαιτησίας (Α.Ε.Δ.). 

7. Οι ομοσπονδίες ή ενώσεις διαιτητών διατηρούν τη διοικητική, οι¬ 
κονομική και διαχειριστική αυτοτέλειά τους. 

ΚΕΦΑΛΑΙΟ Β' 

Όργανα Διαιτησίας. 

Άρθρο 66 

Επιτροπές διαιτησίας στις αθλητικές ομοσπονδίες. 

1. Σε κάθε αθλητική ομοσπονδία ομαδικού αθλήματος, λειτουργούν, 
ως όργανα αυτής, οι ακόλουθες επιτροπές: 

α) Η Ανώτατη Επιτροπή Διαιτησίας (Α.Ε.Δ.), η οποία έχει ως έργο 
ιδίως: 

αα) Την ενίσχυση του επιτελικού έργου της αθλητικής ομοσπονδίας 
στη στρατηγική, σχεδίαση, χάραξη, παρακολούθηση και αξιολόγηση 
της πολιτικής της και των αποτελεσμάτων της στα θέματα βελτίωσης 
της αποδοτικότητας της διαιτησίας, ως βασικού παράγοντα ομαλής 
διεξαγωγής των αγώνων πρωταθλημάτων. 

ββ) Την εισήγηση προς το Δ.Σ. της ομοσπονδίας επί της ανάγκης ορ¬ 
γάνωσης από τους αρμόδιους, κατά τις κείμενες διατάξεις, φορείς σεμι¬ 
ναρίων επιμόρφωσης των διαιτητών. 

γγ) Την επιλογή και παρακολούθηση του έργου των διαιτητών των 
αγώνων εθνικών πρωταθλημάτων και Κυπέλλου Ελλάδος αρμοδιότη¬ 
τας της Ομοσπονδίας καθώς και την εξέταση ενστάσεων διαιτητών πα- 
ραλειφθέντων από την οικεία Ομοσπονδία Διαιτητών κατά την κατάρ¬ 
τιση των πινάκων προεπιλογής. 

δδ) Κάθε άλλο θέμα, που δεν ανήκει στην αρμοδιότητα άλλου οργά¬ 
νου και που ανατίθεται σε αυτήν από ειδικές διατάξεις ή από το Δ.Σ. της 
ομοσπονδίας. 

Η ΆΕ.Δ. αποτελείται από δέκα (10) μέλη, που είναι διαιτητές μη εν 
ενεργεία. 

β) Η Επιτροπή Εφέσεων Διαιτητών, η οποία είναι αρμόδια για την, 
σε δεύτερο και τελευταίο βαθμό, κρίση των αποφάσεων των πρωτοβάθ¬ 
μιων πειθαρχικών επιτροπών διαιτησίας και εκδίκασης ενστάσεων κα¬ 
κής διαιτησίας. 

Όπου στην ισχύουσα νομοθεσία και τους κανονισμούς αναφέρεται ο 
όρος «Συμβούλιο Διαιτησίας Ομαδικών Αθλημάτων» νοείται εφεξής και 
για την εφαρμογή του παρόντος άρθρου η Επιτροπή Εφέσεων Διαιτη¬ 
τών, της κάθε αθλητικής ομοσπονδίας ομαδικού αθλήματος. 

Η Επιτροπή Εφέσεων Διαιτητών αποτελείται από πέντε (5) μέλη, 
που είναι διαιτητές μη εν ενεργεία. 

γ) Η Επιτροπή Ορισμού Διαιτητών (Ε.Ο.Δ.), η οποία έχει ως έργο 
τον, σύμφωνα με τις κείμενες διατάξεις, ορισμό των διαιτητών και των 
εποπτών των αγώνων αρμοδιότητάς της. 

Η Ε.Ο.Δ. αποτελείται από πέντε (5) μέλη, που είναι διαιτητές μη εν 
ενεργεία. 

δ) Η Πειθαρχική Επιτροπή Διαιτησίας (Π.Ε.Δ.), η οποία είναι αρμό¬ 
δια για την επιβολή στους διαιτητές και τους επόπτες των αγώνων αρ¬ 
μοδιότητάς της των από τις κείμενες διατάξεις προβλεπομένων κάθε 
φορά πειθαρχικών ποινών, καθώς και την εκδίκαση, τυχόν, επιτρεπομέ- 
νων από τους οικείους κανονισμούς ενστάσεων κακής διαιτησίας. 

Η Π.Ε.Δ. αποτελείται από πέντε (5) μέλη, που είναι διαιτητές μη εν 
ενεργεία. 

2. Οι αποφάσεις της Α.Ε.Δ. και της Ε.Ο.Δ. είναι οριστικές μη προ¬ 
σβαλλόμενες ενώπιον δευτεροβάθμιου οργάνου. 

Κατά των αποφάσεων της Π.Ε.Δ. επιτρέπεται έφεση ενώπιον της 
Επιτροπής Εφέσεων Διαιτητών, ασκούμενη μέσα σε οκτώ (8) ημέρες 
από την κοινοποίηση ή την με οποιονδήποτε τρόπο γνωστοποίηση της 
απόφασης. 

3. Δικαίωμα έφεσης έχουν: 

α) Ο διωκόμενος διαιτητής. 

β) Η οικεία αθλητική ομοσπονδία και γ) Τα σωματεία στον αγώνα 
των οποίων ο διαιτητής υπέπεσε στο πειθαρχικό παράπτωμα. 

4. Οι αποφάσεις της Επιτροπής Εφέσεων Διαιτητών είναι οριστικές, 
μη προσβαλλόμενες ενώπιον άλλου οργάνου. 

5. Στις λοιπές πλην ποδοσφαίρου ομοσπονδίες ομαδικών αθλημά¬ 
των, εφ’ όσον ο αριθμός των μη εν ενεργεία διαιτητών δεν είναι επαρ¬ 
κής, οι επιτροπές του παρόντος άρθρου καθίστανται η μεν Α.Ε.Δ. πεντα¬ 
μελής οι δε λοιπές τριμελείς με απόφαση του Δ.Σ. της ομοσπονδίας, 
λαμβανομένη ύστερα από πρόταση του Δ.Σ. της οικείας ομοσπονδίας 
διαιτητών. 

Άρθρο 67 

Συγκρότηση των επιτροπών διαιτησίας 
των αθλητικών ομοσπονδιών. 

1. Οι Επιτροπές Διαιτησίας της κάθε αθλητικής ομοσπονδίας ομαδι¬ 
κού αθλήματος, συγκροτούνται με απόφαση του Δ.Σ. της ομοσπονδίας 
και με θητεία ίση με τη θητεία των μελών αυτού, ως ακολούθως: 

α) Στην Ανώτατη Επιτροπή Διαιτησίας (Α.Ε.Δ.), ως πρόεδρος ορίζε¬ 
ται ο αιρετός εκπρόσωπος της ομοσπονδίας ή ενώσεως διαιτητών στο 
Δ.Σ. της αθλητικής ομοσπονδίας, τα δε λοιπά εννέα (9) μέλη ορίζονται 
ως εξής: 

αα) Τέσσερα (4) μέλη αυτοδικαίως, σύμφωνα με την παράγραφο 6 
του άρθρου 65 του παρόντος. 

ββ) Τα υπόλοιπα πέντε (5) μέλη επιλέγονται από τον πίνακα της πα¬ 
ραγράφου 6 του άρθρου 65 του παρόντος. 

β) Στην Επιτροπή Ορισμού Διαιτητών (Ε.Ο.Δ.), στην Πειθαρχική 
Επιτροπή Διαιτητών (Π.Ε.Δ.) και στην Επιτροπή Εφέσεων Διαιτητών, 
οι πρόεδροι και αντιπρόεδροι αυτών επιλέγονται μεταξύ των υπολοίπων 
έξι (6) υποψηφίων του πίνακα της παραγράφου 6 του άρθρου 65 του πα¬ 
ρόντος, τα δε λοιπά τρία (3), για κάθε επιτροπή, μέλη, επιλέγονται από 
πίνακα υποψηφίων διπλάσιου, τουλάχιστον, αριθμού, που προτείνεται 
από το Δ.Σ. της ομοσπονδίας ή ένωσης διαιτητών. Από τον ίδιο πίνακα 
επιλέγονται και τα νέα μέλη που ορίζονται προς συμπλήρωση κενών θέ¬ 
σεων που δημιουργούνται για οποιονδήποτε λόγο κατά τη διάρκεια λει¬ 
τουργίας της Ε.Ο.Δ., της Π.Ε.Δ. και της Επιτροπής Εφέσεων Διαιτη¬ 
τών. 

2. Η σύμφωνα με τις διατάξεις του παρόντος άρθρου επιλογή των με¬ 
λών των επιτροπών από το Δ.Σ. της αθλητικής ομοσπονδίας, γίνεται σ’ 
όλες τις περιπτώσεις, ύστερα από πρόταση του προέδρου της Α.Ε.Δ. 

3. Ως προσόν για το διορισμό των μελών όλων των συμβουλίων και 
επιτροπών διαιτησίας των αθλητικών ομοσπονδιών, ορίζεται το προσόν 
του διαιτητή διεθνούς κατηγορίας ή του διαιτητή που έχει διαιτητεύσει 
αγώνες ανώτατης κατηγορίας ή του διαιτητή καθηγητή διαιτησίας, 
που έχει διαιτητεύσει αγώνες τουλάχιστον Β' εθνικής κατηγορίας. 

4. Τα μέλη των οργάνων διαιτησίας της προηγούμενης παραγράφου 
δεν πρέπει να είναι μέλη των Δ.Σ. συνδέσμων ή ομοσπονδιών διαιτητών. 

5. Δεν επιτρέπεται ο διορισμός διαιτητή μη εν ενεργεία σε περισσό¬ 
τερα του ενός όργανα διαιτησίας του παρόντος άρθρου. 

Άρθρο 68 

Όργανα διαιτησίας τοπικών ενώσεων-μελών 
αθλητικών ομοσπονδιών ομαδικών αθλημάτων, 

1. Σε κάθε ένωση, που είναι μέλος αθλητικής ομοσπονδίας ομαδικού 
αθλήματος, λειτουργούν ως όργανα αυτής, οι ακόλουθες επιτροπές διαι¬ 
τησίας, συγκροτούμενες με απόφαση του Δ.Σ. αυτής: 

α) Τριμελής Επιτροπή Ορισμού Διαιτητών (Ε.Ο.Δ.), η οποία είναι 
αρμόδια για τον ορισμό με κλήρωση των διαιτητών και των εποπτών 
αγώνων αρμοδιότητας της ένωσης. 

β) Τριμελής Πειθαρχική Επιτροπή Διαιτησίας (Π.Ε.Δ.), η οποία εί¬ 
ναι αρμόδια για την επιβολή στους διαιτητές και επόπτες αγώνων αρμο¬ 
διότητας της ένωσης των πειθαρχικών ποινών, που προβλέπονται από 
τις κείμενες διατάξεις, καθώς και για την εκδίκαση των ενστάσεων κα¬ 
κής διαιτησίας που τυχόν προβλέπονται από τους οικείους κανονισμούς. 

2. Καθεμιά από τις επιτροπές της προηγούμενης παραγράφου, συ¬ 
γκροτείται με απόφαση του Δ.Σ. της οικείας ένωσης από ένα (1) μέλος 
του Δ.Σ. αυτής ως πρόεδρο και δύο (2) διαιτητές μη εν ενεργεία, και σε 
περίπτωση έλλειψης από εν ενεργεία, οι οποίοι προτείνονται από το Δ.Σ. 
του οικείου τοπικού συνδέσμου διαιτητών. 

Με τον Κανονισμό της παραγράφου 1 του άρθρου 70 του παρόντος 
μπορεί να προβλέπονται και άλλες Επιτροπές διαιτησίας και να ορίζεται 
ο τρόπος συγκρότησής τους καθώς και οι αρμοδιότητές τους. 

3. Οι αποφάσεις της Ε.Ο.Δ. είναι οριστικές μη προσβαλλόμενες ενώ¬ 
πιον δευτεροβάθμιου οργάνου. 

4. Κατά των αποφάσεων της Π.Ε.Δ., μπορεί να ασκηθεί έφεση ενώ¬ 
πιον της Επιτροπής Εφέσεων Διαιτητών της οικείας αθλητικής ομο¬ 
σπονδίας μέσα σε δεκαπέντε (15) ημέρες από τη με οποιονδήποτε τρόπο 
γνωστοποίησή τους. Δικαίωμα εφέσεων έχουν: 

α) Ο διωκόμενος διαιτητής. 

β) Η οικεία αθλητική ένωση και, 

γ) Τα σωματεία, στον αγώνα των οποίων ο διαιτητής υπέπεσε στο 
πειθαρχικό παράπτωμα. 


Άρθρο 69 

Ετήσιοι πίνακες διαιτητών εθνικών και τοπικών πρωταθλημάτων - 
Πίνακες διεθνών διαιτητών και Παρατηρητών Διαιτησίας. 

1. Κάθε χρόνο και πριν την έναρξη της κατά κλάδο άθλησης αγωνι¬ 
στικής περιόδου, καταρτίζονται σύμφωνα με τις διατάξεις του κανονι¬ 
σμού διαιτησίας εθνικών πρωταθλημάτων, από τα οικεία κατά περί¬ 
πτωση όργανα επιλογής διαιτητών, κατά κατηγορία πρωταθλήματος, 
οι ετήσιοι πίνακες διαιτητών των αγώνων εθνικών πρωταθλημά¬ 
των. 

2. Η κατάρτιση των πινάκων της προηγούμενης παραγράφου, γίνε¬ 
ται με βάση αντίστοιχους για κάθε κατηγορία εθνικού πρωταθλήματος 
πίνακες προεπιλογής, που καταρτίζονται από την οικεία ομοσπονδία ή 
ένωση διαιτητών και που περιλαμβάνουν αριθμό διαιτητών διπλάσιο 
του οριζόμενου από τον κανονισμό διαιτησίας εθνικών πρωταθλημάτων 
για κάθε κατηγορία πρωταθλήματος. 

3. Ο πίνακας των διεθνών διαιτητών, για κάθε κλάδο άθλησης, κα¬ 
ταρτίζεται από την οικεία ομοσπονδία ή ένωση διαιτητών και οριστικο- 
ποιείται με κοινή απόφαση των προέδρων της αθλητικής ομοσπονδίας, 
της ομοσπονδίας ή ένωσης διαιτητών και της Ανώτατης Επιτροπής 
Διαιτησίας (Α.Ε.Δ.), η οποία και επικυρώνεται από το Δ.Σ. της αθλητι¬ 
κής ομοσπονδίας. 

4. Οι κατά το παρόν άρθρο πίνακες διαιτητών (προεπιλογής - οριστι¬ 
κοί - διεθνών διαιτητών) κοινοποιούνται στη Γ ενική Γ ραμματεία Αθλη¬ 
τισμού. 

5. Κάθε χρόνο και πριν την έναρξη της κατά κλάδο άθλησης αγωνι¬ 
στικής περιόδου, καταρτίζονται από τους οικείους κατά περίπτωση συν¬ 
δέσμους διαιτητών, κατά κατηγορία πρωταθλήματος, οι ετήσιοι πίνα¬ 
κες διαιτητών των αγώνων των τοπικών πρωταθλημάτων, οι οποίοι 
και αποστέλλονται στην αρμόδια για τη διεξαγωγή τους, αθλητική 
ένωση. 

6. Το Δ.Σ. της ένωσης, έχει το δικαίωμα, με αιτιολογημένη απόφασή 
του να ζητήσει από το σύνδεσμο διαιτητών τη διαγραφή από τους πίνα¬ 
κες της προηγούμενης παραγράφου των διαιτητών εκείνων, που κρίνει 
ακατάλληλους να διαιτητεύσουν αγώνες της αρμοδιότητάς τους, , σε 
αριθμό που να μην υπερβαίνει ποσοστιαία το δέκα επί τοις εκατό (10%) 
του συνόλου των διαιτητών του κάθε πίνακα. 

7. Το Δ.Σ. της ένωσης δεν έχει το δικαίωμα να ζητήσει τη διαγραφή 
διαιτητών που έχουν συμπεριληφθεί σε πίνακες διαιτητών εθνικών πρω¬ 
ταθλημάτων. 

8. Οι ετήσιοι πίνακες των παρατηρητών διαιτησίας των αγώνων 
εθνικών πρωταθλημάτων καταρτίζονται από το Δ.Σ. της οικείας ομο¬ 
σπονδίας ή ένωσης διαιτητών. 

9. Οι ετήσιοι πίνακες των παρατηρητών διαιτησίας των αγώνων το¬ 
πικών πρωταθλημάτων καταρτίζονται από το Δ.Σ. του οικείου συνδέ¬ 
σμου διαιτητών. 

ΚΕΦΑΛΑΙΟ Γ’ 

Κανονισμοί διαιτησίας. 

Άρθρο 70 

Κανονισμοί διαιτησίας. 

1. Με ειδικό κανονισμό της κάθε αθλητικής ομοσπονδίας, που εκδί- 
δεται ύστερα από πρόταση της αντίστοιχης ομοσπονδίας διαιτητών, 
ρυθμίζονται, με την επιφύλαξη των διατάξεων του παρόντος, τα κάθε εί¬ 
δους θέματα που αφορούν στη διαιτησία των αγώνων των εθνικών, πε¬ 
ριφερειακών και τοπικών πρωταθλημάτων αρμοδιότητάς της. 

Ειδικότερα ρυθμίζονται: 

α) Τα προσόντα των διαιτητών κατά κατηγορία πρωταθλήματος. 

β) Οι ειδικότεροι όροι και προϋποθέσεις, καθώς και η διαδικασία επι¬ 
λογής των διαιτητών κατά κατηγορία πρωταθλήματος από το οικείο 
όργανο επιλογής τους. 

γ) Τα θέματα του πειθαρχικού δικαίου των διαιτητών. 

δ) Τα θέματα της διαδικασίας και του οργάνου ορισμού των παρατη¬ 
ρητών της διαιτησίας. 

ε) Τα θέματα αποζημίωσής τους καθώς και των εξόδων κίνησής 
τους. 

στ) Κάθε άλλο συναφές θέμα. 

2. Με ειδικό κανονισμό, ο οποίος καταρτίζεται από επιτροπή συγκρο¬ 
τούμενη από τον αρμόδιο για θέματα αθλητισμού Υπουργό, μπορεί να 
εισάγεται στα ομαδικά αθλήματα για τις ανάγκες των αγώνων εθνικών 

πρωταθλημάτων επαγγελματικού χαρακτήρα αυτών σύστημα επαγ¬ 
γελματικής διαιτησίας. 

Ειδικότερα με τον Κανονισμό αυτόν καθορίζονται: 

α) Οι ειδικότεροι όροι και προϋποθέσεις απόκτησης της ιδιότητας του 
επαγγελματία διαιτητή. 

β) Τα ειδικά, τυπικά και ουσιαστικά προσόντα, που είναι αναγκαία 
για την ένταξη διαιτητή στην κατηγορία των επαγγελματιών διαιτη¬ 
τών. 

γ) Η διαδικασία, ο τρόπος και το όργανο επιλογής των επαγγελμα¬ 
τιών διαιτητών, ο αριθμός αυτών κατά κατηγορία πρωταθλήματος, η 
εξέλιξη αυτών από κατηγορία σε κατηγορία, καθώς και ο τρόπος και το 
όργανο ορισμού αυτών στους αγώνες. 

δ) Οι κάθε είδους απολαβές και ο τρόπος καταβολής τους. 

ε) Τα θέματα εκπαίδευσης και διαρκούς μετεκπαίδευσής τους, με 
βάση ειδικά προγράμματα του Κέντρου Αθλητικών Σπουδών. 

στ) Το πειθαρχικό δίκαιο και ζ) κάθε άλλο συναφές θέμα. 

3. Ο κανονισμός της προηγούμενης παραγράφου εγκρίνεται, ύστερα 
από πρόταση της οικείας αθλητικής ομοσπονδίας, με απόφαση του αρ¬ 
μόδιου για θέματα αθλητισμού Υπουργού, που δημοσιεύεται στην Εφη¬ 
μερίδα της Κυβερνήσεως. Με την ίδια απόφαση του Υπουργού, ορίζεται 
ο χρόνος έναρξης ισχύος του κανονισμού, επιτρεπομένης της σταδιακής 
κατά κατηγορία πρωταθλήματος, εφαρμογής αυτού. 

ΜΕΡΟΣ ΤΕΤΑΡΤΟ 
Τελικές - Μεταβατικές διατάξεις. 

ΚΕΦΑΛΑΙΟ Α' 

Γενικές διατάξεις. 

Άρθρο 71 

Ρύθμιση ειδικών θεμάτων. 

1. Μέχρι την έκδοση των κανονιστικών γενικά πράξεων, που προβλέ- 
πονται από τις διατάξεις του παρόντος εξακολουθούν εφαρμοζόμενες οι 
κατά την έναρξη ισχύος αυτού ισχύουσες, όπως αυτές τροποποιούνται 
και συμπληρώνονται από τις διατάξεις του παρόντος. Μέχρι τη συγκρό¬ 
τηση των οργάνων του παρόντος εξακολουθούν λειτουργούντα τα ήδη 
υφιστάμενα όργανα. 

2. Οι διατάξεις των άρθρων 45 και 46 του παρόντος έχουν ανάλογη 
εφαρμογή και επί των σωματείων και των ενώσεων αυτών, καθώς και 
των ανώνυμων αθλητικών εταιριών,, οποιουδήποτε κλάδου άθλησης. 

3. 'Οπου στις διατάξεις του παρόντος δεν προσδιορίζεται το δευτερο¬ 
βάθμιο όργανο κρίσης των αποφάσεων των πρωτοβάθμιων πειθαρχι¬ 
κών - δικαιοδοτικών οργάνων, αρμόδιο καθίσταται το Ανώτατο Συμ¬ 
βούλιο Επίλυσης Αθλητικών Διαφορών (Α.Σ.Ε.Α.Δ.), σύμφωνα με τις 
διέπουσες αυτό ειδικές διατάξεις. 

Ειδικά για το ποδόσφαιρο και μέχρι την οριστική ρύθμιση με το νόμο 
για τα αθλητικά σωματεία και τις ενώσεις τους, το Α.Σ.Ε.Α.Δ. είναι αρ¬ 
μόδιο μόνο για τις αποφάσεις επί θεμάτων εγγραφών και μετεγγραφών 
ποδοσφαιριστών. Οι λοιπές κάθε είδους υποθέσεις αρμοδιότητας 
Α.Σ.Ε.Α.Δ. υπάγονται στο εξής στην αρμοδιότητα της Δικαστικής Επι¬ 
τροπής Εφέσεων της Ε.Π.Ο. 

ΚΕΦΑΛΑΙΟ Β' 

Τελικές - Μεταβατικές διατάξεις που αφορούν 
την Καλαθοσφαίριση-Πετοσφαίριση. 

Άρθρο 72 

Αλλοδαποί, ομογενείς ή Έλληνες από πολιτογράφηση 
αθλητές Καλαθοσφαίρισης-Πετοσφαίρισης. 

1. Οι κατά τη δημοσίευση του παρόντος αλλοδαποί, ομογενείς ή ελ¬ 
ληνικής από πολιτογράφηση υπηκοότητας αμειβόμενοι αθλητές Καλα¬ 
θοσφαίρισης-Πετοσφαίρισης, οι οποίοι δεν συγκεντρώνουν τις προϋπο¬ 
θέσεις της περίπτωσης β' της παραγράφου 1 του άρθρου 61 του παρό¬ 
ντος ή υπερβαίνουν το ανώτατο όριο του επιτρεπόμενου από την ανω¬ 
τέρω διάταξη αριθμού αθλητών της κατηγορίας αυτής, εξακολουθούν 
να προσφέρουν τις υπηρεσίες τους στα σωματεία στα οποία ανήκουν μέ¬ 
χρι τη με οποιονδήποτε τρόπο λήξη της μεταξύ τους σχέσης. 

2. Αθλητές της προηγούμενης παραγράφου μπορούν να μετακινη¬ 
θούν, με μετεγγραφή, σε άλλο αθλητικό σωματείο, μόνο με τις προϋπο¬ 
θέσεις της περίπτωσης β' της παραγράφου 1 του άρθρου 61 του παρό¬ 
ντος. 


3. Αθλητικά σωματεία που έχουν στη δύναμή τους αθλητές της πα¬ 
ραγράφου 1 του παρόντος άρθρου καθ’ υπέρβαση του ανώτατου ορίου 
του επιτρεπόμενου από τη διάταξη της περίπτωσης β' της παραγράφου 
1 του άρθρου 61 του παρόντος αριθμού αθλητών και για όσο χρόνο 
διαρκεί η υπέρβαση δεν έχουν το δικαίωμα εγγραφής ή μετεγγραφής 
αθλητών της κατηγορίας αυτής. 

Άρθρο 73 

Συμβόλαια μεταβατικής ισχύος 
και άλλα ειδικά θέματα. 

1. Με την επιφύλαξη των διατάξεων των επόμενων παραγράφων οι 
κατά τη δημοσίευση του παρόντος ανήκοντες στη δύναμη αθλητικών 
σωματείων της Α1 εθνικής κατηγορίας Καλαθοσφαίρισης ή Πετοσφαί- 
ρισης αθλητές καθίστανται αμειβόμενοι αθλητές και υπάγονται στις δια¬ 
τάξεις του παρόντος. 

2. Οι αθλητές της προηγούμενης παραγράφου έχουν την υποχρέωση 
να υπογράψουν με το αθλητικό σωματείο, στο οποίο ανήκουν, συμβά¬ 
σεις παροχής υπηρεσιών (συμβόλαια) χρονικής διάρκειας κατά τις δια¬ 
κρίσεις ηλικιών, που καθορίζονται, με βάση το 21ο έτος της ηλικίας, με 
κοινή συμφωνία της οικείας επαγγελματικής ένωσης, της οικείας αθλη¬ 
τικής ομοσπονδίας και του οικείου συνδικαλιστικού οργάνου των αθλη¬ 
τών, που εγκρίνεται με απόφαση του αρμόδιου για θέματα αθλητισμού 
Υπουργού, που δημοσιεύεται στην Εφημερίδα της Κυβερνήσεως. Τυχόν 
διαφωνίες μεταξύ των ενδιαφερομένων μερών επιλύονται με την ανω¬ 
τέρω απόφαση του Υπουργού. 

3. Αθλητές που αποκτήθηκαν με μετεγγραφή μέσα στο αμέσως 
προηγούμενο της δημοσίευσης του παρόντος έτος έχουν υποχρέωση 
ανεξαρτήτως ηλικίας, να υπογράψουν το συμβόλαιο που τους προτείνει 
το σωματείο τους, η χρονική διάρκεια όμως του οποίου σε καμία περί¬ 
πτωση δεν μπορεί να υπερβαίνει τα τέσσερα (4) έτη. 

4. Αθλητής ηλικίας τουλάχιστον τριάντα δύο (32) ετών, εφ’ όσον 
ανήκει για δώδεκα (12) συνεχή έτη στο ίδιο σωματείο, έχει το δικαίωμα 
να μετεγγραφεί σε σωματείο της προτίμησής του, χωρίς τη συγκατά¬ 
θεση του σωματείου του. 

5. Το δικαίωμα του αθλητικού σωματείου να διατηρεί ερασιτέχνες 
αθλητές μέχρι τη συμπλήρωση του 21ου έτους της ηλικίας τους, δεν θί¬ 
γεται από τις ρυθμίσεις του παρόντος άρθρου. 

6. Στις διατάξεις του παρόντος άρθρου υπάγονται οι κατά το χρόνο 
ίδρυσης Τμημάτων Αμειβομένων Αθλητών αθλητές, των σωματείων 
Α2 εθνικής κατηγορίας Καλαθοσφαίρισης ή Πετοσφαίρισης. 

7. Ειδικά για τα Τμήματα Αμειβομένων Αθλητών, οι διατάξεις των 
άρθρων 34, 35, 40 και 41 εφαρμόζονται ως προς τις κυρώσεις, από την 
αγωνιστική περίοδο 1992-1993. 

ΚΕΦΑΛΑΙΟ Γ' 

Τελικές - Μεταβατικές διατάξεις 
που αφορούν το ποδόσφαιρο. 

Άρθρο 74 

Πρωταθλήματα επαγγελματικού ποδοσφαίρου. 

1. Τα κατ’ έτος διεξαγόμενα πρωταθλήματα του επαγγελματικού 
ποδοσφαίρου είναι: 

α) Το πρωτάθλημα της Α' Εθνικής κατηγορίας. 

β) Το πρωτάθλημα της Β' Εθνικής κατηγορίας. 

γ) Το πρωτάθλημα της Γ' Εθνικής κατηγορίας. 

2. Επιτρέπεται η διάρθρωση των ανωτέρω πρωταθλημάτων (αριθ¬ 
μός ομάδων, αριθμός προβιβαζομένων και υποβιβαζομένων κατά κα¬ 
τηγορία πρωταθλήματος κ.λπ.) ύστερα από πρόταση ή γνώμη της 
ΕΝ.Ε.Π. και της Ε.Π.Ο., με απόφαση του αρμόδιου για θέματα αθλητι¬ 
σμού Υπουργού εφάπαξ εκδιδόμενη, που δημοσιεύεται στην Εφημερίδα 
της Κυβερνήσεως. 

Άρθρο 75 

Το γήπεδο ως προϋπόθεση συμμετοχής 
σε πρωταθλήματα του επαγγελματικού ποδοσφαίρου. 

1. Π.Α.Ε. ή αθλητικά σωματεία δεν έχουν δικαίωμα συμμετοχής σε 
πρωταθλήματα του επαγγελματικού ποδοσφαίρου αν δεν διαθέτουν 
κατά κυριότητα ή χρήση γήπεδο με χλοοτάπητα. 

2. Με την επιφύλαξη των ορισμών της επόμενης παραγράφου, η 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κατά την προηγούμενη παράγραφο έλλειψη συνεπάγεται την αυτοδί¬ 
καιη αποβολή από το οικείο πρωτάθλημα της υπαίτιας Π.Α.Ε. ή αθλη¬ 
τικού σωματείου οπότε στη θέση τους καλείται να αγωνιστεί Π.Α.Ε. ή 
αθλητικό σωματείο, σύμφωνα με τις δια'τάξεις του άρθρου 49 του παρό¬ 
ντος, ανάλογα εφαρμοζομένου. 

3. Στην περίπτωση που οι εργασίες για την κατασκευή χλοοτάπητα 
βρίσκονται σε εξέλιξη και αναμένεται η περαίωσή τους εντός τριμήνου 
το βραδύτερο από την έναρξη της ποδοσφαιρικής περιόδου, τούτου δια- 
πιστούμενου με ειδική και πλήρως·αιτιολογημένη έκθεση της ΕΝ.Ε.Π., 
μπορεί, με απόφαση του Δ.Σ. αυτής, να επιτραπεί η συμμετοχή στο οι¬ 
κείο πρωτάθλημα της υπαίτιας Π.Α.Ε. ή αθλητικού σωματείου. 

4. Η εφαρμογή των διατάξεων του παρόντος άρθρου αρχίζει από την 
ποδοσφαιρική περίοδο 1992-93. 

Άρθρο 76 

Λοιπές προϋποθέσεις συμμετοχής ερασιτεχνικού αθλητικού σωματείου 
στο πρωτάθλημα Γ’ εθνικής κατηγορίας Από την ποδοσφαιρική περίοδο 
1993-94 αθλητικό σωματείο, που δικαιούται να αγωνιστεί κατά τους 
οικείους κανονισμούς στο πρωτάθλημα της Γ’ εθνικής κατηγορίας, 
οφείλει να πληροί με ποινή αποκλεισμού του από το πρωτάθλημα και τις 
ακόλουθες προϋποθέσεις: 

α) Να διαθέτει στην πόλη, που με την ιδρυτική του πράξη ορίστηκε 
ως έδρα του, γήπεδο με χλοοτάπητα και χωρητικότητα τουλάχιστον 
τριών χιλιάδων (3.000) θέσεων καθημένων θεατών και να πληροί 
όλους τους όρους ασφάλειας για την ομαλή διεξαγωγή των αγώνων 
(περίφραξη, αποδυτήρια κ.λπ.). 

β) Να υποβάλλει τεκμηριωμένα στοιχεία προσόδων και γενικά οικο¬ 
νομικής κατάστασης, που να εγγυώνται τη βιωσιμότητά του. Μεταξύ 
των στοιχείων αυτών συγκαταλέγεται απαραιτήτως η υποβολή παρα¬ 
στατικού στοιχείου, που να αποδεικνύει τη σύσταση ειδικού για τις ανά¬ 
γκες του Τμήματος Αμειβομένων Ποδοσφαιριστών του λογαριασμού, 
σε αναγνωρισμένη τράπεζα, καθώς και την κατάθεση στο λογαριασμό 
αυτόν χρηματικού ποσού ίσου τουλάχιστον προς το ελάχιστο μετοχικό 
κεφάλαιο, που πρέπει σύμφωνα με τους ορισμούς του άρθρου 48 του πα¬ 
ρόντος να έχει Π.Α.Ε. Γ’ εθνικής κατηγορίας. 

Άρθρο 77 

Αύξηση μετοχικού κεφαλαίου Π.Α.Ε. - Κατάργηση 
εισφοράς αθλητικών εγκαταστάσεων. 

1. Τα αθλητικά σωματεία της Β’ εθνικής κατηγορίας οφείλουν να 

ολοκληρώσουν τη διαδικασία οργάνωσης του Τμήματος Αμειβομένων 
Ποδοσφαιριστών τους σε Π.Α.Ε. μέχρι την έναρξη αγωνιστικής περιό¬ 
δου 1992-1993. " 

2. Π.Α.Ε., των οποίων το μετοχικό κεφάλαιο υπολείπεται των κατώ- 
τατων ορίων μετοχικού κεφαλαίου, όπως αυτά ορίζονται κατά περί¬ 
πτωση από τις διατάξεις του άρθρου 48 του παρόντος, έχουν την υπο¬ 
χρέωση να προβούν στην αύξησή του τουλάχιστον μέχρι του ποσού των 
κατώτατων ορίων, μέσα σε προθεσμία ενός (1) έτους από την έναρξη 
ισχύος του παρόντος. 

3. Π.Α.Ε., των οποίων το παθητικό υπερβαίνει το ύψος του κεφα¬ 
λαίου τους, έχουν την υποχρέωση να προβούν στην αύξησή του, τουλά¬ 
χιστον μέχρι του ποσού του παθητικού, μέσα σε προθεσμία δύο (2) ετών 
από την έναρξη ισχύος του παρόντος. 

4. Παράβαση των υποχρεώσεων των προηγούμενων παραγράφων 
συνεπάγεται σε βάρος της υπαίτιας Π.Α.Ε. τις συνέπειες, που προβλέπει 
η διάταξη του δεύτερου εδαφίου της παραγράφου 1 του άρθρου 49 του 
παρόντος, η οποία εφαρμόζεται αναλόγως. 

5. Με την έναρξη ισχύος του παρόντος, καταργείται η εισφορά των 
αθλητικών εγκαταστάσεων του ιδρυτικού αθλητικού σωματείου στην 
ποδοσφαιρική ανώνυμη εταιρεία, που είχε τυχόν πραγματοποιηθεί κατ’ 
εφαρμογή των διατάξεων του ν. 879/1979 «περί ποδοσφαιρικών ανω¬ 
νύμων εταιριών». 

6. Μέσα σε δύο μήνες από την έναρξη ισχύος του παρόντος υποχρεού- 
νται τα Δ.Σ. των Π.Α.Ε., στις οποίες είχαν εισφερθεί οι αθλητικές εγκα¬ 
ταστάσεις του ιδρυτικού σωματείου να προβούν στη σύγκληση της γενι¬ 
κής συνέλευσης, η οποία δεσμεύεται να αποφασίσει την κατά τροποποί¬ 
ηση του καταστατικού ισόποση προς την ονομαστική αξία της εισφοράς 
των αθλητικών εγκαταστάσεων του σωματείου μείωση του μετοχικού 
κεφαλαίου της Π.Α.Ε. και την ταυτόχρονη αντίστοιχη ισόποση αύξηση 
του μετοχικού της κεφαλαίου σε χρήμα. Αν δεν συντελεστεί η νομοθε¬ 
τικά επιτασσόμενη αυτή αύξηση του μετοχικού κεφαλαίου της Π.Α.Ε., 
που υπάγεται σ’ αυτήν τη ρύθμιση μέσα στην επόμενη αγωνιστική πε¬ 
ρίοδο από την έναρξη ισχύος του παρόντος νόμου, που μπορεί να παρα- 


τείνεται για χρονικό διάστημα μέχρις ενός (1) έτους με απόφαση του αρ¬ 
μόδιου για θέματα αθλητισμού Υπουργού, η ποδοσφαιρική ανώνυμη 
εταιρία υφίσταται τις συνέπειες που προβλέπει η διάταξη του δεύτερου 
εδαφίου της παραγράφου 1 του άρθρου 49 του παρόντος, η οποία εφαρ¬ 
μόζεται αναλόγως. 

7. Για την κάλυψη του μετοχικού κεφαλαίου της κατά την προηγού¬ 
μενη παράγραφο αύξησης για την οποία έχουν δικαίωμα προτίμησης οι 
παλαιοί μέτοχοι κατά λόγον της συμμετοχής καθενός απ’ αυτούς στο 
μετοχικό κεφάλαιο της εταιρίας, εφαρμόζεται η διάταξη της παραγρά¬ 
φου 3 του άρθρου 10 του παρόντος. 

8. Οι μετοχές, που αντιπροσωπεύουν το κεφάλαιο της παραπάνω αύ¬ 
ξησης, εκδίδονται σε τιμή υπέρ το άρτιο, η οποία δεν μπορεί να είναι μι¬ 
κρότερη του 10% της ονομαστικής αξίας της μετοχής. 

Το υπέρ το άρτιο αυτό ποσό αποδίδεται αμέσως από την Π.Α.Ε. στο 
ιδρυτικό της αθλητικό σωματείο. 

Άρθρο 78 
Ειδικά θέματα. 

1. Τα κατά τη δημοσίευση του παρόντος ισχύοντα συμβόλαια των 
επαγγελματιών ποδοσφαιριστών, καθώς και των αμειβομένων ποδο¬ 
σφαιριστών των σωματείων της Β’ και Γ’ εθνικής κατηγορίας διέπονται 
με τη λήξη τους, ως προς την ανανέωσή τους ή μη από τις κατά την 
έναρξη ισχύος του παρόντος, ισχύουσες σχετικές διατάξεις του οικείου 
για κάθε κατηγορία ποδοσφαιριστών, Κανονισμού (Κ.Ε.Π. ή Κ.Α.ΓΙ. 
αντίστοιχα). Ως πρόσθετο στοιχείο της προσφοράς της Π.Α.Ε. ή του σω¬ 
ματείου προς τον ποδοσφαιριστή περιλαμβάνεται υποχρεωτικά και το 
είδος του συμβολαίου (ελεύθερο ή με αντάλλαγμα), που προτείνεται στον 
ποδοσφαιριστή. 

2. Το κώλυμα της παραγράφου 3 του άρθρου 15 του παρόντος εφαρ¬ 
μόζεται στις περιπτώσεις πειθαρχικών ποινών, που επιβάλλονται από 
την έναρξη ισχύος αυτού και στο εξής. 

3. Κατά την πρώτη εφαρμογή του παρόντος, οι προβλεπόμενοι εκ¬ 
πρόσωποι από την παράγραφο 5 του άρθρου 51 του παρόντος, του 
επαγγελματικού ποδοσφαίρου στο Δ.Σ. της Ε.Π.Ο. ορίζονται από τη 
Γ,Σ. αυτής μεταξύ υποψηφίων που ορίζονται από το Δ.Σ. της Ε.Ν.Ε.Π., 
σύμφωνα με τα όσα ειδικότερα ορίζονται από το προεδρικό διάταγμα 
της επόμενης παραγράφου. 

4. Μέχρι την οριστική ρύθμιση με το νόμο για τα αθλητικά σωματεία 
και τις ενώσεις τους επιτρέπεται η εφάπαξ με προεδρικό διάταγμα τρο¬ 
ποποίηση του προεδρικού διατάγματος 56/1976 (ΦΕΚ 17. Α’), με 
βάση την εξουσιοδοτική διάταξη της παραγράφου 6 του άρθρου 1 του ν. 
75/1975 «περί οργανώσεως του εξωσχολικού αθλητισμού και ρυθμί- 
σεως συναφών θεμάτων», προς το σκοπό ιδίως της αντιμετώπισης των 
ζητημάτων, τα οποία προκύπτουν από τις διατάξεις του παρόντος, που 
προβλέπουν συμμετοχή εκπροσώπων του επαγγελματικού ποδοσφαί¬ 
ρου και της διαιτησίας στα όργανα της Ελληνικής Ποδοσφαιρικής Ομο¬ 
σπονδίας, σε συνδυασμό με ζητήματα προσαρμογής του καταστατικού 
της Ε.Π.Ο. προς το καταστατικό της Διεθνούς Ομοσπονδίας Ποδοσφαί¬ 
ρου (Ρ.Ι.Ε.Α.), 

5. Με τα προεδρικά διατάγματα του άρθρου 55 του παρόντος ορίζε¬ 
ται ο χρόνος διενέργειας συμπληρωματικών αρχαιρεσιών για την ανά¬ 
δειξη των εκπροσώπων των Π.Α.Ε. ή σωματείων της Β’ και Γ’ εθνικής 
κατηγορίας στο Δ.Σ. της Ε.Π.Α.Ε. για το υπόλοιπο της θητείας των 
λοιπών μελών χρόνο. 

Άρθρο 79 

Εισαγωγή αθλητών στο Τ.Ε.Φ.Α.Α. 

1. Οι ρυθμίσεις της παρ. 3 του άρθρου 4 του ν. 1771/1988 ισχύουν 
και για το ακαδημαϊκό έτος 1991 -1992, για τους αθλητές που συμμε¬ 
τέχουν στις γενικές εξετάσεις του έτους 1991 και κατακτούν την προ- 
βλεόμενη νίκη ή καταρίπτουν την προβλεπόμενη επίδοση από 
1-1-1987 μέχρι και 31-8-1991. 

2. Στα ομαδικά αθλήματα ο αθλητής πρέπει να έχει αριθμό συμμετο¬ 
χών ίσο τουλάχιστον με το ένα τέταρτο (1/4) του συνόλου των αγώνων 
της διοργάνωσης. 

Άρθρο 80 

Κατάργηση διατάξεων. 

Ο Ν. 879/1979, καθώς και κάθε διάταξη αντίθετη προς τις διατά¬ 
ζεις του παρόντος και των σε εκτέλεση αυτού εκδιδομένων γενικά πρά¬ 
ξεων, καταργείται. 

Οι διατάξεις του ν. 1889/1990 και της σε εκτέλεση αυτού εκδοθεί- 


1823 


σας υπ’ αριθ. 21952/26.7.90 απόφασης της Υφυπουργού Πολιτισμού 
(ΦΕΚ 500/Β"), με εξαίρεση τις διατάξεις των άρθρων 9, 10, 11, 12, 
:ιαι 13 αυτής, δεν θίγονται από τις διατάξεις του παρόντος. 

Άρθρο 81 

Τρόπος εκτέλεσης αρχαιολογικών έργων. 

1. Τα αρχαιολογικά εν γένει έργα, που περιλαμβάνονται στο εγκεκρι¬ 
μένο από το Κεντρικό Αρχαιολογικό Συμβούλιο (Κ.Α.Σ.) του Υπουρ¬ 
γείου Πολιτισμού (ΥΠ.ΠΟ) ετήσιο πρόγραμμα έργων και ιδίως οι ανα- 
σκαφές και οι εργασίες που πραγματοποιούνται σε αρχαία και ιστορικά 
μνημεία ή στον περιβάλλοντα χώρο τους, είναι δυνατόν να εκτελούνται, 
λόγω της επιστημονικής και καλλιτεχνικής φύσης τους και της εξαιρετι¬ 
κής λεπτότητας τους και απευθείας από την Υπηρεσία με αυτεπιστασία 
και απολογιστικά. 

2. Σε περίπτωση που υπάρχει επείγουσα και απρόβλεπτη ανάγκη 
εκτέλεσης κάποιου αρχαιολογικού έργου, που δεν περιλαμβάνεται στο 
ετήσιο εγκεκριμένο πρόγραμμα του Κ.Α.Σ., για την αποτροπή κινδύνου 
που ανέκυψε, μπορεί ο προϊστάμενος της αρμόδιας κατά τις κείμενες 
διατάξεις κεντρικής περιφερειακής ή ειδικής περιφερειακής Υπηρεσίας 
του ΥΠ.ΠΟ να προβαίνει αμέσως στην εκτέλεση των αναγκαίων εργα¬ 
σιών, συνεννοούμενος με το Υπουργείο για τη δαπάνη και αιτούμενος 
την έγκριση της αρμόδιας Διεύθυνσης. Η δαπάνη γι’ αυτά τα επείγοντα 
και απρόβλεπτα έργα μπορεί να καλύπτεται, αν δεν επαρκούν οι ειδικές 
γι’ αυτά προβλέψεις σε κάθε Υπηρεσία, είτε με έκτακτη χρηματοδότηση 
από το Υπουργείο, είτε με μεταφορά πιστώσεων από άλλα έργα. 

3. Για την εκτέλεση των ανωτέρω έργων, οι προϊστάμενοι των αρμό¬ 
διων κεντρικών, περιφερειακών ή ειδικών περιφερειακών Υπηρεσιών 
του ΥΠ.ΠΟ μπορούν να προβαίνουν στις προσλήψεις του αναγκαίου και 
κατάλληλου ωρομίσθιου προσωπικού μέσα στα όρια των εγκεκριμένων 
πιστώσεων, για το συγκεκριμένο έργο, με σύμβαση ιδιωτικού δικαίου 
ορισμένου χρόνου η οποία σε κάθε περίπτωση δεν μπορεί να υπερβαίνει 
κατ’ έτος τον αριθμό των 880 ωρών για κάθε απασχολούμενο. Το προ¬ 
σωπικό εκτέλεσης των έργων αυτών εξαιρείται από τις διατάξεις περιο¬ 
ρισμού ή απαγορεύσεως προσλήψεων στο Δημόσιο. 

4. Με Προεδρικό Διάταγμα, που εκδίδεται με πρόταση του Υπουργού 
Πολιτισμού, διαφοροποιούνται ή συμπληρώνονται διατάξεις των 
ν.1418/1984. ν.716/1977 και του π.δ. 609/85, που ρυθμίζουν θέ¬ 
ματα σχετικά με : 

α. Τη μελέτη και την εκτέλεση των αρχαιολογικών εν γένει έργων 
(ανασκαφές, αναστηλώσεις, στερεώσεις, συντηρήσεις αρχαίων και μνη¬ 
μείων, διαμορφώσεις αρχαιολογικών χώρων, μουσειακές εργασίες εν 
γένει, επισκευές, μετασκευές, καθώς και τη χρηματοδότηση των έργων 
αυτών και τη διαχείριση των σχετικών πιστώσεων. 

β. Την προκήρυξη και τη διενέργεια των σχετικών διαγωνισμών. 

γ. Τη συντήρηση και φύλαξη των έργων και των εργοταξίων. 

δ. Την πρόσληψη, του κάθε κατηγορίας και ειδικότητας αναγκαίου 
για την εκτέλεσή τους προσωπικού με σύμβαση εργασίας ιδιωτικού δι¬ 
καίου ορισμένου χρόνου ή έργου σύμφωνα με τις παραγράφους 2 και 3. 

ε. Τον τρόπο καθορισμού των αποδοχών του προσωπικού αυτού. 

στ. Τον τρόπο προμήθειας των υλικών, εργαλείων, συσκευών και μη¬ 
χανημάτων. 

ζ. Κάθε άλλη λεπτομέρεια σχετική με τη μελέτη και εκτέλεση των 
αρχαιολογικών εν γένει έργων. 

5. Η παράγραφος 2 του άρθρου 8 του ν. 1189/1981 «Περί τακτο- 
ποιήσεως υπαλλήλων του Υ1Ι.ΙΙΟ» και κάθε άλλη διάταξη, που αντίκει- 
τοιι προς τις διατάξεις του παρόντος άρθρου ή ρυθμίζει με διαφορετικό 
τρόπο θέματα που αναφέρονται στο παρόν άρθρο, καταργούνται. 

Άρθρο 82 

' : ύθμιση θεμάτων των Κρατικών Θεάτρων 
και της Εθνικής Λυρικής Σκηνής. 

1. Τα κρατικά θέατρα και η Εθνική Λυρική Σκηνή υποχρεωούνται να 
προγραμματίζουν τις δραστηριότητες τους για δύο συνεχείς θεατρικές 
περιόδους. Κάθε θεατρική περίοδος αρχίζει την 1η Σεπτεμβρίου και λή¬ 
γει την 31η Αιιγούστου του επόμενου έτους. 

2. Με απόφαση του Διοικητικού Συμβουλίου των ανωτέρω φορέων, 
εγκρίνεται η πρόσληψη με σύμβαση έργου ή εργασίας ιδιωτικού δικαίου 
ορισμένου χρόνου του κάθε κατηγορίας και ειδικότητας προσωπικού, 
που απαιτείται για την προετοιμασία και εκτέλεση των έργων που περι¬ 
λαμβάνονται στον προγραμματισμό τους, πέραν του κατέχοντος οργανι¬ 
κές θέσεις προσωπικού. Οι ανωτέρω προσλήψεις γίνονται από τα αρμό¬ 
δια όργανα των ενδιαφερομένων’φορέων, μέσα στο πλαίσιο των εγκεκρι¬ 


μένων προγραμμάτων, χωρίς να απαιτείται οποιαδήποτε έγκριση ή 
άλλη διαδικασία, και κατά παρέκκλιση οποιωνδήποτε τυχόν προβλεπό- 
μενων περιορισμών, που αφορούν στις προσλήψεις προσωπικού στο δη¬ 
μόσιο τομέα. 

3. Στην Εθνική Λυρική Σκηνή (Ε.Λ.Σ.) συνιστάται ειδικός λογαρια¬ 
σμός με σκοπό τη χρηματοδότηση των προγραμμάτων και των καλλι¬ 
τεχνικών ενθοφελών δραστηριοτήτων της εν γένει. Πόροι του λογαρια¬ 
σμού αυτού μπορεί να είναι πιστώσεις από τον κρατικό προϋπολογισμό, 
έσοδα από τις δραστηριότητες της Ε.Λ.Σ. (εισιτήρια παραστάσεων 
κ.λπ.), επιχορηγήσεις από άλλες πηγές, δωρεές και άλλες παροχές τρί¬ 
των. 

Με κοινή απόφαση των Υπουργών Οικονομικών και Πολιτισμού ρυθ¬ 
μίζονται τα θέματα, που έχουν σχέση με τη μεταφορά των αναγκαίων 
πιστώσεων για τη λειτουργία του λογαριασμού αυτού, και μπορεί να 
προβλέπεται η δυνατότητα μεταφοράς στο επόμενο έτος του χρηματι¬ 
κού υπολοίπου αυτού και να καθορίζονται τα όργανα διοίκησης και δια¬ 
χείρισης, η διαδικασία διάθεσης και δικαιολόγησηςτων κονδυλίων, ο οι¬ 
κονομικός έλεγχος αυτών και κάθε άλλη αναγκαία σχετική λεπτομέρεια 
για τη λειτουργία του λογαριασμού αυτού. 

4. Με Προεδρικά Διατάγματα, που εκδίδονται με πρόταση του 
Υπουργού Πολιτισμού μπορεί να συνιστώνται όμοιοι ειδικοί λογαρια¬ 
σμοί και στα κρατικά θέατρα. 

5. Οι προμήθειες των πάσης φύσεως υλικών μέχρι αξίας 1.500.000 
δρχ. θα γίνονται με απ’ευθείας ανάθεση, από 1.500.001 -2.500.000 
δρχ. με πρόχειρο μειοδοτικό διαγωνισμό και οι προμήθειες από 
2.500.001 δρχ. και άνω θα γίνονται με τακτικό δημόσιο διαγωνισμό. 

Τα ανωτέρω ποσά μπορεί να αναπροσαρμόζονται με κοινή απόφαση 
του Υπουργού Οικονομικών και του Υπουργού Πολιτισμού. 

6. Οι διατάξεις της παρ. 3 του άρθρου 92 του ν. 1892/1990 (ΦΕΚ 
Α’ 101), όσον αφορά την εξαίρεση επαναπρόσληψης, εφαρμόζονται και 
για τους μουσικούς και τους χορωδούς της Εθνικής Λυρικής Σκηνής. 

Το ανώτατο όριο ηλικίας για την πρόσληψη χορωδών στις υφιστάμε¬ 
νες κενές οργανικές θέσεις κατά τη δημοσίευση του παρόντος νόμου, και 
μόνο, αυξάνεται για τους άνδρες στο 50ό έτος και τις γυναίκες στο 45ο 
έτος. 

7. Στους καλλιτέχνες της Ε.Λ.Σ., με σύμβαση εξαρτημένης εργασίας 
ιδιωτικού δικαίου ορισμένου χρόνου, που αποδεδειγμένα έχουν διεθνώς 
ανεγνωρισμένη καλλιτεχνική δραστηριότητα, μπορεί με απόφαση του 
διοικητικού συμβουλίου να χορηγείται άδεια με απλές αποδοχές για τη 
μετάβασή τους στο εξωτερικό για’τη συμμετοχή σε άλλες καλλιτεχνικές 
δραστηριότητες, εφ’ όσον αναλαμβάνουν την υποχρέωση να συμμετέ¬ 
χουν σε είκοσι τουλάχιστον προγραμματισμένες παραστάσεις κάθε θεα¬ 
τρικής περιόδου της Ε.Λ.Σ και να αναφέρουν στο βιογραφικό τους ση¬ 
μείωμα ότι είναι μέλη της Ε.Λ.Σ. Αθηνών. 

Άρθρο 83 
Έναρξη ισχύος. 

1. Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως, εκτός αν διαφορετικά ορίζεται από τις διατάξεις 
αυτού. 

Παραγγέλλουμε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως Νόμου του Κράτους. 

Πάρος, 31 Ιουλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΙ ΙΣΗΣ 

ΎΖ. ΤΖΑΝΝΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

Μ. ίΚΡΤ ΣΡΓ. ΧΟΥΒΕΛΛΣ 

ΟΙΚΟΝΟΜΙΚΩΝ 

113. ΓΑΛΑ!ΟΧΡΑΣΣΑΣ 

Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 5 Αυγούστου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘ.ΧΑΜΕΛΛΟΠΟΥΛΟΣ 




1824-1828 


_ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ <3Π 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


» 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ - 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















